ބިލް ގޭޓްސްގެ ހަޔާތް\nވިންބްލޭޑަކީ ބިލް ގޭޓްސްއަށް ވުރެ ފަސް އަހަރު ދޮށީ އަންހެނެއް\nއެއް އަހަރުވެސް ވައްޓާ ނުލައި ކޮންމެ އަހަރަކުވެސް އެކީގައި ޗުއްޓީ ހޭދަކުރޭ\nމެލިންޑާއާއި ކައިވެނި ކުރީވެސް ވިންބްލޭޑްގެ ހުއްދަ ހޯދައިގެން\n8 މެއި 2021 | ހޮނިހިރު 10:06\nއޭން ވިންބްލޭޑް: ބިލް ގޭޓްސްގެ ހިތުގައި ވިންދު ޖަހަނީ މީނާއަށްޓަކައި ކަމަށް ބުނެވޭ.\nދުނިޔޭގެ އެންމެ ބޮޑު މަހުޖަނުކަމަށްވާ ބިލް ގޭޓްސްގެ ކައިވެނި ރޫޅި ސިންގަލް ވިޔަސް އޭނާގެ ހިތް ސިންގަލް ނުވާކަމަށް މީޑިއާ ރިޕޯޓުތައް ބުނެފިއެވެ.\nޖުމްލަ ހަތާވީސް އަހަރު އެކީގައި އުޅުމަށްފަހު ބިލް ގޭޓްސް އާއި މެލިންޑާ ގޭޓްސް ވަކިވުމުގެ ހަގީގީ ސަބަބު އަދިވެސް އޮތީ ސިއްރެއްގެ ގޮތުގައެވެ. އެކަމަކު ގިނަ ބަޔަކު ބުނާ ގޮތުން ސަބަބަކީ ބިލް ގޭޓްސްގެ ކުރީގެ ލޯބިވެރިޔާ އޭން ވިންބްލޭޑެވެ. އެއީ މިހާރު އުމުރުން 70 އަހަރު ވެފައިވާ އަންހެނެކެވެ.\nއޭން ވިންބްލޭޑަކީ ބިލް ގޭޓްސް ފަދައިން ޓެކްނޮލޮޖީގެ ދާއިރާގެ ކާމިޔާބު ވިޔަފާރި ވެރިއެކެވެ. ބިލް ގޭޓްސްއަށް ވުރެ ފަސް އަހަރު ދޮށީ އަންހެނަކަށް ވިޔަސް ބިލް ގޭޓްސްގެ ހިތުގެ ރާނީއަކީ ވިންބްލޭޑް ކަމަށް ބުނެވެއެވެ. މިކަމުގެ ހެއްކަކީ އެއްއަހަރުވެސް ވައްޓާނުލައި ކޮންމެ އަހަރަކުވެސް މި ދެމީހުން އެކީގައި ޗުއްޓީ ހޭދަކުރުމެވެ.\nވިންބްލޭޑަކީ ބިލް ގޭޓްސްގެ އެންމެ ފުރަތަމަ ލޯބިވެރިޔާވެސް މެއެވެ. ދެމީހުން ރަސްމީގޮތުން ހިތާވެގެން އެކުގައި އުޅެފައި ވަކިވީ ވިންބްލޭޑް އަވަހަށް ކައިވެނި ކުރަން ބޭނުންވުމާއި އެހެން ބައެއް ސަބަބުތައްވެސް ހުރުމުންނެވެ. ވަކިވިޔަސް ދެ މީހުން ރުޅިއެއް ނުވެއެވެ. ދޭތެރެއަކުން ބައްދަލުކޮށް ހަދައެވެ. މެސެޖު ކުރެއެވެ. އެއްގަމު މަސް ކެއުން ބިލް ގޭޓްސް ހުއްޓާލީވެސް ވިންބްލޭޑް ބުނެގެންނެވެ.\nމެލިންޑާއާއި އިންނަންވެގެން ބިލް ގޭޓްސް އުޅުނު ދުވަސްވަރު އެއީ ކުރަން އެންމެ ރަގަޅު ކަމެއްތޯ އަހައި ލަފާ ހޯދީވެސް ވިންބްލޭޑުގެ ކިބައިންނެވެ. އޭނާ ބުނި ކަމަށްވަނީ އަވަހަށް ތިޔަ ކަންތައް ކުރާށޭއެވެ. މެލިންޑާއަކީ ވަރަށް ކަމުދާ ރަގަޅު އަންހެނެއް ކަމުގައެވެ. މެލިންޑާ އާއި އިނދެގެން ބިލް ގޭޓްސް އުޅުނުއިރު އެންމެ އަހަރެއްވެސް ވައްޓާނުލައި ހަމަ ކޮންމެ އަހަރަކުވެސް ވިންބްލޭޑާއެކުގައި ބިލް ގޭޓްސް ޗުއްޓީއެއް ހޭދަ ކުރެއެވެ.\nމި ޗުއްޓީއަކީ މެލިންޑާއަށް ވެސް އެނގިގެން އަދި ހުއްދަވެސް ދީގެން ހަދާ ޗުއްޓީއެއް ކަމަށް ބުނެވެއެވެ. އެގޮތަށް ޗުއްޓީ ހަދާއިރު އޮންނަ ކަމަކީ އަތިރިމަތީގައި ބަގީ ދުއްވުމާއި ސޮފްޓްވެއަރގެ ވާހަކަ ދެއްކުމާއި ފިލްމު ބެލުމާއި އަތުގައި ހިފައިގެން ގޮނޑުދޮށުގައި ހިނގުން ފަދަ ކަންކަމެވެ.\nމެލިންޑާ އާއި އިނދެގެން އުޅުނަކަސް ހިތް އޮންނަނީ ވިންބްލޭޑަށް ދީފައެވެ. ހަމަ އެގޮތަށް ވިންބްލޭޑްގެ ހިތް ބިލް ގޭޓްސްއަށް ދީފައި އޮތަސް އޭނާވެސް ދޭތެރެޔަކުން މީހުންނާ އިނދެއެވެ. އެންމެ ފަހުން މިގޮތަށް އިނދެފައިވަނީ 2015 ވަނަ އަހަރު އެވެ. ވިންބްލޭޑްގެ ފިރިޔަކީ ފިލްމީ ތަރި ކެވިން ކްލައިންގެ ބޭބެ އެލެކްސް އެވެ.\nމީހުންނާ އިނދެގެން ތިއްބަސް ވިންބްލެޑާއި ބިލްގޭޓްސް އެކަކު އަނެކަކާ ހިތާވާލެއް ބޮޑުކަމުން ދެ މީހުންނަށްވެސް ދުރުގައި ނުތިބެވެއެވެ. ސިންގަލްކޮށް ތިބި ޒަމާނުގެ އާދަތައް ތަކުރާރު ނުކޮށެއް ނުތިބެވެއެވެ. ބިލް ގޭޓްސް އާއި ވިންބްލެޑްގެ ލޯބީގެ ކަންތައް ކުރީ ޒަމާނުގައިވެސް ބޮޑަށް އޮތީ އެޒަމާނުގެ ގޮތަށް އޮންލައިންކޮށެވެ. ދެ މީހުން ދެރަށުގައި ތިއްބަސް އެކުގައި ފިލްމަށް ދެއެވެ. ހަދާގޮތަކީ ދެ ރަށެއްގެ ދެ ސިނަމާއަކަށް ދިޔަޔަސް އެއް ފިލްމެއް އެއްގަޑިއެއްގައި ބެލުމެވެ. ދެން އެއާމެދު ފޯނުން މެސެޖުކޮށް ވާހަކަ ދެއްކުމެވެ. މިއީ ވަރަށް ގިނައިން ކުރާ ކަމެކެވެ.\nބިލް ގޭޓްސްގެ ގިރިޓީކަން ކެނޑި "ކޫޑިކަން" ފާޅުވާން ފަށައިފި\nއާރުލާ ލޯތްބެއް ބޭނުމިއްޔާ ތިބާއަށްވުރެ ދުވަސްވީ އަންހެނަކު ހޯދާ!\nބިލް އެންޑް މަލިންޑާ ފައުންޑޭޝަނަށް ދެން ވާނީ ކިހިނެއް؟\n27 އަހަރަށް ފަހު ބިލް އާއި މަލިންޑާ ގޭޓްސްގެ ކައިވެނި ނިމުމަކަށް!\n9 މެއި 2021 | އާދީއްތަ 12:59\nލޯބީގެ މާނަ އޮުޅުވާލައިގެން އުޅެނީ ފަހުގެ ޖީލުތަކުން. ލޯބިވާކަށް ވަކި އުމުރެއް ދުރު ކައިރި މިނެއް ބޭނުމެއް ނޫން. ކިތަންމެ ދުރުހުއްޓަސް ލޯބިވާ މީހަކު ދެކެ ލޯބިވާނެ. އަދި ލޯބި ވުމަކީ ފިޒިކަލް ވާންޖެހޭ ކަމެއްވެސް ނޫން. މިވެސް އޮޅުވާލީ ފަހުގެ ޖީލުތަކުން\n9 މެއި 2021 | އާދީއްތަ 12:56\nލަވް އިޒް ރިއަލް އެއީކީ އަދި ކުޅިވަރަކަަށް ކުރާ ކަމެއް ނޫން\n8 މެއި 2021 | ހޮނިހިރު 10:30\nމިދެމީހުންނަކީވެސް ޒަވާޖީ ހަޔާތުގަ ދެ ކަނޑުކޮހުން\nމާމިގިލީ ޕޯޓުގެ އޮޕަރޭޝަން ހުއްޓައެއްނުލާ، ސްކޭލް ޑައުން ކުރަނީ - އެމްޕީއެލް\nއަބޫދާބީއަށް ޒިޔާރަތްކުރާ ފަތުރުވެރިންނަށް ހިލޭ ވެކްސިން ދެނީ\nއެމެރިކާއިން އީރާންގެ ދައުލަތުގެ ނޫސް ވެބްސައިޓްތައް ސީޒްކޮށްފި\nކޮވިޑުގެ ތެރޭގައި ވެސް ފަސްމިލިއަނަށްވުރެ ގިނަ މީހުން މިލިއަނަރުންނަށް!


SunOnline: Oman Air ge dhathuruthah alun raajje ah fashaifi\nއޮމާން އެއާގެ ދަތުރުތައް އަލުން ރާއްޖެއަށް ފަށައިިފި\nއައިޝަތު ފަރީޙާ 28 Oct 2018, 17:23\nއޮމާން އެއާގެ ބޯޓު މިއަދު ވެލާނާ އިންޓަނޭޝަނަލް އެއާޕޯޓުގައި ޖައްސާފއި -- ފޮޓޯ/ އެމްއޭސީއެލް\nއޮމާން އެއާއިން ރާއްޖެއަށް ކުރި ދަތުރުތައް 2016 ވަނަ އަހަރު ހުއްޓާލުމަށް ފަހު އަލުން ދަތުުރުތައް ފަށައިފި އެވެ.\nއޮމާން އެއާއިން ރާއްޖެއަށް އެންމެ ފުރަތަމަ ދަތުރުތައް ފެށީ 2009 ވަނަ އަހަރު އެވެ. އެއީ އެގައުމުގެ ވެރިރަށް މަސްގަތާއި މާލެއާ ދެމެދުގަ އެވެ. ދެހާސް ސޯޅަ ވަނަ އަހަރާ ޖެހެންދެން އެކި ފަހަރު މަތިން އެ އެއާލައިނުން ރާއްޖެއަށް ދަތުރުކުރުން މެދުކަނޑާލާފައިވެ އެވެ.\nއޮމާން އެއާއިން މިއަދު ރާއްޖެ އަށް އަލުން ދަތުރުތައް ފެއްޓުމުގެ ރަސްމިއްޔާތު ---\nނަމަވެސް 2016 ވަނަ އަހަރު ދަތުރުތައް ހުއްޓާލާ ފަހުން ރާޢްޖެއަށް ކުރި ފުރަތަމަ ދަތުރު ކޮށްފައިވަނީ މިއަދު އެވެ. މިއަދު މަސްގަތުން މާލެ އައި ފުރަތަމަ ފްލައިޓު އައިސްފައި ވަނީ މާލޭ ގަޑިން މެންދުރު 1:30 ގަ އެވެ.\nއޮމާން އެއާގެ ދަތުރުތައް ރާއްޖެއަށް ފެށިއިރު މި ދަތުރުތަކުގައި ބޭނުންކުރާނީ 737 މެކްސް 8ގެ ފްލައިޓުގަ އެވެ. މި ފްލައިޓުގައި ބިޒްނަސްކްލާހުގެ 12 ގޮނޑިއާއި އިކޮނޮމީ ކްލާހުގެ 150 ގޮނޑިއާ އެކު ޖުލްލަ 162 ސީޓް ހުންނާނެއެވެ.\nOur inaugural flight to the Maldives being welcomed at Male International Airport! We're thrilled to now be operating flights to this beautiful country. #FlyToMaldives #OmanAir #FlyOmanAir pic.twitter.com/ZvKmAvI2PW\n— Oman Air (@omanair) October 28, 2018\nހަފްތާ އަކު ތިން ދުވަހު މާލެ އާއި މަސްގަތާ ދެމެދު ފްލައިޓުތައް ބާޢްވާނެ ކަމަށް އެ އެއާލައިނުން ބުނެ އެވެ. އެއީ ބުރާސްފަތި، ހޮނިހިރު އަދި އާދިއްތަ ދުވަހު އެވެ. މަސްގަތާ މާލެއާ ދެމެދު ހަފްތާ އަކު ހަތަރު ދަތުރު ކުރާނެ އެވެ. އެއީ އަންގާރަ، ބުރާސްފަތި، ހޮނިހިރު އަދި އާދިއްތަ ދުވަހު އެވެ.\nއޮމާން އެއާގެ ފްލާއިޓު ވެލާނާ އިންޓަނޭޝަނަލް އެއާޕޯޓުގައި ޖެއްސުމާ އެކު ވަނީ ހޫނު މަރުހަބާއެއް ކިޔައި ވޯޓާ ސެލިއުޓެއް ދީފަ އެވެ.\nއޮމާން އެއާގައި ރާއްޖެ އާއި މަސްގަތާ ދެމެދު ދަތުރުކުރާ ފަސިމްޖަރުންނަށް އޮމާންގެ އާސާރީ ތަންތަން ބަލާލައި އެގައުމު ތަޖުރިބާކޮށްލަން ވެސް އެ އެއާލައިނުން ދައުވަތު ދެ އެވެ.\nއޮމާން އެއާއިން މިހާރު ކުރިއަށްގެންދާ އަޕްގްރޭޑިން މަސައްކަތާ އެކު 2022 އަންނައިރު އެ އެއާލައިނުން 70 އެއާކްރާފްޓުގައި 60 މަންޒިލަށް ދަތުރުކުރާނެ ކަމަށް އެ އެއާލައިނުން ބުނެ އެވެ.\nއޮމާން އެއާއިން ވަނީ ތުރުކީގެ ވެރިރަށް އިސްތަންބުލްއަށް ވެސް މިއަހަރު ދަތުރުތައް ފަށާފަ އެވެ. މީގެ އިތުރުން މޮރޮކޯގެ ކަސަބްލަންކާ (ދާރުލް ބައިޟާ)އަށް ވެސް ދަތުރު ފަށާފައިވާ އޮމާން އެއާއިން، މިމަހުގެ 30 ގައި ރަޝިއާގެ މޮސްކޯއަށް ވެސް ދަތުރުތައް ފަށާނެ އެވެ.\nއޮމާން އެއާގެ ރާއްޖޭގެ ޖެނެރަލް ސޭލްސް އެޖެންޓް އަކީ ސަން ސިޔާމް ގްރޫޕްގެ ސަންޓް ޓްރަވަލްސް އެންޑް ޓްވާސް އެވެ. އަދި އެ އެއާލައިންގެ ދަތުރުތައް ފުރަތަމަ 2009 ވަނަ އަހަރު ރާއްޖެ އަށް ފެއްްޓި އިރު ވެސް ޖީއެސްއޭ އަކީ ސަންޓް ޓްރަވަލްސް އެންޑް ޓްވާސް އެވެ.\nޖެޓް އެއާވޭސްގެ ހުރިހާ ދަތުރުތައް ހުއްޓާލައިފި\nއެއާޕޯޓްގެ ޓާމިނަލްގައި އިތުރު 14 ކައުންޓަރު ހުޅުވައިފި\nމަންތާ އެއާގެ ދަތުރުތައް ދަރަވަންދޫ އެއާޕޯޓަށް


Jalugai hingi hamanujehun hama akah elhijje: Munaz | Mihaaru\nމުނާޒް ނޫސްވެރިންނާ ވާހަކަ ދައްކަވަނީ: އޭނާ ވިދާޅުވަނީ ގައިދީން މިހާރު ހަމައަކަށް އެޅިފައިވާ ކަމަށް. --ފޮޓޯ/\nޖަލުގައި ހިނގި ހަމަނުޖެހުން ހަމައަކަށް އެޅިއްޖެ: މުނާޒް\n08 ޖެނުއަރީ 2020 - 13:186comments\nޖަލުގައި މިދިޔަ ހަފުތާ އިން ފެށިގެން ހަމަނުޖެހުން ހިނގި ނަމަވެސް މިހާރު އެކަން ހަމައަކަށް އެޅިފައިވާ ކަމަށް ކޮމިޝަނާ އޮފް ޕްރިޒަންސް އަބްދުﷲ މުނާޒް މިއަދު ވިދާޅުވެއްޖެ އެވެ.\nމާފުށީ ޖަލުގައި ހިނގި ހަމަނުޖެހުންތަކާ ގުޅިގެން މިއަދު ބޭއްވި ޕްރެސް ކޮންފަރެންސްގައި މުނާޒް ވިދާޅުވީ ވޭތުވެދިޔަ 12 ގަޑިއިރުގެ ތެރޭގައި ގައިދީން އެއްވެސް ކަމެއް ހިންގާފައި ނުވާ ކަމަށެވެ. ހަމަނުޖެހުން ބޮޑުވީ ޝަރީއަތް ނިމެންދެން "ވާނުވާ" ޖަހާފައި ބައިތިއްބާ ރިމާންޑް ގޮޅިއެއްގައި ކަމަށާއި އިތުރު ހަ ގޮޅިއަކުން އެ މީހުންނާ ބައިވެރިވި ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި މާފުށީ ޖަލުގައި ތިބި ގައިދީންނާ ބައިވެރިވުމުގެ ގޮތުން މާލޭ ޖަލުގައި ކޮންމެވެސް ވަރެއްގެ ހަމަނުޖެހުންތަކެއް އުފައްދައި ގޮޅިތެރޭގައި ބެޑްޝީޓެއްގައި ރޯކޮށްލައި ބޭރަށް އެއްލައިލި އެވެ.\n"އެ މީހުންނަކަށް [މާލޭ ޖަލުގެ ގައިދީންނަށް] ނޭނގެ ވެގެން އުޅޭ ގޮތެއް. މާފުށީގައި ހިނގި ކަންކަމުގައި އެ މީހުން ބައިވެރިވެލީ،" މުނާޒް ވިދާޅުވި އެވެ.\n"އެކަމަކު ވިސްނައިދީގެން، ނަސޭހަތްދީގެން އެ މީހުން ވެސް މިހާރު ބަސް އަހައިގެން އެ ތިބީ."\nރިމާންޑް ޖަލުގައި ތިބި ގައިދީންގެ ރުޅިގަދަވީ، އެތަނުގައި "ވާނުވާ ނޭނގި" އެތަނުގައި ތިބެން ޖެހުމާއި ބޭސްފަރުވާ އާއި އަސާސީ ޚިދުމަތްތައް ލިބުމުގައި ދަތިތަކެއް ކުރިމަތިވުމެވެ.\nމާފުށީ ޖަލު: އެތަނުގެ ޖާގަ އަށް ވުރެން އިތުރަށް މީހުން ބަންދުކޮށްފައިވާ ކަމަށް މުނާޒް ވިދާޅުވި.-- ފޮޓޯ: މިހާރު ފައިލް ފޮޓޯ\nޖަލުގައި ގައިދީންނަށް މިދިޔަ ހުކުރުދުވަހު އަނިޔާވީ، މުނާޒް އިސްވެ ހުންނަވައި ވަކި ސަބަބެއް ނެތި ގޮޅިއެއް ބަލައި ފާސްކުރަން އޮފިސަރުން ވެއްދުމުން ހިންގި ހަމަނުޖެހުމަގަ އެވެ. އެގޮތަށް ގޮޅި ބަލައި ފާސްނުކުރަން ބައެއް އޮފިސަރުން މުނާޒްގެ އަރިހުން އެދުނު ކަން "މިހާރު" އަށް އެނގިަފއިވެ އެވެ. ގައިދީން، އެ އޮފިސަރުންނާ ކުރިމަތިލުމުން، ގޮޅިން ނެރެން ޖެހުނީ ޕެޕަ ސްޕްރޭ ޖަހައި ބާރުގެ ބޭނުން ކޮށްގެންނެވެ. އެ ކަންތައްގަނޑުގައި ގައިދީއެއްގެ ބޮލަށް އަނިޔާވެ ފަރުވާދީފައި ވެ އެވެ.\nއެކަމަކު މުނާޒް މިއަދު ވިދާޅުވީ އިންސްޕެކްޓާ އޮފް ކަރެކްޝަންސް އަހްމަދު މުހައްމަދާއި ކަރެކްޝަންސަށް ބައްދަލުވުމަށް ދިޔަ ދެ ފުލުހުންގެ ހާޒިރުގައި ގޮޅިއެއް ފާސްކުރަން އުޅުނީ ގައިދީންތަކެއް އެކަކު އަނެކަކަށް ހަމަލާދީގެން ކަމަށެވެ.\nޖަލުތަކުގެ ހާލަތު މިހާރު ރަނގަޅުކަން ސާބިތުކޮށްދެއްވަން މުނާޒް ވިދާޅުވީ މި ސަރުކާރު ހަވާލުވި އިރު ޖަލުގެ އާބާދީ އަށް ވުރެ 40 ޕަސެންޓު އިތުރަށް މީހުން ބަންދުކޮށްފައި ތިބި ކަމަށެވެ. އެއާއެކު ޖަލުގެ ތޮއްޖެހުން އިތުރުވެފައިވާ އިރު ކުރީގެ ސަރުކާރުގެ ފަސް އަހަރު ވެސް ޖަލުގެ ޖާގަ އިތުރުކުރަން އެއްވެސް ކަމެއް ކޮށްފައި ނުވާ ކަަމަށް ވިދާޅުވި އެވެ.\n"ހަމަ އެންމެ ގޮޅިއެއް ވެސް އިތުރުކޮށްފައެއް ނުވޭ. ނަމަވެސް މީހުންގެ އާބާދީ އޮތީ ގިނަވެފައި. އަޅުގަނޑުމެން އައިސް ކުރި މަސައްކަތުން 140 އަށް ވުރެން ގިނަ ޖާގަ ޖަލުތަކަށް ވާނީ އިތުރުކޮށްފައި،" މުނާޒް ވިދާޅުވި އެވެ.\nއޭނާ ވިދާޅުވި ގޮތުގައި ޖަލުގެ ހާލަތު ރަނގަޅުކުރަން ޔާޑުތައް ތަރައްގީކޮށް ދުވާލު އެތަނުގައި ގައިދީން ހޭދަކުރާ ގޮތަށް ހަދާނެ އެވެ. ގޮޅިތަކަށް ވަންނާނީ ރޭގަނޑު ނިދަން އެކަނި ކަމަށް ވެސް ވިދާޅުވި އެވެ.\nބޭސްފަރުވާގެ ކަންކަމާއި ގައިދީންގެ އެހެން ޚިދުމަތްތަކަށް ވެސް ބަދަލުކޮށްފައިވާ ކަމަށާއި ބޭސްފަރުވާގައި ބައެއް ފަހަރަށް ދިގުލައިގެންދާ މައްސަލައަކީ ރާއްޖޭގެ ހުރިހާ ރައްޔިތުންނަށް ދިމާވާ ކަމެއް ކަމަށް ވިދާޅުވި އެވެ. އެއީ، ޚާއްސަ ބަލިތަކުގެ ޑޮކްޓަރުންނަށް ދެއްކުމުގައި ދިމާވާ ދަތިތައް ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި ގައިދީންނަށް ނޭނގުނަސް އެކަން ހައްލުކުރަން ގިނަ މަސައްކަތްތަކެއް ވަނީ ކޮށްފަ އެވެ. ޖަލު ހުކުމަށް ގެންދާ މީހުންގެ މެޑިކަލް އަދި ސައިކޭޓްރިކް އެސެސްމެންޓް ހެދުމަކީ ވެސް، މުނާޒް ވިދާޅުވި ގޮތުގައި، މި ސަރުކާރުގައި އަލަށް ފެށި ކަމެކެވެ.\nއިތުރު ލިޔުންތައް ގައިދީން މާފުށީ ޖަލު ކަރެކްޝަނަލް ސާވިސް ޖަލުތައް އަބްދުﷲ މުނާޒް (ކުރީގެ ކޮމިޝަނާ އޮފް ޕްރިޒްންސް)\nޖަލުތަކުގެ އިސްލާހު "ވާނުވާގައި"، ހިތްހަމަނުޖެހުން!\nގައިދީންނަށް އޮންލައިންކޮށް ފައިސާ ފޮނުވޭ ގޮތް ހަދައިފި\nގައިދީ ދޫކޮށްލި މައްސަލާގައި ހިމެނޭ އެކަކު ވަކިވެއްޖެ


Meygai rissi meehehge hithugai bodu simenthigandeh!\nމޭގައި ރިއްސި މީހެއްގެ ހިތުގައި ބޮޑު ސިމެންތިގަނޑެއް!\nމީހެއްގެ ހިތުން ބޮޑު ސިމެންތިގަނޑެއް ޑޮކްޓަރުން ވަނީ ނަގާފައި\nމޭގައި ރިއްސާތީ އިނގިރޭސި ވިލާތު ހޮސްޕިޓަލަކަށް ދިޔަ 56 އަހަރުގެ މީހެއްގެ ހިތުގައި ހަތަރު އިންޗި ބޮޑު ސިމެންތި ގަނޑެއް ފެނިއްޖެއެވެ. މި މީހާ ހޮސްޕިޓަލުގެ އިމަޖެންސީ ރޫމަށް ދިޔައީ މޭގައި ރިއްސާތާ ދެ ދުވަސް ވީފަހުންނެވެ. މޭގައި ރިއްސުމުގެ އިތުރުން އޭނާއަށް ނޭވާލާން ވެސް ދަތިވާތާ މަހެއްހާ ދުވަސް ވެފައި ވެއެވެ.\nސާޖަރީ ހަދައިގެން އެމީހާގެ ހިތުގައި އިން މި ސިމެންތިގަނޑު ޑޮކްޓަރުން މިހާރު ވަނީ ނަގާފަ އެވެ. ވަރަށް މަގްބޫލު މެޑިކަލް ޖާނަލް އެއްގައިވާ މި ޕިއާ-ރިވިއުޑް ދިރާސާ ރިޕޯޓުގައި ބުނެފައިވާ ގޮތުގައި މި މީހާގެ ހިތަށް ސިމެންތި ލީކުވެފައި ވަނީ މައިބަދައިގެ ސާޖަރީ އަކަށް ފަހުގަ އެވެ.\nނިއު އިންގްލެންޑް ޖާނަލް އޮފް މެޑިސިންގައިވާ މި ރިޕޯޓުގައި ލިޔެފައިވާ ގޮތުގައި މި މީހާއަށް އުނދަގޫތައް ވާން ފެށުމުގެ އެއް ހަފުތާ ކުރިން އޭނާ ވަނީ ކައިފޯޕްލާސްޓީ ކިޔާ ސްޕައިނަލް ސާޖަރީއެއް ހަދާފަ އެވެ. މިއީ ޚާއްސަ މެޑިކަލް ސިމެންތިއެއް ބޭނުން ކޮށްގެން މައިބަދައިގެ ކަށިތަކަށް ލިބިފައިވާ ގެއްލުންތައް ރަނގަޅުކުރަން ހަދާ ސާޖަރީ އެކެވެ.\nމި ސާޖަރީގެ ތެރޭގައި ބަލިމީހާގެ ހަށިގަނޑަށް ކޮންމެވެސް ވަރަކަށް ސިމެންތި ލީކުވީ އެވެ. އަދި އެ ސިމެންތިތައް އެމީހާގެ ހަށިގަނޑުގައި ހަރުވެ ހިތަށް ދަތުރު ކުރުމުން މޭގައި ރިއްސަން ފެށީ އެވެ.\nމެޑިކަލް ޖާނަލްގައިވާ މި ރިޕޯޓުގައި ބުނެފައިވާ ގޮތުގައި މޭގައި ރިއްސާ ނޭވާ ލާން އުނދަގޫ ވެގެން އެމީހާ ހޮސްޕިޓަލަށް ދިއުމުން ހެދި ޓެސްޓްތަކުން އޭނާގެ ހިތުގައި އެއްޗެއް އިންކަން ޑޮކްޓަރުންނަށް އެނގުމުން ސާޖަރީ ހެދީ އެވެ. އަދި އެއީ ސިމެންތިގަނޑެއްކަން އެނގުނީ ސާޖަރީ ހަދައިގެން އެ ނެގުމުންނެވެ.\nމި ރިޕޯޓު ލިޔުނު ޔޭލް ޔުނިވަސިޓީ ސްކޫލް އޮފް މެޑިސިންގެ ދެ ޑޮކްޓަރުން ވިދާޅުވެފައި ވަނީ ސިމެންތިގަނޑު އިނީ އެމީހާގެ ހިތުގެ އަޕާ ރައިޓް ޗެމްބާ ފޫއަޅުވާލައި ވަދެފަ އެވެ. އަދި އޭނާގެ ފުއްޕާމެޔަށް ވެސް ވަދެފައި ކަމަށާއި މިއީ އާއްމުކޮށް ދިމާނުވާ ކަހަލަ ކަމެއް ކަމަށެވެ.\nއޮކްޓޯބަރު ދޭއްގައި ނެރުނު މި ޖާނަލްގައި ބުނެފައިވާ ގޮތުގައި ސާޖަރީއަށް ފަހު އެމީހާގެ ހާލު އަންނަނީ ރަނގަޅުވަމުންނެވެ.\nކައިފޯޕްލާސްޓީ އަށް ފަހު ސިމެންތި ލީކުވުމަކީ ވެދާނެ ކަމެއް ކަމަށާއި ނަމަވެސް މިމީހާއަށް މިދިމާވި މައްސަލައަކީ ވަރަށް މަދުން ނޫނީ ދިމާނުވާ ކަހަލަ ކަމެއް ކަމަށް ވެސް މި ރިޕޯޓުގައި ބުނެފައި ވެއެވެ.


Rape kurumaai Jinsee goanaa bodu kushakah hadhan majleehun faas kohfi\nރޭޕްކުރުމާއި ޖިންސީ ގޯނާ ބޮޑު ކުށަކަށް ހަދަން މަޖިލީހުން ފާސްކޮށްފި\n29 ޖޫން 2020 - 17:50:00\nޖިނާއީ ބޮޑެތި ކުށްތަކުގެ ތެރޭގައި ޖިންސީ ގޯނާކުރުމާއި ރޭޕްކުރުން ހިމަނާއި، ޖިނާއީ އިޖުރާއަތުގެ ގާނޫނު އިސްލާހުކޮށްފި އެވެ.\nޖިނާއީ ބޮޑު ކުށުގެ ގޮތުގައި 11 ކުށެއް ކަނޑައަޅާއި، ޝަރީއަތް ނިމެންދެން މީހަކު ބަންދުގައި ބަހައްޓަން ފަނޑިޔާރު ނިންމައިފިނަމަ، އެ ނިންމުން ކޮންމެ 30 ދުވަހަކުން މުރާޖައާކުރަން ޖެހޭ ގޮތަށް އެ ގާނޫނަށް އިސްލާހު ގެންނަން ރައްޔިތުންގެ މަޖިލީހުން ފާސްކުރީ މިއަދެވެ.\nޖިނާއީ އިޖުރާއަތުގެ ގާނޫނަށް އިސްލާހު ގެންނަން މަޖިލީހަށް ހުށަހަޅާފައި ވަނީ ސަރުކާރުގެ ފަރާތުން މަތިވެރި ދާއިރާގެ މެމްބަރު ހަސަން ޒަރީރެވެ. އެގޮތުން ޖިނާއީ ބޮޑެތި ކުށުގެ ގޮތުގައި 11 ކުށެއް ކަނޑައަޅަން ހުށަހެޅި އެ ބިލު މިމަހުގެ ނުވަ ވަނަ ދުވަހު، ބިލު ކޮމިޓީން ފާސްކުރިއިރު އެގޮތަށް އެ ބިލު ފާސްކޮށްފައި ވަނީ މިއަދު މަޖިލީހުގައި ނެގި ވޯޓުގައި ބައިވެރިވެވަޑައިގެންނެވި 58 މެމްބަރުންގެ ވޯޓުންނެވެ.\nޖިނާއީ ބޮޑެތި ކުށްތަކުގެ ތެރޭގައި ކަނޑައެޅި 11 ކުށް:\nމީހުން މެރުމުގެ ކުށް\nރޭޕް ކުރުމުގެ ކުށް\nކުޑަކުދިންނަށް ޖިންސީ ގޯނާކުރުމުގެ ކުށް\nޓްރެފިކް ކުރުމުގެ ކުށް\nމަނީ ލޯންޑަރިން އަދި ޓެރަރިޒަމަށް ފައިނޭންސް ކުރުމުގެ ކުށް\nމަސްތުވާތަކެތި ޓްރެފިކްކުރުމުގެ ކުށް\nއެއް ލައްކައަށްވުރެ މަތީ ފައިސާގެ އަދަދު ހިމެނޭ ކުށް\nޓެކްސް ދެއްކުމުން އެއްކިބާވުމުގެ ކުށް\nކޮމެޓީ މަރުހަލާގައި ގާނޫނަށް ގެނައި އިސްލާހުތަކުގެ ތެރޭގައި ސަލާމަތީ ބާރުތަކަށް ބޮޑެތި ބާރުތަކެއްދީފައިވާއިރު އޭގެ ތެރޭގައި ގާނޫނު ތަންފީޒުކުރަމުންދާ އިދާރާއަކުން ތަހުގީގުކުރަމުންދާ ޖިނާއީ ކުށަކާއި ގުޅިގެން އާންމު ތަނަކަށް ވަންނަންޖެހިއްޖެނަމަ، ކޯޓު އަމުރަކާއި ނުލާއި ވެސް އެތަނަކަށް ވަނުމުގެ ބާރު ދީފައިވެ އެވެ.\nއޭގެ އިތުރުން، ޝަރީއަތް ނިމެންދެން މީހަކު ބަންދުގައި ބަހައްޓަން ފަނޑިޔާރު ނިންމައިފިނަމަ އެ ނިންމުން ކޮންމެ 30 ދުވަހަކު މުރާޖާކުރަން ޖެހެ އެވެ. އަދި އެމީހާ ބަންދުގައި ބަހައްޓަން ޖެހޭ ސަބަބެއް އޮތްތޯ ބެލުމަށް، އޭނާ ހައްޔަރުކޮށްފައިވާ ފަރާތުން އޭނާ ކޯޓަށް ހާޒިރުކުރަން ވެސް ޖެހޭނެ ކަމަށެވެ.\nއެ ގާނޫނަށް ގިނަ އިސްލާހުތަކެއް ގެނެސްފައިވާއިރު އޭގެ ތެރޭގައި ޖަލުތަކުގެ ހާލަތު ރަނގަޅުކުރުމާއި ޝަރީއަތްތަކާއި ނުލާއި ޖަލުގައި ތިބި ފަރާތްތަކުގެ މައްސަލަތަކާއި މެދު އަމަލުކުރާނެ ގޮތްތައް ކަނޑައެޅުން ވެސް ހިމެނެ އެވެ.\nރައްޔިތުންގެ މަޖިލިސްޖިންސީ ގޯނާރޭޕު\nޖިންސީ ކުށުގެ ގާނޫނަށް އިސްލާހު ހުށަހަޅައިފި\n"މީޑިއާ ޖޫރިމަނާކުރަން އުޅުމަކީ ދަށު ދަރަޖައިގެ ކަމެއް"


Mobile gamethakah haassa game hub eh dhiraagun tha,aaraf koffi | Mihaaru\nމޮބައިލް ގޭމުތަކަށް ހާއްސަ ގޭމް ހަބެއެއް ދިރާގުން ތައާރަފު ކޮށްފި\nމޯބައިލް ފޯނުން މީހަކު ގޭމް ކުޅެނީ: ދިރާގުން ވަނީ މޯބައިލް ގޭމް ކުޅޭ މީހުންނަށް ހާއްސަ ޕްލެޓްފޯމެއް ތައާރަފު ކޮށްފައި--\nމޯބައިލް ގޭމް ކުޅޭ މީހުންނަށް ހާއްސަ ޕްލެޓްފޯމެއް ދިރާގުން ތައާރަފުކޮށްފި އެވެ.\n"ދިރާގު ގޭމް ހަބް" ގެ ނަމުގައި ތައާރަފުކުރި މި ޕްލެޓްފޯމުން 700 އަށް ވުރެ ގިނަ ގޭމް ލިބެން ހުންނާނެ އެވެ. މީގެ ތެރޭގައި ދިވެހިންގެ މެދުގައި މަގުބޫލު ގޭމުތައް ވެސް ހިމެނެ އެވެ.\nމި ޕްލެޓްފޯމަށް ވަނުމަށް ސަބްސްކްރިޕްޝަން ޕޯޓަލް https://bit.ly/2R12wqJ ގާއިމު ކޮށްފައިވަނީ "ގޭމް ލޮފްޓް" އިންނެވެ. ގޭމްލޮފްޓަކީ ދުނިޔޭގެ ފެންވަރުގައި މޯބައިލް ގޭމް ޑިވެލޮޕްކުރާ ކުންފުންޏެކެވެ. ދިރާގުގެ ހުރިހާ ކަސްޓަމަރުންނަށް ވެސް މި ޕޯޓަލް ބޭނުން ކުރެވޭނެ ކަމަށް އެ ކުންފުނިން ބުންޏެވެ.\nދިރާގުން ބުނި ގޮތުގައި ގޭމްހަބްގެ ސަބްސްކްރިޕްޝަން ދެ ގޮތަކަށް ނެގޭނެ އެވެ. އެއީ މަހުން މަހަށް ނުވަތަ ބޭނުންވާ ހަފުތާއަކަށް ސަބްސްކްރައިބް ކުރާ ގޮތަށެވެ. މަހުން މަހަށް ސަބްސްކްރައިބްކުރާ ނަމަ 50ރ. ދައްކަން ޖެހޭއިރު ހަފުތާއަކަށް ސަބްސްކްރައިބް ކުރާ ނަމަ 20ރ. ދައްކަން ޖެހޭނެ އެވެ.\nދިރާގު ގޭމް ހަބްއަށް ސަބްސްކްރައިބް ކުރެވޭނީ ގޭމްލޮފްޓް މެދުވެރިކޮށް--\nގޭމް ހަބަށް ސަބްސްކްރައިބް ކުރުމަށް ދިރާގު ވެބްސައިޓުގައިވާ ގޭމް ހަބް ޕޭޖުން ބޭނުންވާ ސަބްސްކްރިޕްޝަން ޕެކޭޖެއް ނެގޭނެ އެވެ. ސަބްކްރައިބް ކުރުމަށް ފަހު، އެންޑްރޮއިޑް ކަސްޓަމަރުންނަށް ވަގުތުން ގޭމްތައް ޑައުންލޯޑް ކޮށް ކުޅެވޭއިރު އައިއޯއެސް ކަސްޓަމަރުންނަށް އޮންލައިންކޮށް ހާއްސަ ޕޯޓަލެއް މެދުވެރިކޮށް ގޭމް ކުޅެވޭނެ ކަމަށް ދިރާގުން ބުންޏެވެ.\nސަބްސްކްރައިބް ކުރުމަށް ފަހު ގޭމްހަބުގައި ހުންނަ ގޭމްތައް ކުޅޭއިރު އިތުރު އެއްވެސް "އިން އެޕް ޕާޗޭސް"އެއް ކުރާކަށް ނުޖެހޭނެ އެވެ.\nދިރާގުން ބުނި ގޮތުގައި އެ ކުންފުނީގެ އަމާޒަކީ ކަސްޓަމަރުންގެ ޑިޖިޓަލް ތަޖުރިބާ އިތުރަށް ފުރިހަމަ ކުރުމަށް ޒަމާނީ ހިދުމަތްތައް ކަސްޓަމަރުންނާ ހަމައަށް ފޯރުކޮށްދިނުމެވެ. އެހެންކަމުން މިއަދު ތައާރަފުކުރި ގޭމްހަބް މެދުވެރިކޮށް ގޭމް ކުޅުމަށް ޝައުގުވެރިވާ ކަސްޓަމަރުންނަށް މޯބައިލް ގޭމް ކުޅުމުގައި އިތުރު ފަސޭހަތަކާއި ފުރިހަމަ ކަމެއް ލިބިގެންދާނެ ކަމަށް އުއްމީދު ކުރާ ކަމަށް އެ ކުންފުނިން ބުންޏެވެ.\nތި ޖޯކެއްނު، ފުރަތަމަ އިންޓަނެޓް ހަމަޔަށް ދީބަލަ\nޕަބްޖީ ކަހަލަ ބައެއް ގޭމް މަނާ ކުރަން ޖެހެ އެވެ. ޒުވާނުން ވ ބޮޑައް ދެވިހިފާފަ އެވެ. އެކަމު ބަޔަކަށް ފައިދާ ވާނެ އެވެ.\nޕާސްވޯޑް އަދި މަލްޓި އެކަނުންޓު މެނޭޖް ކުރެވޭގޮތް ހަދައްޗޭ، މިހާރު ފާމް އެކައުންޓުތައް މެނޭޖުކުރަން 3-4 ފޯނު ގެންގުޅެންޖެހޭ.\nދިރާގަކީވެރިޔަކުހުންނަތަނެއްހެންހީނުވޭ. ކަ ސްޓަމަރުންގަނަތަޅުވަނީ. ޢަދިވެ ސްގޭމުނުކުޅެވިތަމިއުޅެނީ.


Noorul-islam.NET :: އެނާގެ ދެލޯ އަނދިރީ ހެއްޔެވެ؟\nއެނާގެ ދެލޯ އަނދިރީ ހެއްޔެވެ؟\nތާރީޚް: 24 ޑިސެމްބަރު 2008\nތަރުޖަމާކުރެއްވީ : އަޙްމަދު އަސްލަމް\nސްކޮޓްލޭންޑުގެ މުސްލިމަކު ބަލިވެގެން ހޮސްޕިޓަލުގައި އެނދުމަތިކުރިއެވެ. މި ޒުވާނާ އެނދުމަތިކުރިތާ ހަތަރުވަނައަށް ވީ ދުވަހު، އޭނާ ގެއަށް ފޮނުވާލުމަށްޓަކައި ޑޮކްޓަރު އައިސް ބެލުމަށްފަހު، ދިއުމުން އެތާހުރި ނަރުސް ކުއްޖެއް އައިސް މި ޒުވާނާގެ ކައިރިއަށް ޖެހިލާފައި ބުންޏެވެ. "އަހަރެން ބޭނުން ތިބާއާ ކައިވެނި ކުރަން".<?xml:namespace prefix = "o" />\n"ކީއްވެ އަހަރެންނާ ކައިވެނި ކުރަން ބޭނުންވަނީ؟ އަހަރެންނަކީ މުސްލިމެއް، އަހަރެން ބޭނުމެއް ނޫން މުސްލިމަކާ ނޫނީ ކައިވެނި ކުރާކަށްވެސް". ޒުވާނާ ޖަވާބުދިނެވެ.\n"އަހަރެން މުސްލިމަކަށް ވެދާނަން. އަހަރެންނަށް މިހާރު ތިޔައީ އެންމެ ރަނގަޅު ދީންކަން ވިސްނިއްޖެ." ނަރުސް ކުއްޖާ ބުންޏެވެ.\n"ބުނެދީފާނަންތަ ކީއްވެކަން އަހަރެންނާއި ކައިވެނި ކުރަން ބޭނުންތި ވަނީ؟" ޒުވާނާ ހައިރާންވެފައި ސުވާލުކުރިއެވެ.\n"އަހަރެން މިއޮތް ހުރިހާދުވަހު މި ހޮސްޕިޓަލުގައި މަސައްކަތް ކުރިއިރުވެސް އަހަރެން ނުދެކެން ތި ނޫން މީހަކު އަންހެން ކުދިން ފެނުނީމައި އިސްދަށަށް ޖެހުމާއެކު، އަންހެނުންނަށް އެހާ އިޙްތިރާމްކޮށް ނުހަނު ރިވެތި ގޮތުގައި މުޢާމަލާތްކުރާ މީހެއް. އެހެން މީހުން ހަދާހެން ފޮށެގަތުމުގެ ނަޒަރެއް، ހުށަހޮޅިގަތުމުގެ އިޝާރާތެއް ތިބާގެ ކިބައަކުން އަހަރެންނަކަށް ނުފެނޭ، އެހެންވެގެން އަހަރެންނަށް ވިސްނުނު ގޮތުގައި ތިބާގެ ގައިގައި ހަރުލާފައި ތިހުރި ރިވެތި އާދަތަކުގެ ވެރި ދީނަކީ ހައްޤު ދީން."\nހަދީޘްގައި ވެއެވެ. "ޙަރާން ކޮންމެ ބެލުމަކީ އިބްލީހުގެ ވިހަ ތީރުތަކުގެ ތެރެއިން ތީރެކެވެ. ފަހެ ﷲ އަށް ބިރުވެތިވެ، އެކަން ދޫކޮށްލައިފި މީހާއަށް، އޭނާގެ ހިތަށް މީރުކަން ލިއްބައިދޭ ފަދަ އީމާންތެރިކަމެއް މާތްރަސްކަލާނގެ އޭނާއަށް ދެއްވަވާނެއެވެ."


Juventus ah dhevana match inn ves molhehnuvevunu - AO News\nޔުވެންޓަސް އަށް ދެވަނަ މެޗުން ވެސް މޮޅެއްނުވެވުނު\nއިޓާލިއަން ސެރިއޭގައި ރޭ އަމިއްލަ ދަނޑުގައި އެމްޕޮލީއާ ދެކޮޅަށް ޔުވެންޓަސް ކުޅުނު މެޗުން 1-0 އިން ބަލިވެއްޖެއެވެ.\nމިއީ މި ފަހަރުގެ ސީޒަނުގައި ލީގުގައި ޔުވެންޓަސް އަށް މޮޅެއް ނުހޯދި ނިންމާލަންޖެހުނު ދެވަނަ މެޗެވެ. ފުރަތަމަ މެޗުގައި ރަށުން ބޭރުގައި އުދިނޭޒީއާ ދެކޮޅަށް ކުޅުނު މެޗު ނިމުނީ ދެ ޓީމު 2-2 އިން އެއްވަރުވެގެންނެވެ.\nޔުވެންޓަސްގެ ދަނޑުގައި ރޭ ކުޅުނު މި މެޗުގައި ފެނިގެންދިޔަ ހަމައެކަނި ލަނޑު، 21 ވަނަ މިނެޓުގައި އެމްޕޮލީ އަށް ކާމިޔާބުކޮށްދިނީ ލިއޮނާޑޯ މަންކޫސޯ އެވެ. އޭނާ އަކީ 18 މަސް ދުވަހު ޔުވެންޓަސްގައި ހުރި ނަމަވެސް ރަސްމީ މެޗެއްގައި އެ ޓީމަށް ކުޅުމުގެ ފުރުޞަތު ނުލިބުނު ކުޅުންތެރިއެކެވެ.\nމި މެޗުގައި ޔުވެންޓަސް އަށް އެއްވަރުކޮށްދޭން އިޓަލީގެ އުއްމީދީ މިޑްފީލްޑަރު މެނުއެލް ލޮކަޓެއްލީ އަށް ވަނީ ރަނގަޅު ދެ ފުރުޞަތެއްލިބި ބޭކާރުވެފައެވެ. އޭނާ ފޮނުވާލި ދެ ބޯޅަ ވެސް ދިޔައީ ގޯލްގެ ދަނޑިކައިރިން ބޭރަށެވެ.\nލީގުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު ޓޮރީނޯ އަތުން 2-1 އިން ފިއޮރެންޓީނާ މޮޅުވިއިރު، އެޓަލާންޓާގެ ދަނޑުގައި ބޮލޯނިއާއާ ދެކޮޅަށް ކުޅުނު މެޗު ނިމުނީ ދެ ޓީމަށް ލަނޑެއްނުޖެހި 0-0 އިން އެއްވަރުވެގެންނެވެ. ލާޒިއޯ އިން އަމިއްލަ ދަނޑުގައި 6-1 އިން ސްޕެޒިއާ ބަލިކުރިއިރު، އިޓަލީގެ ފޯވާޑް ޗީރޯ އިމޯބިލޭ ހެޓްރިކް ހެދިއެވެ.\nމި މުބާރާތުގައި މިރޭ ކުޅޭ މެޗުތަކުގެ ތެރޭގައި، އޭސީ މިލާންގެ ދަނޑުގައި ކަލިއާރީއާ ދެކޮޅަށް ނިކުންނަ މެޗާއި އަލަށް ޕްރޮމޯޓުވި ސަލާނިޓާނާގެ ދަނޑުގައި އޭއެސް ރޯމާ ކުޅޭ މެޗު ފާހަގަކޮށްލެވެއެވެ.


Furusathu libijje nama hajj ge inthizaam hamajassaanan: Minister | Mihaaru\nފުރުސަތު ލިބިއްޖެ ނަމަ ހައްޖުގެ އިންތިޒާމް ހަމަޖައްސާނަން: މިނިސްޓަރު\n16 ޖޫން 2020 - 01:10\nނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) ގައި ބޭއްވި ނިއުސް ކޮންފަރެންސްގައި "މިހާރު"ން ކުރި ސުވާލަކާ ގުޅިގެން މިނިސްޓަރު ވިދާޅުވީ، ކޮވިޑް-19 ގެ ބިރާއެކު، ބައެއް ގައުމުތަކުން މި އަހަރު ހައްޖަށް ނުފޮނުވަން ނިންމާފައިވާ ކަމަށެވެ. ނަމަވެސް ރާއްޖެއިން މަސައްކަތް ކުރަމުން އަންނަނީ ހައްޖަށް ދިއުމަށް ހުޅުވާލައިފިނަމަ އެ ފުރުސަތު ބޭނުން ހިފުމަށް ކަމަށް ވިދާޅުވި އެވެ.\n"ރާއްޖެއިން އަޅުގަނޑުމެން މި މަސައްކަތް ކުރަނީ އެންމެ ފަހު ވަގުތާ ހަމައަށް ވެސް ސައުދީ ސަރުކާރުން ހައްޖަށް ގެންދިއުމުގެ ފުރުސަތު ހުޅުވާލައިފި ކަމަށް ވަންޏާ އަޅުގަނޑުމެން ހައްޖަށް ދިވެހިންނަށް ދެވޭނެ އިންތިޒާމްތައް ހަމަޖެއްސުމަށް،" މިނިސްޓަރު ވިދާޅުވި އެވެ.\nއޭނާ ވިދާޅުވި ގޮތުގައި ހައްޖުގެ އަޅުކަމަށް ފުރުސަތު ދިނުމާ ގުޅޭގޮތުން ސައުދީ ސަރުކާރުން އަންނަނީ ދިރާސާއެއް ކުރަމުންނެވެ. އޭގައި ވީހާ ވެސް މަދު ބަޔަކަށް ފުރުސަތު ދީގެން ކަންކަން ކުރިއަށް ގެންދާނެ ގޮތް ބަލަމުން އަންނަ ކަމަށް ވިދާޅުވި އެވެ.\nމިދިޔަ އަހަރު ދުނިޔޭގެ އެކި ގައުމުތަކުން 2.4 މިލިއަން މީހުން ހައްޖުގެ އަޅުކަން އަދާކުރި އެވެ. ނަމަވެސް ދިރާސާ ހަދަމުން އަންނަނީ އެ އަދަދު 270،000 އަށް މަދުކޮށް ހިދުމަތްތައް ފޯރުކޮށްދެވޭނެ ގޮތްތަކާ ބެހޭގޮތުންނެވެ. މީހަކު ބަލިވެއްޖެނަމަ ކަންތައް ކުރާނެ ގޮތާއި އައިސޮލޭޓް ކުރާނެ ގޮތްތައް ވެސް އެއިން އެނގިގެންދާނެ ކަމަށް މިނިސްޓަރު ވިދާޅުވި އެވެ.\nރާއްޖެއިން މީހުން ހައްޖަށް ފޮނުވުމަށް ސައުދީން ކަނޑައަޅާފައިވާ ރަސްމީ ކޯޓާއަކީ 1،000 އެވެ. ނަމަވެސް ބައެއް އަހަރުތަކުގައި ރާއްޖެ އަށް ކޯޓާގެ އަދަދު 2،000 އަށް އިތުރުކޮށްދެ އެވެ.\nމިނިސްޓަރު ވިދާޅުވި ގޮތުގައި މިހާރު ބަލަމުން އަންނަ ކަންތައްތަކަށް ފަހު ހައްޖަށް ގެންދިއުމަށް ރާއްޖެއަށް ލިބޭ ކޯޓާ މަދުވެގެންދާނެ އެވެ. އެ ކަންކަން ޔަގީންވުމުން ގްރޫޕުތަކަށް ބަހާލާނެ ކަމަށް ވިދާޅުވި އެވެ.\nހައްޖު ކޯޓާގެ 50 ޕަސެންޓް ހާއްސަކޮށްފައިވަނީ ސަރުކާރުގެ ކުންފުނި، ހައްޖު ކޯޕަރޭޝަނަށެވެ. ބާކީ 50 ޕަސެންޓް ބަހާލާނީ، އެކަމަށް އެ އަހަރަކު ހުއްދަ ދޭ ގްރޫޕުތަކުގެ މެދުގަ އެވެ.\nއޭނާ ވިދާޅުވި ގޮތުގައި ސައުދީން ދީފާނެ ފުރުސަތަކަށް ތައްޔާރުވުމަށް، ހައްޖަށް މީހުން ގެންދިއުމަށް އެދި ހުށަހެޅި ފޯމުތައް މިހާރު އަންނަނީ އިވެލުއޭޓްކުރަމުންނެވެ.\nހައްޖު އިސްލާމިކް މިނިސްޓްރީ ރާއްޖެ-ސައުދީ ޑރ. އަހުމަދު ޒާހިރު، އިސްލާމިކް މިނިސްޓަރު އިސްލާމިކް މިނިސްޓަރު ސައޫދީ އަރަބިއްޔާ ސިއްހަތު ބަލިތައް ލޮކްޑައުން\nބަލަ މި އަހަރު މެލޭޝިޔާ، އިންޑޮނޭޝިޔާ، ސިންގަޕޫރު ފަދަ ގައުމުތަކުން ނިންމާފަ ވަނީ ހައްޖަށް ނުދާން! އެއީ ސަބަބުތަކެއް ހުރީމަ. އުމުރުން ދުވަސްވީ މީހުން ގިނައިން ހައްޖަށް ދަނީ! ރާއްޖެއިން ކޮވިޑު ޖެހުނީ އުމުރުން ދުވަސްވީ3މަިހަކަށް. ވީގޮތް އެންމެނަށް އެނގޭނެ!\nހައްޖަން ތުރެ ކުރިން މިސްކިތް ޖަމާއަށް ހުޅުވަން އެބަޖެހޭ. އެކަން ވާނީ މަނިކުފާނުގެ ކެރުން ހުރިވަރަކުން. ސިއްހީ މީހުން ބޭނުމެއްނުވާނެ އެކަން ކުރާކަށް. ބަލި އުޅޭނެ އެހެނަސް ރައްކާތެރި ކަމުގެ ފިޔަވަޅު ހަރުދަނާ ކޮށް ޖަމާއަތް ވެސް ފެށެން ޖެހޭނެ.\nﷲ އަކްބަރު! މާތް ﷲ ގެ ހެޔޮ ރަޙްމަތުުން މިފަހަރު ރާއްޖެއިން ހައްޖަށްގޮސް ސަލާމަތްކަމާއެކު އެނބުރި އައުމުގެ ހެޔޮ ތައުފީޤު ދެއްވާށި. އާމީން.


ހއ. އިންނަފިނޮޅާއި މާފިނޮޅާއި އެކު ބީލަމަށްލި ހަތަރު ރަށުގެ ބީލަން ބާތިލުކޮށްފި — Ihavandhoo.com\nހއ. އިންނަފިނޮޅާއި މާފިނޮޅާއި އެކު ބީލަމަށްލި ހަތަރު ރަށުގެ ބީލަން ބާތިލުކޮށްފި\n18 ނޮވެމްބަރު 2014 1 މުހައްމަދު އަކްރަމް\nހއ. އިންނަފިނޮޅާއި މާފިނޮޅު. މިދެރަށަކީވެސް ހުވަރަފުޓާއި އެއްފަޅަކުން ގުޅިފައިވާ ރަށްތަކުގެ ހާރުގައި ހިމެނޭ ދެ ރަށް. ފޮޓޯ:ގޫގަލް އަރތް\nހއ. އިންނަފިނޮޅާއި މާފިނޮޅާއި އެކު، ޓޫރިސްޓް ރިސޯޓް ތަރައްޤީކުރުމަށް ބީލަމަށްލި ހަތަރު ރަށުގެ ބީލަން ބާތިލުކޮށްފިއެވެ. މިއަދު މިނިސްޓްރީ އޮފް ޓޫރިޒަމްއިން ކޮށްފައިވާ އިއުލާނުގައިވަނީ އެމިނިސްޓްރީން 17 ނޮވެމްބަރު ގައި ކޮށްފައިވާ އިއުލާން ނަންބަރު (IUL)88-PS/88/2014/63 ގައި ފަތުރުވެރިކަން ތަރައްޤީކުރުމަށްޓަކައި3އަތޮޅެއްގައި ރިޒޯޓު ތަރައްޤީކުރަން ބޭނުންވާ ފަރާތްތަކުން އެކަން ހާމަކޮށް އެމިނިސްޓްރީއަށް ލިޔުމުން ހުށަހެޅުމަށް ކޮށްފައިވާ އިއުލާން ބާތިލް ކުށްފި ކަމުގައެވެ.\nއެމިނިސްޓްރީން އިއްޔަ ކޮށްފައިވާ އިއުލާންގައި ވާގޮތުން އަލަށް ޓޫރިސްޓް ރިސޯޓް ތަރައްގީކުރަން ހުޅުވާލާފައިވަނީ ހއ. އަތޮޅު މާފިނޮޅާއި އެއަތޮޅު އިންނަފިނޮޅުގެ އިތުރުން ހދ. އަތޮޅު ދިއްޕަރުފުށި އަދި ށ. އަތޮޅު ބޮލިއްސަފަރެވެ. ހއ. އިންނަފިނޮޅާއި މާފިނޮޅަކީ ހުވަރަފުޓާއި އެއްފަޅަކުން ގުޅިފައިވާ ރަށްތަކުގެ ހާރުގައި ހިމެނޭ ދެ ރަށެވެ.\nއިންނަފިނޮޅާއި މާފިނޮޅަކީ ސްޕެޝަލް އިކޮނޮމިކް ޒޯންގެ ދަށުން އިހަވަންދިއްޕޮޅުގައި ތަރައްގީކުރުމަށް ނިންމާފައިވާ އިއިހެވަންގެ ތެރޭގައި ހިމެނޭ ދެރަށެވެ. މިދެރަށް ވަކިން ޓޫރިސްޓް ރިސޯޓްގެ ގޮތުގައި ތަރައްގީކުރުމަށް ބީލަމަށްލުމުން އައިހެވަން މަޝްރޫއުއާއި މެދު ސުވާލުއުފެދެއެވެ.\nދުވަހުނޫސް ހަވީރުން ޓޫރިޒަމް މިނިސްޓްރީގެ އޮފިޝަލަކާއި ހަވަލާދީ ރިޕޯރޓް ކޮށްފައިވަނީ އެ އިއުލާނު ބާތިލުކުރީ ބަދަލުތަކެއް ގެނައުމަށް ކަމަށާއި ވަރަށް އަވަހަށް އަލުން އިއުލާނުކުރާނެއެވެ.\nމިހެރަ އެނގެނީ ސަރުކާރުގެ އެއްވެސް އަމާޒެއް ނެތްކަން. އެޑިއުކޭޝަނުން ރަމްޟާންމަސް ބަންދުކުރިކަހަލަ ކަމެއް ތީ\n– 18 ނޮވެމްބަރު 2014 1 0


Raajje ah petrol eythere kuri minvaru 42 percent dhashah\nލޮކްޑައުންގެ ސަބަބުން ޕެޓްރޯލް އިމްޕޯޓް 42 ޕަސެންޓް ދަށަަށް\nޕިކަޕަށް ޕެޓްރޯލް އަޅަނީ: ޕެޓްރޯލް އެތެރެކުރި އަދަދު ވަނީ މަދުވެފައި-- ފޮޓޯ: އަވަސް އާކައިވް\nމި އަހަރުގެ މެއި މަހުގެ ނިޔަލަށް ރާއްޖެ އަށް ޕެޓްރޯލް އެތެރެ ކުރި މިންވަރު 42 ޕަސެންޓް ދަށްވެފައިވާ ކަމަށް، މޯލްޑިވްސް ކަސްޓަމްސް ސާވިސަސް އިން ބުނެފި އެވެ.\nކަސްޓަމްސް އިން ނެރެފައިވާ މިދިޔަ މަހުގެ ތަފާސް ހިސާބުތައް ދައްކާ ގޮތުގައި މި އަހަރުގެ މެއި މަހުގެ ނިޔަލަށް 247 މިލިއަން ރުފިޔާގެ ޕެޓްރޯލް އެތެރެކޮށްފައިވާއިރު، މިއީ މިދިޔަ އަހަރާ އަޅާ ބަލާނަމަ 42 ޕަސެންޓުގެ ދަށް ވުމެކެވެ.\nރާއްޖެ އަށް އާއްމުކޮށް އެންމެ ގިނައިން އެތެރެކުރާ ތެލުގެ ބާވަތް ކަމަށްވާ ޕެޓްރޯލް އެތެރެކުރި މިންވަރު ދަށްވެފައިވަނީ ކޮވިޑް-19 އާ ގުޅިގެން ދެ މަސް ދުވަހުގެ ލޮކްޑައުން ކޮށްފައި އޮތުމުންނެވެ.\nމީގެ ސަބަބުން ވެހިކަލް ދުއްވާ އަދަދު މަދުވެ، އާއްމުން ޕެޓްރޯލް ބޭނުންކުރާ ނިސްބަތް ވެސް ވަނީ ދަށްވެފަ އެވެ. އަދި ޓޫރިޒަމް ހުއްޓިފައި އޮތުމުގެ ސަބަބުން އެންމެ ގިނައިން، ކޮވިޑް-19 ގެ ކުރީގައި ރާއްޖޭގައި އޮތް ދަތުރުފަތުރުގެ ހިދުމަތްތައް ހުއްޓުމުންނެވެ.\nތެލުގެ ބާވަތްތަކުގެ އިތުރުން މެރީން ގޭސް އެތެރެ ކުރި މިންވަރު ވެސް ވަނީ 33 ޕަސެންޓް ދަށްވެފަ އެވެ. މި އަހަރުގެ މިހާތަނަށް 1.6 ބިލިއަން ރުފިޔާގެ ތެޔޮ އެތެރެކޮށްފައިވެ އެވެ.\nކަސްޓަމްސްގެ ތަފާސް ހިސާބުތައް ދައްކާ ގޮތުގައި މި އަހަރުގެ މިހާތަނަށް 51 މިލިއަން ރުފިޔާގެ ފިޔާ އެތެރެކޮށްފައިވެ އެވެ. ފިޔާ އެތެރެ ކުރި އަދަދު ވަނީ 82 ޕަސެންޓް އިތުރުވެފަ އެވެ.\nއަދި 120 މިލިއަން ރުފިޔާގެ ކުކުޅު އެތެރެކޮށްފައިވެ އެވެ. އަދި ކުކުޅު އިތުރުކުރި މިންވަރު ވަނީ 26 ޕަސެންޓް އިތުރުވެފަ އެވެ. އަދި 93 މިލިއަން ރުފިޔާގެ ބިސް އެތެރެކޮށްފައިވެ އެވެ. ނަމަވެސް ބިސް އެތެރެކުރި މިންވަރު ވަނީ 13 ޕަސެންޓް ދަށްވެފަ އެވެ. އަދި އަލުވި 27 މިލިއަން ރުފިޔާގެ އަލުވި އެތެރެކޮށްފައިވެ އެވެ. އަލުވި އެތެރެކުރި މިންވަރު ވަނީ ތިން ޕަސެންޓް އިތުރުވެފަ އެވެ.\nމި އަހަރުގެ މިހާތަނަށް އެންމެ ގިނަ އިން އެތެރެކޮށްފައިވަނީ ކާޑުގެ ބާވަތް ތަކެވެ. މި އަހަރުގެ މިހާތަނަށް 358 މިލިއަން ރުފިޔާގެ ހަނޑޫ، ހަކުރު އަދި ފުށް އެތެރެކޮށްފައިވެ އެވެ. ކާޑުގެ ބާވަތްތައް އެތެރެކުރި އަދަދު ވަނީ 39 ޕަސެންޓް އިތުރުވެފަ އެވެ. އަދި 41 މިލިއަން ރުފިޔާގެ ހޭންޑް ވޮޝް އާއި ޑިސްއިންފެކްޓް އެތެރެކޮށްފައިވެ އެވެ. އަދި 60 މިލިއަން ރުފިޔާގެ މާސްކް އެތެރެކޮށްފައިވެ އެވެ.\nކަސްޓަމްސްގެ ތަފާސް ހިސާބުތައް ދައްކާ ގޮތުގައި މި އަހަރުގެ މިހާތަނަށް 16.1 މިލިއަން ރުފިޔާގެ މުދަލުގެ ޑިއުޓީ މައާފުކޮށްދީފައިވެ އެވެ.


ރައީސުލްޖުމްހޫރިއްޔާ މުޙަންމަދު ނަޝީދު ދެއްވި 76 ވަނަ ރޭޑިއޯ ޚިޠާބު - The President's Office\nރައީސުލްޖުމްހޫރިއްޔާ މުޙަންމަދު ނަޝީދު ދެއްވި 76 ވަނަ ރޭޑިއޯ ޚިޠާބު\n3 ޑިސެންބަރު 2010، ރިފަރެންސް: PRO/RMN/2010/170\nމިއަދަކީ3ޑިސެމްބަރ 2010 ވީ ހުކުރު ދުވަސް. އަޅުގަނޑު މިއަދު ތިޔަބޭފުޅުންނާ ބައްދަލުވާއިރު، އަޅުގަނޑު މިހުރީ ވިލާތުގައި. އަޅުގަނޑު މިހުރީ އޮކްސްފޯޑްގައި. އަޅުގަނޑު މިތަނަށް މިއައީ އެނގިވަޑައިގަންނަވާނެ، މިތަނުގައި މި ހުންނަ މަތީ ތަޢްލީމީ މަރުކަޒް، ޔުނިވަރސިޓީގައި، ކޮންމެ އަހަރަކުވެސް މި މޫސުމުގައި، މި ދުވަސްވަރުގައި ދުނިޔޭގެ އެކިއެކި ކަންކޮޅުތަކުން އެކިއެކި ތަޖުރިބާތައް ލިބިފައިވާ ބޭފުޅުން ވަޑައިގެން ތަފާތު މައުޟޫޢުތަކަށް ބަޙުޘްކޮށް މަޝްވަރާކޮށް ވާހަކަދެއްކުމަކީ، މިޔުނިވަރސިޓީގެ އާދައެއް. އެނގިވަޑައިގަންނަވާނެ، އަޒްހަރު ޔުނިވަރސިޓީގެ ފަހުން މުޅި ދުނިޔޭގައި އެންމެ ދުވަސްވީ އެއް ޔުނިވަރސިޓީއަކީ އޮކްސްފޯޑް ޔުނިވަރސިޓީ. މިތަނުގައި އަޅުގަނޑު ޚާއްޞަ ގޮތެއްގައި ވާހަކަ ދެއްކީ، މޫސުމަށް އަންނަ ބަދަލާ ގުޅިގެން ޖަޒީރާ ޤައުމުތަކަށް ދިމާވާ މައްސަލަތަކާއި އަދި މި މައްސަލަތަކަށް ޙައްލެއް ހޯދުމަށްޓަކައި ދުނިޔޭގައި ތަނަވަސް ޤައުމުތައް ޢަމަލު ކުރަންވީ ގޮތްތަކާއި، އަދި ތަނަވަސް ނޫންނަމަވެސް ތަރައްޤީވަމުން އަންނަ ބޮޑެތި ޤައުމުތައް ޢަމަލު ކުރަންވީ ގޮތްތަކާ ގުޅޭގޮތުން އަޅުގަނޑުމެން ދެކޭ ނުކުތާތައް އަޅުގަނޑު މިތަނުގައި ފާހަގަކުރީ.\nއަޅުގަނޑުމެން މިގޮތަށް ފާހަގަކުރާ ނުކުތާތަކުގެ ސަބަބުން ނުވަތަ އަޅުގަނޑުމެން އަލިއަޅުވާލާ މައުޟޫޢުތަކުގެ ސަބަބުން އަޅުގަނޑު ދެކެނީ، ރާއްޖެއަށާއި އަދި ރާއްޖެފަދަ ހާލުގައިމިވާ އެހެން ޤައުމުތަކަށް ކިތަންމެ ފައިދާއެއް ވަމުންދެއޭ. އެނގިވަޑައިގަންނަވާނެ، ދާދިފަހުން ވަރލްޑް ބޭންކުންވަނީ ރާއްޖެއަށް އަނެއްކާވެސް އިތުރު ތިރީސް މިލިއަން ޑޮލަރު ދީފައި. އޭގެ ކުރީގައި މިއަހަރުގެ ތެރޭގައި ހަމަ ޔޫރަޕިއަން ޔޫނިއަނުންވެސްވަނީ ދިހަ މިލިއަން ޑޮލަރުގެ އެހީއެއް އަޅުގަނޑުމެންނަށް ދީފައި. އަޅުގަނޑުމެން މިއެހީތައް ބޭނުން ކުރަމުން ގެންދާންވީ، ރާއްޖޭގެ ހަކަތައިގެ ކަންކަން ދެމެހެއްޓެނިވި ގޮތެއްގައި ކުރިއަށް ގެންދެވޭނެ އިންތިޒާމުތަކެއް ރޭވުމަށް. އަޅުގަނޑުމެންނަށް ލިބޭ ހުރިހާ އެހީއެއްވެސް، އަޅުގަނޑުމެންނަށް ލިބޭ ހުރިހާ މަދަދެއްވެސް، އަޅުގަނޑުމެން ބޭނުން ކުރުން އެންމެ އައުލާކަން ބޮޑުވާނީ ހަމަ ސީދާ އަޅުގަނޑުމެންގެ ރައްޔިތުންނަށް އޭގެ ފައިދާވާ އުޞޫލަކުން، އޭގެ ފައިދާވާ ގޮތަކުން.\nއަޅުގަނޑު އޮކްސްފޯޑްގައި މިހޭދަކުރާ ދުވަސްކޮޅު އަދި އިތުރު އެހެން ކަމެއް އަޅުގަނޑުމެން އެބަ ހިމަނާލަން. އޭގެ ތެރޭގައި، ޚާއްޞަ ގޮތެއްގައި ޒަމާނުއްސުރެ ފަށައިގެން މިދިޔަ ދައުރުގައިވެސް، ރައީސުލްޖުމްހޫރިއްޔާގެ ސްކޮލަރޝިޕްގެ ގޮތުގައި ކޮންމެ އަހަރަކު މިއަންނަނީ ސްކޮލަރޝިޕް ދެމުން. އަޅުގަނޑު މި ޔުނިވަރސިޓީގެ ބޭފުޅުންނާ ވާހަކަދައްކައި، ކޮންމެ އަހަރަކުވެސް މީގެފަހުން ރައީސުލްޖުމްހޫރިއްޔާގެ ސްކޮލަރޝިޕަކީ، އޮކްސްފަރޑް ޔުނިވަރސިޓީއަށް ދެވޭ ސްކޮލަރޝިޕްއެއްގެ ގޮތުގައި ހަމަޖެހިގެން އިރާދަކުރެއްވިއްޔާދާނެ. އަދި ހަމައެއާއެކީގައި އެ ސްކޮލަރޝިޕަށް ވަކި ކުއްޖަކު ކަނޑައެޅުމުގައި، ހޮވުމުގައި، ކަންތައްތައް ގެންދާނީ ހަމަ ސީދާ މި ޔުނިވަރސިޓީގެ ފަރާތުން. އެހެންވީމާ، އަޅުގަނޑު ދެކެނީ އޭގެތެރޭގައި އިންސާފަށްވެސް އަދި އޭގެތެރޭގައި ސީދާ އެންމެ ޙައްޤު ކުއްޖާއަށް މި ސްކޮލަރޝިޕް ފޯރުކޮށްދިނުމަށް މަގުފަހިވެގެންދާނެ ކަމަށް.\nހަމަ މީގެ އިތުރުން، އަޅުގަނޑުމެން މިރަށުގައި ހޭދަކުރާ މިދުވަސްކޮޅު ރާއްޖެއަށް އެކި ބާވަތްބާވަތުގެ އިންވެސްޓްމަންޓްތައް ފަހިކުރުމަށްޓަކައި ތަފާތު އެކިއެކި ބޭބޭފުޅުންނާއި، ކުންފުނިތަކާއި، ފަރާތްތަކާ މަޝްވަރާތައް ކުރެވޭނެ. އަދި މިތަނުގެ ސަރުކާރުގެ އިސްވެރިންނާ އަޅުގަނޑުމެންނާ ބައްދަލުވާނެ. އަޅުގަނޑު، އެބައްދަލުވުންތަކުގައިވެސް ދިވެހިރާއްޖޭގެ ކަންކަމާއި ދިވެހިރާއްޖޭގެ ތަރައްޤީއަށް އެޅިފައިވާ ހުރަސްތަކާއި އަދި ދިވެހިރާއްޖެ ތަރައްޤީ ކުރުމަށް ދެން އިތުރަށް ބޭނުންވާ ކަންކަމާ ގުޅޭގޮތުން އަޅުގަނޑު މަޝްވަރާކޮށް ހަދާނަން. އަޅުގަނޑު އަބަދުވެސް ދަންނަވާލަން ބޭނުންވާ ވާހަކައަކީ،\nއަޅުގަނޑުމެންގެ އަމާޒު މީޒާންވެފައި ހުންނަންޖެހޭނީ ތަރއްޤީއަށޭ. އަޅުގަނޑުމެންނަށް މިއަދު މިލިބޭ އެއްޗަކަށްވުރެ ރަނގަޅު އެއްޗެއް މާދަމާ ލިބޭނެގޮތެއް އަޅުގަނޑުމެން އަބަދުވެސް ވިސްނާންޖެހޭނެއޭ. އަޅުގަނޑުމެންގެ އެންމެބޮޑު މަޤްޞަދަކަށް ވާންޖެހޭނީ، އަޅުގަނޑުމެން ކޮންމެ މީހަކީ، ތިމަންނާގެ އަމިއްލަ ދެފައި މައްޗަށް ތެދުވެ، ތިމަންނާގެ ހަލާލު މަސައްކަތުން ތިމަންނާއާއި ތިމަންނާގެ އަނބިދަރީން ބަލަހައްޓާ އުޅޭ މީހެއްގެ ގޮތުގައި ތިމަންނާ ވުމޭ. އެއްވެސް މީހަކީ، ދައުލަތަށް، ސަރުކާރަށް ނުވަތަ އެހެންވެސް ކޮންމެވެސް ފަރާތަކަށް ބަރޯސާ ކޮށްގެން ނޫން ގޮތަކަށް ތިމަންނާގެ ޙަޔާތް ރޭވެން ނެތް މީހަކަށް ވަނީވިއްޔާ އެއީ، އަޅުގަނޑަށް ފެންނަ ފެނުމުގައި އިންސާނީ އުނިކަމެއް. އެކަމުން އަޅުގަނޑުމެން ދިވެހިން ސަލާމަތްވުމަކީ އަދި ސަލާމަތްވެވޭނޭ އިންތިޒާމުތަކެއް ރޭވުމަކީ އަޅުގަނޑުގެ ވަރަށްބޮޑު އަމާޒެއް.\nމިދިޔަ އަހަރު އެނގިވަޑައިގަންނަވާނެ އަޅުގަނޑުމެން ވަރަށްބޮޑަށް މަސައްކަތް ކުރަމުން ގެންދިޔައީ ސަރުކާރު ކުޑަކުރުމަށް. ސަރުކާރުގެ ޚަރަދުތައް އަޅުގަނޑުމެންނަށް ލިބޭ އާމްދަނީގެ ތެރޭގައި ހިފެހެއްޓުމަށް. މިކަން މިހެން ނުވެދާ ސަބަބެއް ކަމުގައި އަޅުގަނޑުމެންނަށް އޭރުގައިވެސް އަދި މިހާރުވެސް ފެންނަނީ ސަރުކާރުގެ މުވައްޒަފުންގެ ޢަދަދު ބޮޑުކަމަށް. އެހެންނަމަވެސް، އަޅުގަނޑެއް މިއަހަރު ސަރުކާރު މުވައްޒަފުން މަދުކުރާ ވާހަކައެއް ނުދައްކާނަން. އަޅުގަނޑު މިއަހަރު އަމާޒު ކުރަން ބޭނުމީ، މަސައްކަތް ކުރަން ބޭނުމީ، ވަޒީފާ އިތުރު ކުރަން މަސައްކަތް ކުރުމަށް. އަމިއްލަ، ޕްރައިވެޓް ސެކްޓަރގެ ވަޒީފާތައް އިތުރުކުރުމަށް މަގުފަހިވާ ގޮތަށް މިފަހަރުގެ ބަޖެޓުގައި ޖާގަލިބިފައި އޮންނާނެ. އަމިއްލަ ފަރާތްތަކަށް ލޯނު ފަހިވާ ގޮތްތައް. އެހެންވީމާ، އެ ލޯނުތައް މެދުވެރި ކޮށްގެން އިންޑަސްޓްރީގެ އެކިއެކި ޞިނާޢަތްތައް ކުރިއަރުވައި އަޅުގަނޑުމެންގެ ޢާންމު މީހުންނަށް ވަޒީފާގެ ފުރުސަތުތައް ހޯދައިދިނުމަކީ، މިފަހަރު ރައްޔިތުންގެ މަޖިލީހަށް ސަރުކާރުން ހުށަހަޅާ ބަޖެޓުގެ އެންމެބޮޑު އަމާޒު. އަޅުގަނޑުމެންގެ ސީދާ އަމާޒަކީ، ކުރިއަށް މިއޮތް 2011ވަނަ އަހަރުގެ ތެރޭގައި މަދުވެގެން އަދި އިތުރު ރަނގަޅު ހަރުދަނާ ވިހިހާސް ވަޒީފާ އުފެއްދުން.


dhe alhun - Namaadhu...is must on time...\nއެކަލާންގެ ދެ އަޅުން\nދުވަސްވަރަކީ މުސްލިމުންގެ ޚަލީފާ މާތްރަސްކަލާންގެ ރުއްސުންލެއްވި އުމަރުގެފާނުގެ ޚަލީފާކަމުގެ ދުވަސް ވަރެވެ. އެދުވަސްވަރަކީ ކަމެއް ބޮޑުވެގެން ޝަކުވާއެއް ކުރަން ދިމާ ވެއްޖެނަމަ ސީދާ ޚަލީފާގެ އަރިހައްގޮސް އެކަމަށް އިންސާފު ކުރެވެމުން ދިޔަ ދުވަސްވަރެވެ. މިކަމުގައި މުސްލިމު މީހުންނެކޭ މުސްލިމު ނޫންމީހުންނެކޭ އެއްވެސް ތަފާތެއް ނެތެވެ.\nވަޤުތަކީ ފަތިހުގެ ހިއްފަސޭހަ ވަޤުތެވެ. އޭރަކު އަދި އިރެއްނާރައެވެ. އެހެންކަމުން އަލްމަދީނަތުލް މުނައްވަރާގެ އެކި ހިސާބުން ފަތިސްނަމާދުގެ އަޑައް ހޭލެވިގެން މުސްލިމުން މަސްޖިދުއްނަބަވީގައި ފަތިސްނަމަާދުގެ ފަރުޟް އަދާކުރުމަށް ޖަމާވަމުން ދިޔައެވެ. އިރުކޮޅަކުން ސައްޔިދުނާ އުމަރުގެފާނު މިސްކިތައް ވަޑައިގެންފިއެވެ. އެއަށްފަހު އިމާމްވެވަޑައިގެން ނަމާދުގެ ފަރްޟް އަދާކުރެއްވިއެވެ.\nނަމާދު ކުރެއްވުމަށްފަހު އެކަލޭގެފާނު އަލްމަދީނަތުލް މުނައްވަރާގެ މަގުތަކުން ހިންގަވަމުން ވަޑައިގެން ޝަހަރުން ބޭރަށް ނުކުމެ ވަޑައިގެންފިއެވެ. ހިއްތަކަށް އުފާވެރިކަން ގެނެސް ދެމުން ފަތިހުގެ ވައިޖެހެމުން ދެއެވެ. ބިންމައްޗައްފެތުރިފައިވާ ހިލަވެލި ތަކުގައި ހިއްގައިމު ފިނިކަމެއް ހުއްޓެވެ. އެކަލޭގެފާނު ހުންނެވީ އާދައިގެ ފޭރާމެއް ތުރުކުރައްވައިގެންނެވެ. އެހެދުން ކޮޅުގައި ފޮތި އަޅުއްވައިފައި ވެސް ހުއްޓެވެ. މާތްރަސްކަލާންގެ ހަނދުމަ ކުރައްވަމުން ކުރިޔައް ހިންގަވަމުން ވަޑައިގަތެވެ. ޝަހަރުން ބޭރަށް ނުކުމެ ވަޑައިގަތުމާއި އެކު ފެނިވަޑައިގަތީ ފަޤީރު ނިކަމެތި އަންހެނެކެވެ. މުސްކުޅިވެ ދުވަސްވުމުގެ ސަބަބުން ހިންދަމައި ނުލެވިގެން މުޅިމީހާ އޮތީ ގުދަށެވެ. ކަމީނާ ކަމާއި ބަލިހާލު ބޮޑުކަމުން އޭނާގެ ފައި ތުރުތުރު އަޅާ ހުއްޓެވެ. އޭނާ ލައިގެން ހުރި ވީދި ހަސްފަސްނެތިފައިވާ ހެދުމުން އޭނާގެ އަތްމަތި ދަތިކަމާއި ފަޤީރުކަމުގެ ހާލަތު ހުރިގޮތް ސާފްކޮށް ދައްކައިދެއެވެ.\n"ދައިތާ ކޮންފަދަ ހާލެއްޖެހިގެންތަ ތިއުޅެނީ؟" އުމަރުގެފާނު ހަމްދަރުދީއާ އެކު އެދައިތާގެ ގާތައްވަޑައިގެން އައްސަވައިލެއްވި އެވެ.


ފުޅި އަޅައިގެން ފީނަން ފޭބި މީހަކު ނިޔާވެއްޖެ\nގދ. އަތޮޅުގައި ފުޅި އަޅައިގެން ފީނަން ފޭބި ތިން މީހުންގެ ތެރެއިން އެކަކު ނިޔާވެއްޖެ އެވެ.\nއެމްއެންޑީއެފުން ބުނިގޮތުގައި ގދ. ގައި އޮންނަ "އައުޓްރިގާ ކޮނަންޓާ މޯލްޑިވްސް ރިސޯރޓް" ކައިރިޔަށް "ހުޝިޔާރު" ނަމަކަށް ކިޔާ ދޯނިން އެންހިފުމަށްޓަކައި ފުޅި އަޅައިގެން ފީނަން ފޭބި ތިން މީހެއްގެ ހާލު ދެރަވެގެން ގދ. ތިނަދޫ ހޮސްޕިޓަލަށް ގެންދެވިފައިވާ ކަމަށެވެ. ނަމަވެސް އޭގެ ތެރެއިން އެކަކުވަނީ މާބޮޑަށް ހާލުދެރަވެގެން، ތިނަދޫ ހޮސްޕިޓަލުގައި ފަރުވާ ދެމުން ދަނިކޮށް ނިޔާވެފައެވެ.\nމައުލޫމާތު ލިބިފައިވާގޮތުގައި ފީނަން ފޭބި މީހުންގެ ތެރެއިން ހާލުދެރަވެ ފަރުވާދެމުން ދަނިކޮށް ނިޔާވީ 37 އަހަރުގެ ޒުވާނެކެވެ.\nއެމްއެންޑީއެފުން ފުނީ މި ހާދިސާގައި ހާލުދެރެވެގެން އެހީތެރިކަން ފޯރުކޮށްދިން މީހުންގެ ތެރޭގައި، 24 އަހަރާއި 31 އަހަރުގެ ޒުވާނެއްވެސް ހިމެނޭ ކަމަށާއި އޭގެ ތެރެއިން 24 އަހަރުގެ ޒުވާނާ ހާލު ދެރަވެގެން އިތުރުފަރުވާޔަށް މާލެ ގެނައުމަށް މަސައްކަތް ކުރަމުންދާ ކަމަށެވެ. މީގެ އިތުރަށް 31 އަހަރުގެ މީހާގެ ހާލު ރަނގަޅު ވަމުން އަންނަ ކަމަށްވެސް މައުލޫމާތު ލިބިފައިވެއެވެ.\nމި ޙާދިޞާގެ ރިޕޯރޓް، ރޭ ފަތިހު 5:14 ހާއިރު ލިބުމާއި އެކު ތިނަދޫ ސީ އެމްބިއުލާންސް އެ ދޯނި އޮތް ސަރަހަށްދަށް ގޮސް އެ ތިން މީހުން ނަގައިގެން ހޮސްޕިޓަލަށް ގެންދިޔަ ކަމަށް ވެސް އެމްއެންޑީއެފް އިން ބުނެފައިވެއެވެ.


City aai Chelsea table ge emme kuriah!\nސިޓީ އާއި ޗެލްސީ ތާވަލުގެ އެންމެ ކުރިއަށް!\nސްޓާލިން (ކ) ލަނޑު ޖެހުމަށްފަހު އުފާ ކުރަނީ ---\nސައުތު ހެމްޓަންގެ މައްޗަށް 6-1 ގެ ނަތީޖާ އަކުން ކާމިޔާބު ހޯދައި، އިނގިރޭސި ޕްރިމިއާ ލީގްގެ ތާވަލުގެ އެއް ވަނަ މަގާމަށް އަލުން މެންޗެސްޓާ ސިޓީ ޖެހިލައިފި އެވެ.\nހަމައެޔާއެކު ވާދަވެރި ޗެލްސީވެސް ވަނީ، ކްރިސްޓަލް ޕެލަސްގެ މައްޗަށް 3-1 ގެ ނަތީޖާއަކުން ކާމިޔާބު ހޯދައި، ތާވަލުގެ ދެ ވަނަ މަގާމު އަތުލާފަ އެވެ. ޗެލްސީ އާއި ލިވަޕޫލަށްވެސް ލިބިފައި ވަނީ 27 ޕޮއިންޓެވެ. ޗެލްސީއަށް ދެ ވަނަ މަގާމު ލިބެނީ، ލިވަޕޫލުގެ މައްޗަށް ފައިދާ ތިން ގޯލް އޮތުމުންނެވެ. ސިޓީ އެއްވަނައިގައި އޮތީ ޗެލްސީ އާއި ލިވަޕޫލްގެ މައްޗަށް ދެ ޕޮއިންޓްގެ ލީޑެއް އޮތުމުންނެވެ. ސިޓީއަށް ލިބިފައި ވަނީ 29 ޕޮއިންޓެވެ.\nސައުތު ހެމްޓަންއާ ދެކޮޅަށް، ސިޓީގެ ތަރިއަކަށްވީ، ރަހީމް ސްޓާލިން އެވެ. އޭނާ ވަނީ މެޗުގައި ދެ ލަނޑު ޖަހާފަ އެވެ. ސިޓީގެ ފުރަތަމަ ލަނޑަކީ، ސައުތު ހެމްޓަންގެ ވެސްލީ ހޯޑް އަތުން ބައިކޮޅަށް ވަން ލަނޑެކެވެ. އެއީ މެޗުގެ ހަ ވަނަ މިނެޓްގަ އެވެ. ސިޓީން ވަނީ މެޗުގެ ފުރަތަމަ 20 މިނެޓް ތެރޭ ތިން ލަނޑު ޖަހާފަ އެވެ. ދެ ވަނަ ލަނޑު 12 ވަނަ މިނެޓްގައި ކާމިޔާބު ކުރީ ސާޖިއޯ ކުން އަގުއޭރޯ އެވެ. ތިން ވަނަ ލަނޑު 18 ވަނަ މިނެޓްގައި ކާމިޔާބު ކުރީ ޑޭވިޑް ސިލްވާ އެވެ.\nމޮރާޓާ (9) ޗެލްސީއަށް ދެ ލަނޑު ކާމިޔާބު ކޮށްދިން ---\nސައުތު ހެމްޓަންގެ ހަމައެކަނި ލަނޑު 30 ވަނަ މިނެޓްގައި ކާމިޔާބު ކުރީ، ޑެނީ އިންގްސް އެވެ. އޭނާ ލަނޑު ކާމިޔާބު ކުރީ ލިބުނު ޕެނަލްޓީ އެވެ. ފުރަތަމަ ހާފު ނިމުމުގެ ކުރިން، ސްޓާލިން ވަނީ އޭނާގެ ފުރަތަމަ ލަނޑު ކާމިޔާބު ކޮށްފަ އެވެ. އޭނާގެ ދެ ވަނަ ލަނޑު ކާމިޔާބު ކުރި 67 ވަނަ މިނެޓްގަ އެވެ. ސިޓީގެ ހަ ވަނަ ލަނޑު ކާމިޔާބު ކުރީ ލީރޮއީ ސަނޭ އެވެ. އެއީ މެޗުގެ 91 ވަނަ މިނެޓްގަ އެވެ.\nޕެލަސްއާ ދެކޮޅަށް ޗެލްސީގެ ތަރިއަކަށްވީ، އަލްވާރޯ މޮރާޓާ އެވެ. އޭނާ ވަނީ ދެ ލަނޑު ޖާހަފަ އެވެ. ޗެލްސީގެ އަނެއް ލަނޑު ކާމިޔާބު ކުރީ، ޕެޑްރޯ ރޮޑްރިގޭޒް އެވެ. ޕެލަސްގެ ލަނޑު ކާމިޔާބު ކުރީ އެންޑްރޯސް ޓައުންސެންޑް އެވެ.


އެމްޑީޕީގެ ލީޑަރ ޝިޕަށް ކުއްލިބަދަލެއް... | Landhooinfo\nއެމްޑީޕީގެ ލީޑަރ ޝިޕަށް ކުއްލިބަދަލެއް…\nއެމްޑީޕީގެ ޓިކެޓް އިބޫއަށް ދިނުމަށް ނިންމައިފި.\nއެމްޑީޕީގެ ރައީސްގެ މަގާމުގައި ހުންނެވި ޑރ. އިބްރާހިމް ދީދީ އާއި އަދި ނައިބް ރައީސް އަލްހާން ފަހުމީ އާއި މެދު އިތުބާރު ނެތްކަމުގެ ވޯޓެއް ނަގައި އެދެބޭފުޅުން މަގާމުން ވަކިކޮށްފިއެވެ. މި ދެބޭފުޅުން މަގާމުން ވަކިކޮށްފައިވަނީ އެޕާޓީން މިއަދު ހަވީރު ބޭއްވި ކައުންސިލް ބައްދަލުވުމުގައެވެ.\nއެމްޑީޕީގެ ވަގުތީ ޗެއާޕާސަން ރީކޯ މޫސާ މަނިކް ރިޔާސަތު ބެލެހެއްޓި މިއަދުގެ ގައުމީ މަޖިލީހުގައި ނެގި މި ވޯޓުގެ ސަބަބުން އެޕާޓީގެ ރައީސާއި ނައިބް ރައީސް ގެ މަގާމު ވަނީ ހުސްވެފައެވެ.\nމިއަދު ހަވީރު 4:00 ގައި ދަރުބާރުގޭގައި ފެށި އެމްޑީޕީގެ 104 ވަނަ ގައުމީ މަޖިލީހުގެ ޖަލްސާގައި ޕާޓީގެ ޕާލިމެންޓްރީ ގްރޫޕުގެ އަމީންއާއްމު އަދި މަޖިލީހުގެ ހެންވޭރު ދެކުނު ދާއިރާގެ މެމްބަރު ހާމިދު އަބްދުލް ޣަފޫރު ހުށަހަޅުއްވައި ރައީސް އޮފީހުގެ ކުރީގެ އެގްޒެކެޓިވް ސާވިސަސް ސެކްރެޓަރީ މުހައްމަދު ޒިޔާދު (ޒިޔައްޓޭ) ތާއީދުކުރެއްވި މައްސަލަ ޑީޑީއާ ދެކޮޅަށް ނިންމީ 69 މެމްބަރުންގެ ވޯޓުންނެވެ. ޑީޑީއާ އެއްކޮޅަށް ވޯޓު ދިނީ އެންމެ މެމްބަރެކެވެ. ވަކި ކޮޅަކަށް ވޯޓު ނުދޭ ހަތަރު މެމްބަރަކު ތިއްބެވެ.\nއެމްޑީޕީން ބުނެފައިވަނީ ޑީޑީ އާއި އަލްހާންގެ އިތުބާރު ނެތް ކަމުގެ މައްސަލަ ގައުމީ މަޖިލީހަށް ހުށަހަޅަނީ، އެ މަޖިލީހުން ފެބުރުއަރީ 8 ގައި ފާސްކޮށްފައިވާ ގަރާރަށް ހިލާފަށް، މެމްބަރުންނަށް ނުތަނަވަސްކަން ލިބޭ ގޮތަށް އަމަލުކުރައްވާތީ ކަމަށެވެ. އަދި ޕާޓީގެ މަސްލަހަތު ފުށުއަރާ ގޮތަށް ދެ ބޭފުޅުން އަމަލުކުރެއްވުމަކީ ވެސް އިތުބާރު އޮތްތޯ ބެލުމުގެ މައްސަލަ ހުށަހަޅާ ސަބަބެއް ކަމަށް އެ ޕާޓީން ވަނީ ބުނެފައެވެ.\nޓެގްއަލްހާން އެމްޑީޕީ ޑރ.ޑިޑީ\nމި މަހުގެ 30 ވަނަ ދުވަހު އެމްޑީޕީގެ ރިޔާސީ ޕްރައިމަރީ އިންތިޚާބުގެ ވޯޓުލުން ކުރިއަށް ގެންދަން އެޕާޓީން ނިންމާފައިވާއިރު އަދި …


Iran in theyo tankareh hifehehti kamah ehbas vejje\nތެޔޮ ޓޭންކަރެއް- އިރާނުން ވަނީ ތެޔޮ ޓޭންކަރެއް ހިފެހެއްޓި ކަމަށް އެއްބަސްވެފަ\nއިރާނުން މިމަހުގެ 14 ވަނަ ދުވަހު ބޭރު ގައުމެއްގެ ތެޔޮ ޓޭންކަރެއް ހިފެހެއްޓި ކަމަށް އެއްބަސްވެއްޖެ އެވެ.\nއިރާންގެ އަސްކަރިއްޔާއި ހަވާލާދީ އެގައުގެ ގައުމީ ޓީވީން ބުނީ، އަސްކަރިއްޔާއިން ޓޭންކަރު ހިފަހައްޓާފައިވަނީ އެއް މިލިއަން ލީޓަރުގެ ތެޔޮ ވަގަށް ހިފައިގެން ދަތުރުކުރަމުން ދަނިކޮށް ކަމަށެވެ. އިރާނުން ޓޭންކަރެއް ހިފަހައްޓާފައިވާކަން އާންމު މިކުރީ ޔޫއޭއީގެ ޓޭންކަރެއް އިރާންގެ ކަނޑުގެ ސަރަހައްދަށް ވަނުމުން ވީނުވީ ނޭގި ގެއްލިފައި ވަނިކޮށެވެ.\nވަގަށް ތެޔޮ ގެންދިޔަ ޓޭންކަރު އިރާނުން ހިފަހައްޓާފައި ވަނީވެސް ޔޫއޭއީގެ ޓޭންކަރު ގެއްލުނު ކަމަށް ބެލެވޭ ހޯމޯޒް ކަނޑުގެ މަގުންނެވެ. އިރާންގެ އަސްކަރިއްޔާއިން ބުނީ ޓޭންކަރު ހިފެހެއްޓި ވަގުތު އޭގައި 12 މީހުން ތިބި ކަމަށެވެ. އިތުރު މައުލޫމާތެއް ދީފައެއް ނުވެ އެވެ. ހިފެހެއްޓީ ކޮން ގައުމެއްގެ ޓޭންކަރެއް ކަމެއްވެސް ނުބުނެ އެވެ.\nޔޫއޭއީގެ ޓޭންކަރު ގެއްލިފައިވަނީ އިރާންގެ ކަނޑުގެ ސަރަހައްދުން ކަމަށް އެމެރިކާއިންވެސް ވަނީ ބުނެފަ އެވެ. އިރާންގެ ކަނޑުގެ ސަރަހައްދަށް ޓޭންކަރު ވަން ކަމަށް ރާޑަރުތަކުވެސް ދައްކަ އެވެ. ނަމަވެސް އިރާނަށް އެކަމުގެ ތުހުމަތު ކުރުމުން އިރާނުން ބުނީ ހޯމޯޒް މަގުން ދަތުރު ކުރަމުންދިޔަ ޓޭންކަރަކަށް އެހީވެދީފައިވާ ކަމަށެވެ.\nޓޭންކަރު ގެއްލުވާލި ކަމަށް ޔޫއޭއީ އަދި އެމެރިކާއިން، އިރާނަށް ތުހުމަތު ކުރަނީ ޓޭންކަރު ރާޑަރުތަކަށް ގެއްލިފައިވަނީ އިރާންގެ ކަނޑުގެ ސަރަހައްދުން ދަތުރު ކުރަމުންގޮސް ހޯމޯޒް އަށް އަރާއި ހަމަވިތަނުން ރާޑަރުތަކަށް ގެއްލުމުންނެވެ. އޭރު ޓޭންކަރަށް މައްސަލައެއް ޖެހިފައިވާ ކަމުގެ ރިޕޯޓެއް ޔޫއޭއީއަށް ލިބިފައެއް ނުވެ އެވެ.


Ihnaane meeheh nuviyas Muaa akaa nyhnaanamey bunin: Azza - Dhen.mv\nއިންނާނެ މީހެއް ނުވިޔަސް މުއާ އަކާ ނީންނާނަމޭ ބުނިން: އައްޒަ\nދެން އެމްވީ - 22 މެއި 2020 - 02:02\nރާއްޖޭގެ ފިލްމީ ޖޯޑުންނަށް ބަލާއިރު ގިނަ ބަޔަކު އެންމެ އެބައެއްގެ ވާހަކަ ދައްކަމުން އަންނަ އެއް ޖޯޑަކީ އެފަދަ ދެވަނައެއް ނެތް މަޝްހޫރު ފިލްމީތަރި މަރިޔަމް އައްޒަ އާއި އޭނާގެ ފިރިމީހާ އަބްދުﷲ މުއާޒް ގެ ވާހަކައެވެ.\nއައްޒައަކީ ރާއްޖޭގެ ފިލްމީތަރިންގެ ތެރެއިން ގިނަ މީހުން އެންމެ ގިނައިން އެމީހެއްގެ މައުލޫމާތު އެއްކޮށް، ފޭންބޭސް ވެސް އެންމެ ވަރުގަދަ ތަރިއޭ ބުނުން ދޮގަކަށް ނުވާނެއެވެ. އައްޒަގެ މަޝްހޫރުކަމާއެކު އޭނަގެ ފިރިމީހާއާއި ބެހޭ އިތުރު މައުލޫމާތުތަށް ވެސް ހޯދުމުގެ މަސައްކަތް މިހާރު ގިނަ ބަޔަކު ދަނީ ކުރަމުންނެވެ.\nއެގޮތުން ބައިސްކޯފުން މިފުރަބަންދާއި ދިމާކޮށް ގެނެސްދެމުން އަންނަ "ލޮކްޑް އަޕް ވިތް" ގެ 26 ވަނަ އެޕިސޯޑުގައި އައްޒަ ވަނީ ބައިވެރިވެފައެވެ. އަދި ހަމަ އެއާއެކު އައްޒަގެ ދިރިއުޅުމާ ބެހޭގޮތުން ކުރިން ގިނަ ބަޔަކަށް ނޭނގޭ ވާހަކަތަކެއް ވެސް ވަނީ ހާމަވެފައެވެ.\nއެގޮތުން އެންމެ ފާހަގަ ކޮށްލެވޭ އެއްވާހަކައަކީ މުއާ އާއި ބެހޭ ގޮތުން އައްޒަ ކުރިން ބުނެފައިވާ ވާހަކައެވެ.\n"މުއާ އާއި ދިމާވެއްޖެ އަސްލުގަ ސްކޫލް ދައުރުގަ. އެއިރު މުއާ އުޅެނީ އަމިނީއްޔާ ކުރިމައްޗަށް އިންނަ ސްކޫޕް ގޯޅިގަނޑުގަ. އެހެންވެ ފެނިދެނިވެ އުޅުންއިރު ރަށްޓެހިކަން އޮވޭ. އެއިރު އަމީނިއްޔާ ކުދިންގެ މެދުގަ މުއާ މުޝްހޫރުވެފަ އޮތީ ވަރަށް 'އަންހެންކުދިންގެ ބައި' އޮންނަ މީހެއްގެ ގޮތުގަ. ދެން ދެމީހުންވެސް ފިލްމީ ދާއިރާއަށް ނިކުތްފަހުން އިންޓަވިއުތަކަށް އަރާ، އައްޒަ ކަމުދާ ވާހަކަ ދައްކަން ފެށީމަ ވަރަށް ގިނަ ރަށްޓެހިން ބުނި އަދި ތި ދެމީހުން ރަށްޓެހިވާނެ ނުވަތަ އިންނާނޭ. ބުނީމަ ބުނިން މުއާ އެއް ނޫނޭ. މީހަކާ ނުއިނދެ، އިންނާނެ މީހެއް ނުވެފަ ހުންނަން ޖެހުނަސް މުއާ އަކާއި ނުއިންނާނަމޭ. އެކަމަކު ތިންގްސް ޗޭންޖްޑް، ހީ ޗޭންޖްޑް. އެންޑް ނައު ވީ އާ ހެޕިލީ މެރީޑް" މުއާ އާއި ދެމީހުންގެ ލަވްސްޓޯރީއަށް ކުޑަކޮށް އަލިއަޅުވާލަމުން އައްޒަ ބުންޏެވެ.\nއައްޒަ އާއި މުއާ ކައިވެނި ކުރަން ރަން ކިޔާފަވަނީ މިއަހަރުގެ ފެބްރުއަރީ މަހުގެ2ވަނަ ދުވަހު (02/02/2020) ގައެވެ. އަދި ކައިވެނި ކޮށްފައިވަނީ ހަމަ އެމަހުގެ 20 ވަނަ ދުވަހު (20/02/20) ގައެވެ.\n12.50% 31.25% 0% 56.25%\nއުމޭ 22 މެއި 2020 - 04:44 މުއާ އޭރު އަންހެން ކުދިންގެ ކަންތައް ބޮޑެއްނުވާނެ. މުއާ އޭރު ދިރިއުޅެނީ އެގޯޅީގަ. އަމީނިއްޔާ ކުދިންނަށް އަބަދު އެފެނުނީ އަހަރުން ދެމީހުން ރަޓެހިވެގެން އުޅުނީމަ. އެއްވެސް އިރަކު އޭނަ އަކީ އަންހެނުންގެ ކަންތަކުގަ ގޯސް މީހެއްނޫން. އުމޭއާ އެކީ އުޅުނުހާ ދުވަހަކަށް އަދި އައްޒަ އަކަށް ވެސް މުއާ އާ އެކީ ނޫޅެވޭ 17 6\nޚިޔުން 22 މެއި 2020 - 19:36 ޢެކަމަކު އުމޭ. ތިޔަހެން މިހާރު ބުނާކަށް ނުވާނެ. ޢެދެމީހުން މިޙާރު ކައިވެނި ކުރީމަ، ދެން ވެސް އެދެމީހުން ނަށް ހެޔޮ އެދެން. ޢުމޭ އާއި އެކު ކުރިން އުޅުނީ. ނަފްރަތުގެ ހުޅުކޮޅު ނިވާލާ. 1 1\nމުއާ 22 މެއި 2020 - 23:15 އުމޭ އެހާ ވަރަށް އެއްޗެހިދޭ ވިއްޔަ. އެހެންވީމަ އެހާ ގިނަ ދުވަހު ރައްޓެހިވެގެން އުޅެވުނީ. ޢަދިވެސް އެތިކޮޅެއް ދެންޏާ ދެވިދާނެ02\nވިއްސާރަވެ ހޮނުއަޅައި، ތާޖު މަހަލް އަށް ބޮޑެތި ގެއްލުންތަކެއް 01 ޖޫން 2020\nއެނގޭތަ؟ ޖުމާ އަކީ ވަރަށް ކައްކާ މީހެއް! 01 ޖޫން 2020\nއަކުނިވަޔަށް ދެމުމަށް ދިމާވާ ބައެއް ސަބަބުތައް 01 ޖޫން 2020\nޕީރިއަޑްވުން ލަސްވާ ކުދިންނަށް އުފާވެރި ޚަބަރެއް 01 ޖޫން 2020


Economic Minister Kamah Alhugandah Vureh Gaabil Beyfulhaku Nei - Jabir - Vaguthu\nއިކޮނޮމިކް މިނިސްޓަރު ކަމަށް އަޅުގަނޑަށް ވުރެ ގާބިލް ބޭފުޅަކު ނެތް - ޖާބިރު\nއިންތިހާބީ ރައީސް އިބްރާހިމް މުހައްމަދު ސޯލިހު (އިބޫ) ގެ ސަރުކާރުގެ އިކޮނޮމިކް މިނިސްްޓަރ ކަމަށް އޭނާއަށް ވުރެ ގާބިލް އެހެން ބޭފުޅަކު ނުހުންނަވާނެ ކަމަށް ކުރީގެ ރައީސް މުހައްމަދު ނަޝީދުގެ އެޑްވައިޒަރު އަބްދުﷲ ޖާބިރު ވިދާޅުވެއްޖެއެއެވެ.\n"ވަގުތު" އަށް ދެއްވި އިންޓަވިއުއެއްގައި ޖާބިރު ވިދާޅުވީ އަލަށް އުފެދޭ ސަރުކާރުގެ އިކޮނޮމިކް މިނިސްޓަރ ކަމަށް އެމަނިކުފާނު ޝައުގުވެރިކަން ފާޅުކުރައްވާފައިވާތީ ބައެއް މީހުންގެ ފާޑު ކިޔުން އަމާޒުވެފައިވާ ކަމަށާއި ނަމަވެސް ފާޑުކިޔުންތަކާއި މެދު ކުޑަވެސް ޖެހިލުމެއް ނުވާ ކަމަށެވެ. އަދި އެމަގާމަށް އޭނާ އަށް ވުރެ ގާބިލް އެހެން ބޭފުޅެއް ނެތް ކަމަށްވެސް ޖާބިރު ވިދާޅުވިއެވެ.\n"ބައެއް ފަރާތްތަކުން އަޅުގަނޑު އިނޮކޮމިކް މިނިސްޓަރ ކަމަށް ޝައުގުވެރިކަން ފާޅުކުރުން އެކަމާއި ދަނީ ހިތްހަމަ ނުޖެހުން ފާޅުކުރަމުން. ނަމަވެސް ގަބޫލު ކުރަން ޖެހޭ ހަޤީގަތަކީ އިބްރާހިމް މުހައްމަދު ސޯލިހުގެ ވެރިކަމެއްގައި އަޅުގަނޑަށް ވުރެ ގާބިލް މީހެއް އެމަގާމަކަށް ނެތްކަން" ޖާބިރު ވިދާޅުވިއެވެ.\nއިސްލާހީ މަސައްކަތުގައި ރައީސް ނަޝީދާއި އެކު ގިނަ މަސައްކަތްތަކެއް ކުރެއްވި ކަމަށާއި އިބޫގެ ސަރުކާރުގެ އިކޮނޮމިކް މިނިސްޓަރ ކަން ހައްގުވާނެ އިތުރު ބޭފުޅަކު ނުހުންނާނެ ކަމަށްވެސް ޖާބިރު ވިދާޅުވިއެވެ.\nޖާބިރު އިކޮނޮމިކް މިނިސްޓަރ ކަމަށް ގެނައުމަށް ގުޅިފައިވާ ޕާޓީތަކުގެ ބައެއް އެކްޓިވިސްޓުން ކެމްޕޭން ކުރަމުންދާއިރު ޖާބިރު ވަނީ އޭނާގެ އިކޮނޮމިކް މިނިސްޓަރުކަމުގެ ދަށުން ޖަޒީރާ ރާއްޖޭގެ ރައްޔިތުން ރަނުން ޖަރީކޮށްދީ ޑޮލަރުގެ އަގު ތިރިކޮށްދޭނެ ކަމަށް ވިދާޅުވެފައެވެ. އަދި އޭނާގެ އިކޮނޮމިކް މިނިސްޓަރ ކަމުގެ ދަށުން ދިވެހި ރައްޔިތުން އުޅޭނީ ފަސް ތަރީގެ ފެންވަރުގައި ކަމަށްވެސް ޖާބިރު ވިދާޅުވެފައިވެއެވެ.\nއޮކްޓޯބަރ 25, 2018 15:57\nއޮކްޓޯބަރ 25, 2018 15:58\nބަލަ އިސްލާހީ މަސައްކަތުގަ އުޅެނޭ ކިޔާފަ ކަލެއަށް މިނިސްޓަރުކަން ލިބންޖެހޭތަ؟ ކޮންތާކުން ކިޔެވީ؟ މަކްތަބަކަށް ސްކޫލަކަށް ކޮލެޖަކަށް ދިޔައިންތަ؟ އެގެޭތަ ކޮންވޙާކައެއްކަން ތި ދައްކަނީ؟ ނޫނީ އަދުވެސް ހޮޑާފުށީ އަތިރިމަތީގަތަ؟\nއޮކްޓޯބަރ 25, 2018 16:10\nވިޔަފާރީގެ ދާއިރާގައި ޖާބިރު ހޯއްދަވައިފައިވާ ކާމިޔާބީތަކަށް ބަލާނަމަ ދިވެހިރާއްޖޭގެ އިގުތިސާދު ޖާބިރަށް އާ އުސްމިންތަކަކަށް ގެންދެވޭނެ ކަން ޔަޤީން.. ހަމަ ވަރަށް ސަޅިވާނެ! މަރުހަބާ! ކާމިޔާބުވާނެ އިންޝާﷲ!\nޙަސަނާ އައި.ކެޔާ އިންނާނެ ގަޑިބުރު ކައިރީ. އެތަނަށް ވަދެ އައިނު ހައްދާލާ. ޢަދި މެންޓަލް ކެޔާ ސެންޓަރަކުން ޗެކްކޮލާތި އަމިލަ ސިކުނޑި ހަމަތޯ ބަލަން. ތިޔަ ދައްކަނީ ހޭޖެހޭ މީހުން ދައްކާކަހަ ވާހަކަޔެއް ނޫން ވިއްޔާ.\nއޮކްޓޯބަރ 26, 2018 10:54\nކާމިޔާބީއަކަށް ވާނީ ޖެހުނުތާކުން ޖަހައިގަނެގެން ފައިސާ ހޯދުމެއްނޫން. އެހެންވެއްޖިއްޔާ ފޭރޭމީހުންނާއި ވަގުންނަކީ އެންމެ ކާމިޔާބު މީހުންނަށްވާނީ. މިފްކޯގައި އުޅުނުއިރު ވަގު ފައިސާ ކޫއްޑޫ ފިޝަރީޒްގެ ތިޖޫރީއަށް ވަގު ފައިސާތަކެއް ލައިގެން މަސްވެރިންނަށް ދިންކަމަށް ތުހުމަތު ކުރެވޭ މިބޭފުޅާއަށް. ދައުލަތަށް ދައްކަން ޖެހޭ 7.6 މިލިޔަން ޑޮލަރު ނުދައްކަން އެއުޅެނީ.\nއޮކްޓޯބަރ 25, 2018 16:21\nތީގެމާނައަކީ މިނިސްޓަރުކަން ނުދީފިއްޔާ އިދިކޮޅަށް ނިކުންނާނީއޭ ދޯ.!\nއޮކްޓޯބަރ 25, 2018 16:23\nމީހެއްގެ ގޮތެއްނޭގޭނެ ހަމަ ރަނގަޅުވެސް ވެދާނެ\nއޮކްޓޯބަރ 26, 2018 11:04\nކުރިން ކަންހިނގާފައި އޮތްގޮތް ބެލީމަ އެނގޭނެ ހަގީގަތް. މިފްކޯގެ ޗެއަރމަންކަން ދިނީމަ ކޫއްޑޫގެ ތިޖޫރިއަށް ވަގު ފައިސާއަޅައިގެން ދެކުނު މަސްވެރިންގެ އަތުން މަސްގަތްކަމީ ހަގީގަތެއް.\nއޮކްޓޯބަރ 26, 2018 16:56\nރަނގަޅު ނަމަ އަމިއްލައަށް ނުބުނާނެ ތިމާ ރަނގަޅު ވާހަކައެއް\nއޮކްޓޯބަރ 25, 2018 16:37\nތިމާއަށް ވުރެ މޮޅުމީހަކު ނެތްކަމަށް ދެކުމަކީ ފުރަތަމަވެސް ނާގާބިލުކަން!\nއޮކްޓޯބަރ 25, 2018 16:38\nޖާބިރޫ ކަލޭ ލަދެއް ނުގަނޭ ދޯ... އަޗާ ތަޅަން އުޅުނިއްޔާ މާ ރަނގަޅުވާނެ.\nއޮކްޓޯބަރ 25, 2018 16:39\nޖާބިރޫ.. ކަރާ ފަޅާނެ ކަމެއްނެތް\nއޮކްޓޯބަރ 25, 2018 16:45\nއެންމެފުރަތަމަ އަހަރެންގެ ބޭބެ އަށްދޭން އޮތް މުސާރަކޮބާ؟؟؟ ރަނުންޖަރީ ކުރަނީ އަމިއްލަ ޖީބުތޯ؟؟\nއޮކްޓޯބަރ 25, 2018 17:02\nތިމާގެ މޮޅުކަން ތިމާއަށް ފެނިއްޖެ މީހަކު ރަގަޅެއް ނުވާނެ ! ތިއުޅެނީ ތިމާއަށް ތިމާގެ ހިޔަނި ފެނިގެން !\nއޮކްޓޯބަރ 25, 2018 17:51\nއޮކްޓޯބަރ 25, 2018 18:36\nއިސްލާހީ މަސައްކަތް ކޮށްގެން މީހަކަށް މިނިސްޓަރު ކަން ހައްގުވަންޏާ، ނައީމާއްތަ އަށް އަށް މިނިސްޓްރީއޮފް ޑިސިޕްލިން ފޯ އެލްޑަރލީ ވިމެން ގެ މަގާމު ވަރަށް ބޮޑަށް ހައްޤުވާނެ. އަދި، ނައީއްމާތަގެ މިނިސްޓަރު ކަމުގައިި އެސްއޯފުލުހުންނަށް ކައްގަޑު ގާޑުހޯދަދޭން ޖެހޭނެ.\nއޮކްޓޯބަރ 25, 2018 18:46\nތިހާ ފޮނިކެޑީމަ ކަމަކުނުދޭ\nއޮކްޓޯބަރ 25, 2018 18:49\nއެއީ ހުރިހާ ދިވެހިން ރަނުން ޖަރީ ކުރެވޭތީތަ ފޮނިކެޓުން ހުއްޓާލާ\nއޮކްޓޯބަރ 25, 2018 18:58\nމަނިކުފާނު ނޫންބޭފުޅެއް އެމަގާމަށް އެކަށީގެން ނުވަންޏާ އެދާއިރާއިން ލިބިފަހުރި ސެޓިފިކެޓް އެންމެނަށް ދައްކާލަންވީނުން\nމަނިކިފާނު އެންމެގާބިލުވާނީ އިސްލާމިކް އެފެޔާސް ގެ މިނިސްޓަރުކަމައް..\nއޮކްޓޯބަރ 25, 2018 19:37\nޖާބެ އަށް ދޭންވާނެ އެހާ ޚަރަދު ކުރި\nއޮކްޓޯބަރ 25, 2018 19:49\nމިނިސްޓަރީ އޮފް ލޮލީ\nއޮކްޓޯބަރ 25, 2018 19:59\nހުރިހައި ދިވެހިން ރަނުން ޖަރީކޮށް ނިމޭއިރު ދިޔާނާ ހުންނާނީ ދުރަނުން ޖަރީކޮށްފައި! ކެކެކެކެކެކެކެ\nއޮކްޓޯބަރ 25, 2018 20:04\nތިއުޅެނީ އަހަރުމެންގެ މުސާރަ ނުދެވިގެން.. މަހުގެ މެދައް އަންނައިރު ގިނަފަހަރު މުސާރަ ނުދެވޭ...\nކޮން ހިންގުމެއް ގެ ވާހަކަ..\nލޮލީ ވިއްކަން ދޭ ބަލަ... ނޫނީ މޫނުގައި ވެލި އުގުޅައިގެން ހޮނޑާގިރި ގައި އޮވޭ..\nއޮކްޓޯބަރ 25, 2018 20:58\nއިސްލާމިކް މިނިސްޓަރަކަށް މީނަ ވާނެނަމަ ހަދަހާވާ ރަނގަޅޭ....ހެހެ\nއޮކްޓޯބަރ 25, 2018 20:59\nޖާބިރަކީ އެއްވެސް ޝައްކެއްނެތް. އެމަޤާމަށް އެންމެ ޤާބިލު ފަރާތް. އެމްޑީޕީން އޭނަޔަށް އެމަޤާމު ނެދޭންވީ ސަބަބެއްނެތް. އެމްޑީޕީ އަކު ނުހުންނާނެ އޭނަޔަށްވުރެ މޮޅު މީހަކު.. ޖާބިރު ނުކިޔަވާ ވާހަކަ އެމީހުން ދައްކާއިރު އެމީހުންގެ ތެރޭގައި ނުހުންނާނެ ކިޔަވައިގެން ހުރި އެކަކުވެސް.\nއޮކްޓޯބަރ 25, 2018 21:43\nޖާބިރު ބުންޏަސް އެއީ ރަގަޅު ވާހަކައެއް، މިފެށޭ ވެރިކަމަށް އޭނަޔަށްވުރެ ވަކިން ތިމަޤާމަށް ކުފުރު ހަމަވާ އިތުރު މީހަކު ނެތް!!!\nއޮކްޓޯބަރ 25, 2018 21:51\nޢަސްލު ކޮންމެސް މިނިސްޓަރ ކަމެއް ދޭން ރަނގަޅު.ހީ ސްޕެންޓް ލޮޓް ފޯރ ދެމް.ރިއަލީ ހީ ޑިޒާރވް ދެޓް.???\nއޮކްޓޯބަރ 25, 2018 22:18\nއެކޮނިމިކް މިނިސްޓަރ ހަނުހުރެދާނެ ދެން ކިހާބޮޑު ގެއްލުމެއް ލިބޭނީ އެކޮނަމީއަށް\nއޮކްޓޯބަރ 25, 2018 22:51\nއަޅުގަނޑު މޮޅުވާނީ ފިލްމު ހޮނޑައިދޫ ކުޅެން. ލަދުހަޔާން ނުހުރެޔޭ މީހުން ތެރެޔަށް ނުކުމެ އަނގަހުޅުވާން. މިކަހަލަ މުޖުރިމުނގެ ކޯލިޝަން އިން ގައުމު ފަނާކުރާތަން ބަލން ތިބޭ.\nއޮކްޓޯބަރ 25, 2018 23:14\nސެލްފީކުމާރު ނުވެސް ދެނަހުއްޓާ އެހެރީ ދެފައި ދޮއްވައިފައި ގެނެސް ތަހުތުގައި ވަޑުވައިފައި. ނިފާސްކަން ނޫން އެހެން ފާހެއް އޭނަ އަތުގަ އެބައޮތްބާ؟ ޖާބިރު މިނިސްޓަރުކަން ބޭނުންވެގެން އެބަ އުޅޭ. ކީއްވެ ނުދޭންވީ؟ އޯކޭވާނެ. ޖަޒީރާ ރާއްޖޭގައި ކަންކަން އޮންނާނީ އެހެން.\nއޮކްޓޯބަރ 25, 2018 23:25\nދާއިރާގެ ގޮނޑިއަށްވެސް ޖާބިރު، މިނިސްޓަރުކަމަށްވެސް ޖާބިރު!!! ނޫނޭ ވާ ކުޅަދާނަ އިނގޭ\nއޮކްޓޯބަރ 25, 2018 23:32\nހެއްހެއް.ޖާބިރޫ،އަމިއްލަޔަށް މާ ޤާބިލް މީހަކަށް ވެގަނެގެން ތިއުޅެނީ.ގުޅިައިވާ ކޯލިޝަނުން ކެމްޕެއިން ކުރި އިރު ޖާބިރު ކޮބާ،ހަމަ ވެރިކަން ލިބުނީމަ ތިޔަ ތެޅެންފެށީ ޤާބިލޭ ކިޔައިގެން،ކޮން ޤާބިލެއް ވެވޭނީ ތީ ކޮން ދާއިރާ އަކުން ކިޔަވާފަހުރި މީހެއް،ޖާބިރުގެ މާޒީ ނިކަން ރަނގަޅަށް އަހަރެމެންނަށް އެނގޭ.އެހެން ވީމަ އަމިއްލަޔަށް ބޮޑާނުވެ މަޑުންހުރޭ،\nއެއީތެދެއް އެއީ ލޮލީވިއްކުމުގެ ތަޖުރިބާ ހުރީމާ. އަމިއްލައަށް ތިމާ އަށް ނިސްބަތްކޮށް ބޭފުޅެކޭވެސް ބުނެފިއެއްނު؟\nއޮކްޓޯބަރ 26, 2018 06:34\nސައްލޭ!! ޢިބޫ ކިޔަވަން ދިޔަ ތަނެއް ވެސް މަށަށް ބުނެދީބަލަ!!؟\nއޮކްޓޯބަރ 26, 2018 07:52\nޑިސަޕޮއިންޓެޑް. ޖާބިރުއަށް ދަންނަވާލަން ބޭނުން ގާބިލު މީހުން އަމިއްލައަށް ނުކިޔާނެ މަށޭ އެންމެ ގާބިލުވާނީ.. ބޯ ހަލާކު\nއޮކްޓޯބަރ 26, 2018 19:38\nޖާބިރުގެ މުއްސަދިކަން ކުރިއެރުވުން މާރަނގަޅުވާނެ.\nއޮކްޓޯބަރ 29, 2018 08:14\nމިނިސްޓަރު އޮފް ލޮލީ އެންޑް ވަގުނޫޓް..\nއޮކްޓޯބަރ 31, 2018 10:39\nބުނެބަލަ ތިމަންނަ ކުރި ޚަރަދާ އެއްވަރަށް ކާން އެބަޖެހެއޭ. އެކަން އެންމެ ފަސޭހައިން ވާން އޮތީ އިކޮނޮމިކް މިނިސްޓަރުކަން ލިބިގެނޭ\nއޮކްޓޯބަރ 31, 2018 16:25\nމީހާ ސއިޒަށް ވުރެ ބޮޑު ނުވޭ. ތިޔައީ އެކަމުގެ މާހިރެއްނޫން\nއޮކްޓޯބަރ 31, 2018 17:05\nއަމިއްލައަށް އެބުނީ ބޭފުޅެކޭ.\nޢޭ މިހިރަ ޖާބިރޫ ތިމާގެމޮހުވާހަކަ އަމިއްލަ އަށްދެއްކުމަށް ވުރެ މީހަކަށް ބައިރުފިޔާ އެއްދީގެން ވިޔަސް އެހެން ބަޔަކުލައްވާދހެއްކިއްޔާ މާ ތާހިރު ވާނެ\nއޮކްޓޯބަރ 31, 2018 20:41\nޖާބިރު އެއްވެސް މޖނިސްޓުރީއަކަށް އަދި އެއްވެސް އިސްމަގާމަކަށް ކަމަކު ނުދޭ. މީ މަގޭ ޚިޔާލު.\nއޮކްޓޯބަރ 31, 2018 20:42\nޖާބިރު އެއްވެސް މޖނިސްޓުރީއަކަށް އަދި އެއްވެސް އިސްމަގާމަކަށް ކަމަކު ނުދޭ. މީ މަގޭ ޚިޔާލު. ޢެހެން ނޫންތޯ.


އެމްޑީޕީގެ ރައީސް ޑީޑީ އާއި ނައިބު ރައީސް އަލްހާންގެ މައްޗަށް އިތުބާރު ނެތް ކަމަށް ފާސްކޮށްފި – Maldivian Democratic Party\nއެމްޑީޕީގެ ރައީސް ޑީޑީ އާއި ނައިބު ރައީސް އަލްހާންގެ މައްޗަށް އިތުބާރު ނެތް ކަމަށް ފާސްކޮށްފި\nއެމްޑީޕީގެ ރައީސް ޑރ.އިބްރާހީމް ދީދީ (ޑީޑީ) އާއި، ނައިބު ރައީސް އަލްހާން ފަހުމީގެ މައްޗަށް އިތުބާރު ނެތް ކަމަށް ފާސްކޮށްފި އެވެ.\nމި ގޮތަށް ފާސްކުރީ މިއަދު ހަވީރު ދަރުބާރުގޭ ދޮށިމޭނާ މާލަމްގައި ބޭއްވި އެ ޕާޓީގެ ގައުމީ މަޖިލީހުގެ 104 ވަނަ ޖަލްސާގައެވެ.\nމި މައްސަލައިގެ ބަހުސް މަރުހަލާގައި ވާހަކަ ދެއްކެވި ހުރިހާ ބޭފުޅުންހެން ވިދާޅުވީ އަލްހާން އާއި ޑީޑީގެ އަމަލުތައް، ޚާއްސަކޮށް މިފަހަކަށް އައިސް ހުންނަ ގޮތުން އެ ދެ ބޭފުޅުންގެ އިތުބާރު ގެއްލިފައިވާ ކަމަށެވެ. އެހެން ނަމަވެސް ޑީޑީއާއި އަލްހާންއަށް އިތުރު ވަގުތު ދިނުމަށް ބިލެތްދޫ ދާއިރާގެ މެންބަރު އަޙުމަދު ހަމްޒާ ހުށަހެޅުއްވިއެވެ. ނަމަވެސް މި ހުށަހެޅުމަށް ވޯޓަށް އެހުމުން އެގޮތަށް ފެންނަ ކަމަށް ވޯޓުދިނީ އެންމެ7މެންބަރުންނެވެ.\nމިމައްސަލައިގެ ވޯޓަށް އެހުމުގައި ބައެއް މެންބަރުން އުސޫލީ މައްސަލަ ނެންގެވިއެވެ. އެ ގޮތުން ހިޔާލު ތަފާތުވީ ވޯޓަށް އަހާނީ ދެ މެންބަރުންނަށް ވަކި ވަކިން ތޯ ނޫނީ އެކީ އެކަށްތޯ ކަނޑައެޅުމާ ބެހޭ ގޮތުންނެވެ. މި ޚިޔާލު ތަފާތުވުންތަކަށް ފަހު އެންމެ ފަހުން ނިންމީ ވަކިވަކިން ވޯޓަށް އެހުމަށެވެ. އެގޮތުން ފުރަތަމަ އެއްސެވީ ޑީޑީއަށް އިތުބާރު އޮތްތޯ ބެލުމަށެވެ. ޑީޑީއަށް އިތުބާރު ނެތް ކަމަށް ފާސްވީ ޖަލްސާގައި އެވަގުތު ތިއްބެވި 73 މެންބަރުންގެ 72 މެންބަރުންގެ އަޤްލަބިއްޔަތުންނެވެ. އަލްހާނަށް އިތުބާރު ނެތްކަމަށް 73 މެންބަރުންގެ ތެރެއިން 69 މެންބަރުން ވަނީ ވޯޓުދީފައެވެ.4މެންބަރަކު ވަކިކޮޅަކަށް ވޯޓެއް ނުދެއްވައެވެ.\nޑރ.ޑީޑީ އާއި އަލްހާންއަށް އިތުބާރު ނެތް ކަމަށް މިއަދު އެމްޑީޕީގެ ގައުމީ މަޖިލީހުން ފާސްކޮށްފައިމިވަނީ އެމްޑީޕީގެ ޕާލަމެންޓްރީ ގްރޫޕްގެ އަމީންއާންމު އަދި އެ ޕާޓީގެ ސްޕޯކްސްޕާސަން، އިންޓަރނޭޝަނަލް ޙާމިދު ޢަބްދުލްޤަފޫރު ހުށަހަޅުއްވައި، އެމްޑީޕީގެ އަންހެނުންގެ ރޫޙްގެ ރައީސާ ޝިޔާމާ އަހުމަދު ތާޢީދު ކުރެއްވި ގަރާރަށް ބަހުސްކުރުމަށް ފަހުގައެވެ. (މި ޤަރާރަށް ތާޢީދުކުރައްވާ މެންބަރަކަށް ކުރިން ހަމަޖެހުނީ އެމްޑީޕީ މާފަންނު އުތުރު ދާއިރާގެ ރައީސް މުޙައްމަދު ޒިޔާދު ނަމަވެސް ފަހުން މި ޤަރާރަށް ތާޢީދުކުރައްވާ މެންބަރެއްގެ ގޮތުގައި ހަމަޖެހުނީ ޝިޔާމާ އެވެ.)\n“މި ބާޣީ ސަރުކާރާއި ބެހޭގޮތުން 8 ފެބްރުއަރީ 2012 ގައި މިމަޖިލިހުން ޤަރާރެއް\tފާސްކޮށްފައިވީހިނދު، އަދި މިފަދަ ނާޒުކު ދަނޑިވަޅެއްގައި މި ޕާޓީގެ މެމްބަރުންގެ ހިތްތަކަށް ނުތަނަވަސްކަން ގެނެސްދޭ ގޮތަށް އަމަލުތައް ތަކުރާރުކޮށް ބަހައްޓަވަމުން ގެންދަވާތީއާއި، ޕާޓީގެ މަސްލަހަތު ގެއްލޭގޮތަށް އަމަލުކުރައްވަމުން ގެންދަވާތީވެ ޕާޓީގެ ރައީސް ޑރ.އިބްރާޙިމް ދީދީ އާއި ޕާޓީގެ ނައިބު ރައީސް އަލްޙާން ފަހުމީގެ މައްޗަށް އިތުބާރުއޮތްތޯ ބެލެމަށް ހުށަހަޅަމެވެ.” މިއަދު ހުށަހެޅުއްވި ޤަރާރުގައި ވެއެވެ.\nއަލްހާނާއި ޑީޑީގެ އިތުބާރު ނެތްކަމަށް ފާސްވުމުން މިއަދުގެ ޖަލްސާގެ ރިޔާސަތު ބެލެހެއްޓެވި އެމްޑީޕީގެ ޗެއަރޕާސަން މޫސާ މަނިކު ވަނީ އެމްޑީޕީގެ ރައީސް ކަމާއި، ނައިބު ރައީސްކަމުގެ މަގާމު ހުސްވެފައިވާކަން އިޢުލާން ކުރައްވާފައެވެ. އެއާއެކު އެ ހޯލުތެރޭގައި އެ ވަގުތު ތިބި އެމްޑީޕީގެ އާންމު މެންބަރުންވަނީ އުފާފާޅުކޮށްފައެވެ.\nމިއަދުގެ ޖަލްސާއަށް ވަޑައިގެން ބަހުސްގެ މަރުހަލާގައި އަލްހާން ވަނީ ދިފާއުގައި ވާހަކަދައްކަވާފައެވެ. އެހެން ނަމަވެސް ޑީޑީ މިއަދުގެ ޖަލްސާއަށް ވަޑައެއް ނުގަންނަވައެވެ. އަލްހާން ވެސް ވަނީ އޭނާގެ އަމިއްލަ މަސްލަހަތު ހިމެނޭ ކަމަކަށް ވާތީ ވޯޓަށް އެހުމުގެ ކުރިން ޖަލްސާއިން ވޯކްއައުޓް ކުރައްވާފައެވެ.


Jamaluddin School ge 35 vana aharee dhuvas: Boduvegen vaan...\nރިޕޯޓު - ޖަމާލުއްދީން ސްކޫލުގެ 35 ވަނަ އަހަރީ ދުވަސް:\nޖަމާލުއްދީން ސްކޫލުގެ 35 ވަނަ އަހަރީ ދުވަސް: ބޮޑުވެގެންވާން ބޭނުންވަނީ ކާކަށް؟\nމި ސްކޫލަކީ ސަރުކާރުގެ ސްކޫލުތަކުގެ ތެރެއިން ހުޅުވުނު ދެވަނަ ޕްރައިމަރީ ސްކޫލް\n1990 ވަނަ އަހަރު މި ސްކޫލްގެ ނަން ޖަމާލުއްދީން ޕްރައިމަރީ ސްކޫލުން "ޖަމާލުއްދީން ސްކޫލަށް" ވަނީ ބަދަލުކުރެވިފައި\nކ. މާލެ 16 ފެބުރުއަރީ 2020 | އާދީއްތަ 18:34 3,232\nޖަމާލުއްދީން ސްކޫލުގެ ކުދިން - ރާއްޖެއެމްވީ\nޖަމާލުއްދީން ސްކޫލަކީ މީގެ 35 އަހަރު ކުރިން ހުޅުވި ސްކޫލެކެވެ. މި ސްކޫލަކީ ސަރުކާރުގެ ސްކޫލުތަކުގެ ތެރެއިން ހުޅުވުނު ދެވަނަ ޕްރައިމަރީ ސްކޫލެވެ. މި ސްކޫލް ހުޅުއްވައިދެއްވީ ކުރީގެ ރައީސުލްޖުމްހޫރިއްޔާ މައުމޫން އަބްދުލް ޤައްޔޫމެވެ. 1990 ވަނަ އަހަރު މި ސްކޫލްގެ ނަން ޖަމާލުއްދީން ޕްރައިމަރީ ސްކޫލުން "ޖަމާލުއްދީން ސްކޫލަށް" ވަނީ ބަދަލުކުރެވިފައެވެ. އަދި އެއަށްފަހު 1998 ވަނަ އަހަރު މި ސްކޫލްގައި އެންމެ ފުރަތަމަ ގްރޭޑް6އަކުން ފެށިގެން ކިޔަވައިދޭން ވަނީ ފަށާފައެވެ. އެއަށްފަހު6ފެބްރުއަރީ 2000 ވަނަ އަހަރު މި ސްކޫލްގެ ކިޔެވުން ޒަމާނީ ވަސީލަތްތަކަށް ބަދަލުކޮށް، އައު އިމާރާތުގައި ވަނީ ކިޔަވައިދޭން ފަށާފައެވެ.\nމި ސްކޫލަށް 35 އަހަރު ފުރުން މިވަނީ ވަރަށް ކުލަގަދަކޮށް ފާހަގަކޮށްފައެވެ. އެގޮތުން ސްކޫލްގެ ބޭރު ގޭޓުން ފެށިގެން މުޅި ކޮމްޕައުންޑް ވަނީ ވަރަށް ރީތިކޮށް ޒީނަތްތެރިކޮށްފައެވެ. ސްކޫލަށް 35 އަހަރު ފުރުމުގެ ރަސްމިއްޔާތު ޝަރަފުވެރިކޮށްދެއްވީ ނައިބު ރައީސް ފައިސަލް ނަސީމެވެ.\nނައިބު ރައީސް އާއި ޖަމާލުއްދީން ސްކޫލްގެ ޕްރިންސިޕަލް\nމިއަހަރުގެ ދިރާސާ އާ އަހަރު ފެށުނުއިރު މި ސްކޫލްގައި 2122 ކުދިން ކިޔަވަމުންދާއިރު މި ސްކޫލް ފާހަގަވެގެން ގޮސްފައިވަނީ ރަނގަޅު ނަތީޖާ ނެރޭ ކުދިންނަށް އުނގަންނައިދިނުމުގައި ހީވާގި މުވައްޒަފުންތަކެއް ހަރަކާތްތެރިވާ ސްކޫލެއްގެ ގޮތުގައެވެ. އެގޮތުން ފާއިތުވެދިޔަ ތިން އަހަރު އޯލެވެލްގައި ފަސް މާއްދާއިން ފާސްވި ކުދިންގެ އަދަދަށް ބަލާލިޔަސް އެކަން ހާމަވެގެންދެއެވެ. 2017 ވަނަ އަހަރު އޯލެވެލްގެ ފަސް މާއްދާއިން 93 އިންސައްތަ ކުދިން ފާސްވެފައިވާއިރު 2018 އަހަރު 100 އިންސައްތަ ކުދިން އޯލެވެލްގެ ފަސް މާއްދާއިން ވަނީ ފާސްވެފައެވެ. އަދި 2019 ވަނަ އަހަރު 99 އިންސައްތަ ކުދިން އޯލެވެލްގެ ފަސް މާއްދާއިން ފާސްވެފައިވާއިރު 17 ދަރިވަރުން ވަނީ ޤައުމީ ގަދަ 10 އެއްގައި ހިމެނިފައެވެ.\nޖަމާލުއްދީން ސްކޫލަށް 35 ވަނަ އަހަރީ ދުވަސް ފާހަގަކުރުމަށްޓަކައި މި ސްކޫލްގައި ވަނީ އެތައް ތަފާތު ހަރަކާތްތައް ހިންގާ، ހާއްސަ އެސެންބްލީއެއް ބޭއްވުމުގެ އިތުރުން އެކި މަޤާމުތަކަށް ހޮވުނު ދަރިވަރުން މަޤާމުގެ ހުވާކޮށް އިޤުރާރުގައި ސޮއިކޮށްފައެވެ. މި މަޤާމުތަކުގެ ތެރޭގައި ސްކޫލް ކެޕްޓަނާއި ވައިސް ކެޕްޓަންގެ މަޤާމުވެސް ހިމެނެއެވެ. އެ ދެ މަޤާމަށް ހޮވުނު ދެ އަންހެން ދަރިވަރުން ވެސް ވަނީ ސްކޫލަށް ތައުރީފުކޮށް ވާހަކަ ދައްކާފައެވެ. އަދި ސްކޫލުން އެކުދިންނަށް ކޮށްދޭ ކަންތައްތަކަށް ޝުކުރު އަދާކޮށްފައެވެ.\nޖަމާލުއްދީން ސްކޫލްގެ 35 ވަނަ އަހަރީ ދުވަސް ފާހަގަކުރުމަށްޓަކައި ތަފާތު އެކި ހަރަކާތްތައް ހިންގާފައިވާއިރު އެންމެ ތަފާތުކަމެއްގެ ގޮތުގައި ފާހަގަވެގެންދިޔައީ އެކި ކަހަލަ ހެދުން އަޅައިގެން ތިބި ކުދިން ކްލާސްރޫމްތަކުގައި އާއި ކޮމްޕައުންޑްގައި ތިބި މަންޒަރެވެ. އޭގެ ތެރޭގައި ސިފައިންނާއި ފުލުހުންނާއި ނަރުހުންނާއި ޑޮކްޓަރުންގެ އިތުރުން ޕައިލެޓުންނާއި ފުޓްބޯޅަ ކުޅޭ މީހުންގެ ހެދުން އަޅައިގެން ތިބި ކުދިން ވެސް ފެނިގެންދިޔައެވެ.\nސްކޫލުގެ ޕްރިންސިޕަލް ހަސަން މުހައްމަދާއި ވާހަކަ ދެއްކުމުން ވިދާޅުވީ މިއަހަރު ސްކޫލްގެ އަހަރީ ދުވަސް ފާހަގަކުރުމުގެ ތީމެއްގެ ގޮތުގައި ކަނޑައަޅާފައިވަނީ "މައި ޑްރީމް ޕްރޮފެޝަން" ކަމަށެވެ. އެހެންކަމުން އެކުދިން ބޮޑުވެގެން އިހްތިޔާރު ކުރަން ބޭނުންވާ ދާއިރާއެއްގެ ޔުނީފޯމްތައް ނުވަތަ ހެދުން ލައިގެން ސްކޫލުން މިއަދު އައިސްފައިވާ ކަމަށެވެ. ހަސަން މުހައްމަދު އެ ސްކޫލްގެ ޕްރިންސިޕަލް ކަމުގައި މަޤާމުގައި ހުންނަވާތާ 15 އަހަރުވެފައިވާއިރު އޭނާ ވިދާޅުވީ އެ ސްކޫލަކީ ނަތީޖާ ދެމެހެއްޓުމުގެ ސަޤާފަތެއް އޮންނަ ސްކޫލެއް ކަމަށެވެ.\nޖަމާލުއްދީން ސްކޫލުގެ ކުދިން\nއެކި ހެދުންތައް އަޅައިގެން ތިބި ކުދިންނާއި ވާހަކަ ދައްކާލުމުން ބައެއް ކުދިން ބުނީ ބޮޑުވެގެންވާން ބޭނުންވަނީ އެ ހެދުން ނުވަތަ ޔުނީފޯމް އަޅައިގެން ތިބި މީހުންނަށް ކަމަށެވެ. އަދި ގިނަ ކުދިން ބުނީ 35 ވަނަ އަހަރީ ދުވަސް ފާހަގަކުރުމަށްޓަކައި ބޮޑުވެގެން އިހްތިޔާރު ކުރާނެ ދާއިރާއެއްގެ ހެދުން އަޅައިގެން އަންނަ ޖެހުމުން ވަރަށް އުފާވި ކަމަށެވެ.\nޖަމާލުއްދީން ސްކޫލުން އެންމެ ދެކެން ބޭނުންވާ ދުވަހަކީ އެ ސްކޫލްގެ ކުދިންނަށް ވަށާ ޖެހޭ ތައުލީމެއް ފޯރުކޮށްދެވި، ކުރިމަގުގައި ސްކޫލްގެ ކިޔެވުން އެއް ދަންފަޅިއަށް ބަދަލުވެގެންދިޔުމެވެ.


Hong Kong ge muzaaharaa roolhaalaifi | Mihaaru\nޖޫން 13، 2019 ގައި ހޮންގް ކޮންގްގެ ބޮޑު މުޒާހަަރާ ރޫޅާލުމުން މީހަކު ކުނިތަކެއް ހޮވަނީ\nހޮންގް ކޮންގްގެ މުޒާހަރާ ރޫޅާލައިިފި\n13 ޖޫން 2019 - 11:302comments\nކުށުގެ ތުހުމަތުކުރެވޭ މީހުން ޗައިނާއާ ހަވާލުކުރެވޭ ގޮތަށް ހޮންގް ކޮންގްގެ ގާނޫނަކަށް ގެންނަ ބަދަލާ ދެކޮޅަށް ކުރަމުން ދިޔަ ބޮޑު މުޒާހަރާ އިއްޔެ، ފުލުހުން ބާރުގެ ބޭނުންކޮށްގެން ރޫޅާލައިފި އެވެ.\nސަރުކާރުގެ މައި އޮފީސްތައް ކައިރީގައި އެތައް ހާސް ބަޔަކު އެއްވެ ގޮވާލަމުން ދިޔައީ އިސްލާހުތައް އަނބުރާ ގެންދިއުމަށެވެ. އެކަމަކު ޗައިނާ ސަރުކާރަށް ތާއީދުކުރާ ލެޖިސްލޭޓިވް ކައުންސިލް (ލެގްކޯ) އާއި ޗައިނާގެ ވިސްނުމާ އެއްގޮތަށް މަސައްކަތްކުރައްވާ ޗީފް އެގްޒެކްޓިވް ކެރީ ލިމް ގޮތެއް ދުލެއްނުކުރައްވަ އެވެ.\nއަސަރާ އެކު ވާހަކަ ދައްކަވަމުން ލިމް ސިފަކުރެއްވި ގޮތުގައި މުޒާހަރާތަކަކީ ގަސްދުގައި ހަމަނުޖެހުން އުފެއްދުމެވެ. އަދި ހޮންގް ކޮންގް "ވައްކާލަނީ" ކަމަށް، އޭނާއަށް ނިސްބަތްކޮށް ދައްކާ ވާހަކަތައް އޭނާ ދޮގުކުރެއްވި އެވެ.\nއިއްޔެ ފުލުހުންނާއި މުޒާހަރާގެ ބައިވެރިންނާ ދެމެދު ވަރަށް ބޮޑެތި ހަމަނުޖެހުންތައް ހިނގި އެވެ. އެގޮތުން 60 އަށް ވުރެ ގިނަ މީހުން ވަނީ ޒަހަމްވެފަ އެވެ. އޭގެ ތެރޭގައި ދެ މީހެއްގެ ހާލު ސީރިއަސް ކަމަށްވެ އެވެ\nމިއީ ހޮންގް ކޮންގްގައި ހިނގި އެންމެ ބޮޑު އެއް ހަމަނުޖެހުމެވެ. މައި މަގުތައް ބަންދުކޮށް، ސަރުކާރު އޮފީސްތަކުގެ ވަށައިގެން ކުރަމުން ދިޔަ މުޒާހަރާ ރޫޅާލަން ފުލުހުން ވަނީ ކަރުނަ ގޭހުގެ އިތުރުން ރަބަރު އުންޑަ ވެސް ބޭނުންކޮށްފަ އެވެ.\nއިއްޔެ ހަމަނުޖެހުން ބޮޑުވީ ބިލް އަނބުރާާ ގެންދަން ބާރުއެޅުމުގެ ގޮތުން މުޒާހަރާގެ ބައިވެރިން އޮފީސްތަކުގެ ތެރެއަށް ވަދެގަންނަން އުޅުމުންނެވެ.\nބިލްގެ ދެ ވަނަ ކިޔުން އިއްޔެ ބާއްވަން އޮތެވެ. އެކަމަކު މުޒާހަރާ ވަރުގަދަވުމާއި ލެގްކޯގެ މެމްބަރުންނަށް އޮފީހަށް ނުވަދެވޭ ގޮތަށް މަގުތައް ބަންދުކޮށްފައި އޮތުމުން އެ ކިޔުން ވަނީ ފަސްކޮށްފަ އެވެ.\nހޮންގް ކޮންގްގެ ސަރުކާރުން ގެންދަނީ ރައްޔިތުންނަށް ބައެއް ކަންކަން ކަށަވަރުކޮށްދެމުންނެވެ. އެގޮތުން އެ ގާނޫނު އިސްލާހުކުރިޔަސް، ސިޔާސީ އަދި ދީނީ ހަރަކާތެއްގެ ތުހުމަތުކުރެވޭ އެއްވެސް މީހަކު ޗައިނާއާ ހަވާލުނުކުރާނެ ކަމަށް ކަނޑައެޅުން ހިމެނެ އެވެ. އޭގެ އިތުރުން ޗައިނާއާ ހަވާލުކުރާނީ ހަތް އަހަރަށް ވުރެ ދިގު މުއްދަތުގެ ހުކުމެއް އަންނަ ކުށްކުށުގެ ތުހުމަތުކުރެވޭ މީހުން ކަމަށް، ސަރުކާރުން ބުނެ އެވެ.\nއެކަމަކު މުޒާހަރާގެ ބައިވެރިން އެ ވާހަކަތައް ގަބޫލެއްނުކުރެ އެވެ. އެމީހުންގެ ގޮވާލުމަކީ މުޅި ބިލް އަނބުރާ ގެންދިއުމެވެ.\nހޮންގް ކޮންގް މުޒާހަރާގެ ބައިވެރިިޔަކު ދުރަށް ލާން ފުލުހުން ފެން ޖަހަނީ: ފުލުހުން އިއްޔެ ބާރުގެ ބޭނުންކޮށް، ސަރަހައްދު ވަނީ ސާފުކޮށްފައި\nމުޒާހަރާކުރަމުން ދިޔަ މައި ސަރަހަައްދު ދޫކޮށް މިވަގުތު ގިނަ ބަޔަކު ދިޔަ ނަމަވެސް ބިލްގެ ކިއުން އޮންނަ ދުވަހު އަަނެއްކާވެސް މީހުން އެއްވާނެ ކަމަށް ބެލެވެ އެވެ.\nބިލް އުވާލަންދެން ހޮންކޮން މުޒާހަރާ ކުރިއަށް ގެންދާނެ


ރައީސުލްޖުމްހޫރިއްޔާ ގއ. އަތޮޅު ކައުންސިލަރުންނާ ބައްދަލުކުރައްވައި މަޝްވަރާކުރައްވައިފި - The President's Office\nރައީސުލްޖުމްހޫރިއްޔާ ގއ. އަތޮޅު ކައުންސިލަރުންނާ ބައްދަލުކުރައްވައި މަޝްވަރާކުރައްވައިފި\n7 އޮކްޓޫބަރު 2019، ރިފަރެންސް: 2019-792\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ހުވަދު އަތޮޅު އުތުރުބުރީ އަތޮޅު ކައުންސިލަރުންނާ ބައްދަލުކުރައްވައި މަޝްވަރާކުރައްވައިފިއެވެ. މި ބައްދަލުކުރެއްވުން އޮތީ މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ.\nމި ބައްދަލުކުރެއްވުމުގައި، ކައުންސިލަރުން ރައީސުލްޖުމްހޫރިއްޔާއަށް ހުށަހެޅުއްވި ކަންކަމުގެ ތެރޭގައި އަތޮޅުގެ އެކި ރަށްރަށަށް އުމުރާނީގޮތުން ބޭނުންވާ ބައެއް މަޝްރޫޢުތައް ފާހަގަކުރައްވާފައިވެއެވެ. އޭގެ ތެރޭގައި ފެނާ ނަރުދަމާގެ މަޝްރޫޢާއި ބަނދަރާއި ބިން ހިއްކުމާ އަދި އަތޮޅުގެ ވަކިވަކި ރަށްރަށަށް ޞިއްޙީ ދާއިރާއާ ތަޢުލީމީ ދާއިރާއިން ބޭނުންވާ ބައެއް ކަންކަން ކައުންސިލަރުން ފާހަގަކުރެއްވިއެވެ. މީގެ އިތުރުން ކައުންސިލަރުން ވަނީ އަތޮޅުގެ ފަތުރުވެރިކަމުގެ ދާއިރާގެ ފައިދާ އަތޮޅުގެ ރައްޔިތުންނަށް މިހާރަށްވުރެ ފުޅާ ދާއިރާއެއްގައި ލިބުމުގެ މުހިންމުކަން ފާހަގަކުރައްވާފައެވެ. އަދި މަސްވެރިންގެ ހުރި ކަންބޮޑުވުންތަކާއި ދަތުރުފަތުރުގެ ދާއިރާއިން ބޭނުންވާކަންކަން ވެސް ކައުންސިލަރުން މި ބައްދަލުވުމުގައި ރައީސުލްޖުމްހޫރިއްޔާއާ ޙިއްޞާކުރެއްވިއެވެ.\nމި ބައްދަލުކޮށްލެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ގއ ކައުންސިލަރުން ފާހަގަ ކުރެއްވި ކަންކަމުގެ ތެރެއިން ބަޖެޓުގައި ހިމެނިފައިވާ މަޝްރޫޢުތަކާ ބެހޭ އެންމެފަހުގެ މަޢުލޫމާތު ކައުންސިލަރުންނާ ޙިއްޞާކުރެއްވިއެވެ. އަދި ކައުންސިލަރުން ފާހަގަކުރެއްވި ކަންކަމުގައި ސަރުކާރުގެ ކަމާގުޅޭ އިދާރާތަކާ މަޝްވަރާކުރައްވައިގެން ޙައްލު ހޯއްދަވައިދެއްވަން މަސައްކަތްޕުޅު ކޮށްދެއްވާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ.


SunOnline: އިންޓަ ސްކޫލް ފުޓްބޯޅަ މުބާރާތް ހޮނިހިރު ދުވަހު ފަށަނީ\ndate_range ހޯމަ 17 ފެބްރުއަރީ 2020\nއިންޓަ ސްކޫލް ފުޓްބޯޅަ މުބާރާތް ހޮނިހިރު ދުވަހު ފަށަނީ\nމުހައްމަދު ޝާން 28 Feb 2012, 14:25\nހަތަރު އުމުރު ފުރައަކަށް ބަހާލައިގެން ކުރިއަށްގެން ދިއުމަށް ހަމަޖެހިފައިވާ މިއަހަރުގެ މައިލޯ އިންޓަ ސްކޫލް ފުޓްބޯޅަ މުބާރާތް އަންނަ ހޮނިހިރު ދުވަހު ފަށާނެ ކަމަށް ރާއްޖޭގެ ފުޓްބޯޅައިގެ މައި އިދާރާ އެފްއޭއެމްއިން ބުނެފި އެވެ.\nމާފަންނު ޓާފް ދަނޑުގައި ކުރިއަށްގެންދިއުމަށް ނިންމާފައިވާ މިމުބާރާތުގައި ބައިވެރިވާ ހަތަރު އުމުރު ފުރައަކީ، 11 އަހަރުން ދަށާއި، 13 އަހަރުން ދަށާއި، 15 އަހަރުން ދަށް އަދި 18 އަހަރުން ދަށެވެ.\nއެފްއޭއެމް އިން ބުނީ، މުބާރާތް ހުޅުވައިދިނުމުގެ ގޮތުން އަންނަ މަހުގެ ތިން ވަނަ ދުވަހު އޮންނަ، މެޗުގައި ފުރަތަމަ ބައްދަލުކުރާ ދެޓީމަކީ 13 އަހަރުން ދަށުގެ ގްރޫޕް އެކެއްގެ ފަޅިން ބައްދަލުކުރާ ޣިޔާސުއްދީން ސްކޫލާއި ޖަމާލުއްދީން ސްކޫލް ކަމަށެވެ.\nއަދި 13 އަހަރުން ދަށުގެ ގްރޫޕް އެކެއްގައި ހިމެނޭ ޓީމް ތަކަކީ ޣިޔާސުއްދީން ސްކޫލާއި، ޖަމާލުއްދީން ސްކޫލާއި، ތާޖުއްދީން ސްކޫލް އަދި އެންމެ ފަހުގެ ޗެމްޕިއަން އިސްކަންދަރު ސްކޫލެވެ. ގުރޫޕް ދޭއްގައި އޮތީ އިމާދުއްދީން ސްކޫލާއި މުހުޔުއްދީން ސްކޫލާއި އަރަބިއްޔާ ސްކޫލް އަދި ބިލަބޮންގް އިންޓަނޭޝަނަލް ހައި ސްކޫލެވެ.\nމި މުބާރާތުގެ 11 އަހަރުން ދަށުގެ ބައިގައި ނުވަ ޓީމު ވާދަކުރާއިރު، އެޓީމް ތަކަކީ ޖަމާލުއްދީނާއި ބިލަބޮންގާއި އިސްކަންދަރާއި ގިޔާސުއްދީނާއި މުހުޔިއްދީނާއި ލާލޭ ޔޫތާއި ކަލާފާނާއި ތަޖުއްދީން އަދި އަރަބިއްޔާ އެވެ.\nމުބާރާތުގެ 15 އަހަރުން ދަށުގެ އުމުރުފުރާގެ ޓީމްތައް ވެސް ދެ ގްރޫޕަކަށް ބަހާލައިފައި ވާއިރު، ގްރޫޕް އެކެއްގައި ހިމެނޭ ޓީމްތަކަކީ ހުޅުމާލޭ ގާޒީ ސްކޫލާއި ޖަމާލުއްދީނާއި މަޖީދިއްޔާ ސްކޫލާއި ތާޖުއްދީނެވެ. އަދި ގުރޫޕް ދޭއްގައި އޮތީ އިސްކަންދަރާއި ދަރުމަވަންތަ ސްކޫލާއި ކަލާފާން ސްކޫލް އަދި މުހުޔިއްދީނެވެ.\nމި މުބާރާތުގެ 18 އަހަރުން ދަށުގެ އުމުރު ފުރާގައި 13 ޓީމް ބައިވެރިވާއިރު، މިއުމުރު ފުރާގެ މެޗްތައް ކުޅުމަށް ހަމަޖެހިފައި ވަނީ ތިން ގްރޫޕަކަށް ބަހާލައިގެންނެވެ. އެގޮތުން މިއުމުރު ފުރާގެ ގުރޫޕް އެކެއްގައި ވާދަކުރާ ޓީމްތަކަކީ އަހުމަދިއްޔާ އާއި ބ. އަތޮޅު މަދަރުސާ އާއި އިމާދުއްދީނާއި ގަލޮޅު މަދަރުސާ އަދި ގުރައިދޫ ސްކޫލެވެ. އަދި ގުރޫޕް ދޭއްގައި އޮތީ ދަރުމަވަންތަ ސްކޫލާއި އަރަބިއްޔާ އާއި މަޖީދިއްޔާ އަދި އަމީރު އަހުމަދެވެ. ގުރޫޕް ތިނެއްގައި އޮތީ ގާޒީ ސްކޫލާއި ވިލާ އިންޓަނޭޝަނަލް އާއި ސީއެޗްއެސްއީ އަދި މުހްޔިއްދީނެވެ.\nމުބާރަތުގެ މެޗްތައް ކުޅުމަށް ހަމަޖެހިފައި ވަނީ މެންދުރު ކުރީގައި ދެމެޗާއި މެންދުރު ފަހު އެއް މެޗެވެ.


Kulhudhufushi Hospital Ge OPD Imaarai Hadhan MTCC Ah - Vaguthu\nކުޅުދުއްފުށީ ހޮސްޕިޓަލުގެ އޯޕީޑީ އިމާރާތް ހަދަން އެމްޓީސީސީ އަށް\nހދ. ކުޅުދުއްފުށީ ރީޖަނަލް ހޮސްޕިޓަލްގައި އޯޕީޑީ އިމާރާތެއް ހެދުމުގެ މަސައްކަތް ސަރުކާރުން މިއަދު މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) އާއި ހަވާލުކޮށްފިއެވެ.\nމިނިސްޓްރީ އޮފް ހެލްތު ގައި ބޭއްވި ރަސްމިއްޔާތެއްގައި އެމްޓީސީސީގެ ފަރާތުން މި އެއްބަސްވުމުގައި ސޮއި ކުރައްވާފައިވަނީ ޗީފް އޮޕްރޭޓިންގ އޮފިސަރ ޝާހިދު ހުސައިން މޫސާއެވެ. އަދި މިނިސްޓްރީގެ ފަރާތުން ސޮއި ކުރައްވާފައިވަނީ މިނިސްޓަރ އޮފް ސްޓޭޓް ފޮރ ހެލްތު އަހުމަދު އާދިލްއެވެ.\nއެމްޓީސީސީން ބުނީ، މި މަޝްރޫއުގެ ދަށުން 21 ކޮންސަލްޓެންސީ ރޫމާއި، ޓްރީޓްމަންޓް ރޫމަކާއި، ޕްރޮސީޖަރ ރޫމަކާއި، އިކޯ ރޫމުއްގެ އިތުރުން އީސީޖީ ރޫމެއް ހެދުމަށް ހަމަޖެހިފައިވާ ކަމަށެވެ.\nމި މަޝްރޫއަކީ 20.22 މިލިއަން ރުފިޔާ ހަރަދުކޮށްގެން 180 ދުވަހުގެ ތެރޭގައި ނިންމުމަށް ހަވާލު ކޮށްފައިވާ މަޝްރޫއެކެވެ.\nކުޅުދުއްފުށީ ހޮސްޕިޓަލަށް އިތުރުކުރެވިގެންދާ އޯޕީޑީ އިމާރާތުގެ ސަބަބުން ހޮސްޕިޓަލަށް ދިމާވެފައިވާ ޖާގައިގެ ދަތިކަމަށް\nހައްލެއް ލިބި ބަލިމީހުން ބެލުމަށާއި މިހާރު ދެމުންގެންދާ ހިދުމަތްތައް އިތުރަށް ފުޅާވެގެންދާނެ ކަމަށް އެމްޓީސީސީން ވަނީ ބުނެފައެވެ. އަދި އެކަމުގެ ސަބަބުން ހިދުމަތް ހޯދާ ރައްޔިތުންނަށް ވެސް އިތުރު ލުއިފަސޭހަ ކަމެއް ލިބިގެންދާނެ ކަމަށް ވެސް އެކުންފުނިން ވަނީ ބުނެފައެވެ.\nނޮވެމްބަރު 18, 2021 18:29\nކީއްކުރަން ހަދާ އިމާރާތެއް.\nއައްޑޫގައި ނެތް ސާމާނެއް ނެތް. އެހާބޮޑު އިމާރާތެއް. ޢެކަމަކު ހިންގުންތެރި މެނޭޖްމަންޓް ޓީމެއް އަދި ޑޮކްޓަރުންނެއް ނެތް\nނޮވެމްބަރު 18, 2021 19:36\nއެޔޮށް ބޮޑު ބިން އޮއްވަވެސް އަބަދުވެސް ބަލަނީ ކޮންމެ5އަހަރަކުން ތަންކޮޅެއް ހަދާލެވޭތޯ. އަދި އެއީ ވަރަށް ބޮޑު ކަމެއް ގޮތުގަ ރައީތުންނަށް ދައްކާ އިސްތިހާރު ކުރުން. ދުރު މުސްތަގުބަލުގަ ތަނަށް އޮބިނޯންނަ ވަރަށް ހިދުމަތް ހޯދާ މީހުން އަންނަން ފެށީމަ ދެން ތިބޭނެ ޖާގައެއްނެތޭ ތަން ބޮއްސުން ލިއްޔޭ އިހުމާލޭ ކިޔަން.


ސަސް އިން އީގަލްސް ބަލިކޮށް ތާރީޚީ މޮޅެއް ހޯދައިފި! | Sandhaanu\nސަސް އިން އީގަލްސް ބަލިކޮށް ތާރީޚީ މޮޅެއް ހޯދައިފި!\nފުރަތަމަ ޑިވިޝަނަށް އަލަށް ކޮލިފައިވި ސުޕަރ ޔުނައިޓެޑް ސްޕޯރޓްސް (ސަސް) އިން އެޓީމުން ފުރަތަމަ ޑިވިޝަނުގައި ކުޅުނު ފުރަތަމަ މެޗުގައި އީގަލްސް ބަލިކޮށް ތާރީޚީ މޮޅެއް ހޯދައިފިއެވެ.\nމިއީ ފުރަތަމަ ޑިވިޝަނުގައި ސަސް އިން ކުޅުނު އެންމެ ފުރަތަމަ މެޗަށްވާއިރު، އީގަލްސް ފަދަ ވަރުގަދަ ޓީމަކާ ވާދަކޮށް ލީގުގެ ފުރަތަމަ މެޗު ކާމިޔާބު ކުރެވުމަކީ އެކުލަބުގެ ތާރީހުގައި ލިޔެވިގެން ދާނެ މޮޅެކެވެ.\nމެޗުގައި ފެނިގެން ދިޔަ ހަމައެކަނި ގޯލަކީ ސަސްގެ ކުޅުންތެރިއަކު މެދު ރޮނގާ ހަމައިން ނަގައިދިން ދިގު ހުރަހަކުން އެ ޓީމުގެ ބިދޭސީ ފޯވާޑް ބޮލުން ކާމިޔާބު ކުރި ގޯލެވެ.\nދެޓީމުގެ ފަރާތުންވެސް ވާދަވެރި ކުޅުމެއް ފެނިގެންދިޔަ މި މެޗުގައި ގޯލް ޖަހާނެ ފުރުސަތު ދެޓީމްއަށްވެސް ލިބުނެވެ.ނަމަވެސް މެޗް ނިމިގެން ދިޔައީ 1-0 ގެ ނަތީޖާއަކުން ސަަސް މޮޅުވެގެންނެވެ.\nމި މެޗުގެ މޭން އޮފް ދަ މެޗަކަށް ހޮވުނީ މެޗުގައި މޮޅު ކުޅުމެއް ދެއްކި އީގަލްސްގެ ހުސައިން ޝިފާއު ޔޫސުފް އަށެވެ.


Indiage 50 Million Dollar ge hiley ehee dheefi\nރައީސް އިބްރާހީމް މުހައްމަދު ސޯލިހު އާއި އިންޑިއާ ބޮޑު ވަޒީރު ނަރަންދުރަ މޯދީ--\nއިންޑިއާގެ 50 މިލިއަން ޑޮލަރުގެ ހިލޭ އެހީ ދީފި\nބަޖެޓް ސަޕޯޓުގެ ގޮތުގައި އިންޑިއާއިން ރާއްޖެއަށް ދޭން އެއްބަސްވެފައިވާ 50 މިލިއަން ޑޮލަރު (771 މިލިއަން ރުފިޔާ) ދީފި އެވެ.\nސީއެންއެމުން ފިނޭންސް މިނިސްޓަރު އިބްރާހީމް އަމީރުއަށް ގުޅުމުން ޖަވާބެއް ލިބިފައި ނުވިނަމަވެސް، އިންޑިއާއިން 50 މިލިއަން ޑޮލަރު ދީފައިވާ ކަމަށް ރާއްޖޭގެ ބައެއް މީޑިއާތަކަށް ފިނޭންސް މިނިސްޓަރު އަމީރުއާ ހަވާލާ ދެއްވައި ވަނީ ރިޕޯޓް ކޮށްފަ އެވެ. އަދި އެފައިސާ ލިބިފައިވަނީ މިދިއަ މަހު ކަމަށް ވެއެވެ.\nއެނގިފައިވާ ގޮތުން ބަޖެޓް ސަޕޯޓުގެ ގޮތުގައި އިންޑިއާއިން ޖުމްލަ 200 މިލިއަން ޑޮލަރު ދިނުމަށް ވަނީ ނިންމާފަ އެވެ. އޭގެ ތެރެއިން ހިލޭ އެހީގެ ގޮތުގައި ދޭން އެއްބަސްވެފައިވާ 50 މިލިއަން ޑޮލަރު މިހާރު ލިބިފައިވާއިރު، ބާކީ އޮތް 150 މިލިއަން ޑޮލަރު ދޭން ނިންމާފައިވަނީ ޓެރެޝަރީ ބޮންޑުގެ ގޮތުގަ އެވެ.\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވެރިކަމަށް ވަޑައިގެންނެވުމާއެކު އަވައްޓެރި އިންޑިއާއާއި ސްރީލަންކާއާ ދެމެދު ވަރަށް ގާތް ގުޅުމެއް ވަނީ އުފެދިފަ އެވެ. އަދި ރައީސް ސޯލިހު ވަނީ އެ ދެ ގައުމަށް ރަސްމީ ދަތުރުފުޅެއްވެސް ކުރައްވާފަ އެވެ.\nރައީސް ސޯލިހުގެ އެ ދަތުރުފުޅުތަކަށްފަހު، އިންޑިއާއިންނާއި ލަންކާއިން ރާއްޖެއަށްދޭ އެހީ އިތުރުކުރާނެ ކަމަށް އެ ދެ ގައުމުން ވަނީ ބުނެފަ އެވެ.\nއިންޑިއާ އިން ވަނީ ރާއްޖެ އަށް 1.4 ބިލިއަން ޑޮލަރުގެ ކްރެޑިޓް ފެސިލިޓީއެއް ދޭން ވެސް އެއްބަސްވެފަ އެވެ.\nބަޖެޓް 2019 އިންޑިއާ އެހީ ފިނޭންސް\nބްރޭކްފާސްޓަށް ތަޅާ ހުސްކޮށްލާނީތޯ\nއިންޑިޔާގެ މިފަދަ އެހީބޭނުންކުރުން އެއީ އަޅުގަނޑުމެންގެ މިނިވަންކަމަށް ނުރަކާވާކަމެއް. ޢިރެއްގައި ރާއްޖެއަށް އިޚްލާސްތެރި ޤައުމެއްގެގޮތުގައި އިންޑިޔާވީނަމަވެސް މިހާރު އެއީކީ ކުރީގެ އިންޑޔާއެއްނޫން، އިންޑިޔާއަކީ މިހާރު ދިވެހީންގެ އަދުއްވެކޭނޫން އެކަމަކު މަކަރުވެރި ހީލަތްތެރިއެއް. ޥެރިކަމުގެ ދަހިވެތިކަމުގައި މިޤައުމުގެ މިނިވަންކަން ވިއްކާނުލާ.


އަލޫ އަރުޖުންގެ މި ޑާންސް ސްޓެޕް އިންޓަނެޓް ފަތަހަކުރަނީ! | Feshun.mv\nއަލޫ އަރުޖުންގެ މި ޑާންސް ސްޓެޕް އިންޓަނެޓް ފަތަހަކުރަނީ!\n27 ޖެނުއަރީ 2022 - 12:05\nދެކުނު އިންޑިއާގެ ތަލުގޫ ފިލްމެއް ކަމަށްވާ "ޕުޝްޕާ" އަކީ މިވަގުތު އިންޑިއާގެ ބޮކްސް އޮފީހުގައި އެންމެ ގިނަ ކާމިޔާބީތައް ހަދަމުން އަންނަ އެއް ފިލްމެވެ. މިހާރު ސިނަމާގައި އަޅުވަމުންދާ ބޮލީވުޑް ފިލްމްތައްވެސް ފަހަތަށް ޖައްސާލާ، އާންމުންގެ ބޮޑު ތަރުހީބެއް މި ފިލްމަށް އަންނަނީ ލިބެމުންނެވެ.\nތެލުގު މަޝްހޫރު އެކްޓަރު އަލޫ އަރުޖުން ލީޑު ރޯލުން ފެނިގެންދާ މި ފިލްމަށް ބޮޑު ތަރުހީބެއް ލިބެމުން އަންނައިރު، މި ފިލްމްގައި ހިމަނާފައިވާ މިޔުޒިކް ލަވަތަކަށް ގިނަ ފަރާތްތަކުން އަންނަނީ ތައުރީފު އޮއްސަމުންނެވެ. އަދި މި ދުވަސްވަރު އިންޓަނެޓުގައި އެންމެ ގަދަޔަށް ވައިގައި ހިފައިފާވަނީ މި ފިލްމްގެ ލަވަތަކެވެ.\nއެގޮތުން މި ފިލްމްގައި ހިމެނޭ "ސްރިވައްލީ" އަށް ބޮޑު ތަރުހީބެއް އަންނަނީ ލިބެމުންނެވެ. މި ލަވައިން އެންމެ ގިނަ ބަޔަކަށް ކަމުގޮސްފައިވަނީ އަލޫ އަރުޖުންގެ ޑާންސް ސްޓެޕެވެ. އަލޫ އަރުޖަން އަކީ ދެކުނު އިންޑިއާގެ އެންމެ ކުޅަދާނެ ނެށުންތެރިޔާ ކަމަށް ގިނަ ބަޔަކު ދެކެއެވެ.\nމި ލަވަ ވަނީ އިންޑިއާގެ ފަސް ބަހުރުވައަކުން ކިޔާ ރިލީޒްކޮށްފަ އެވެ. އެގޮތުން ތެލެގޫ، ކަނަޑާ، ތަމިލް، މަލަޔާލަމް އަދި ހިންދީ ބަހުންވެސް ވަނީ ލަވަ ރެކޯޑު ކޮށްފައެވެ.\nދުނިޔޭގެ އެކި ހިސާބުތަކުގައި މި ލަވައަށް ބޮޑު ސަމާލުކަމެއް ލިބިފައިވަނީވެސް، އަލޫ އަރުޖުންގެ މި ޑާންސް ސްޓެޕްގެ ސަބަބުންނެވެ. ވަރަށް ތަފާތު ގޮތަކަށް ކޮށްފައިވާ މި ޑާންސް ސްޓެޕް ގިނަ ބަޔަކަށް ކަމުގޮސް، ޓިކްޓޮކްގައިވެސް މިހާރު އެންމެ ގިނައިން ފެންނަނީ މި ލަވައެވެ. އިންޑިއާގެ އިތުރުންވެސް އެހެން ގައުމުތަކުގެ މީހުންވެސް އަންނަނީ މި ލަވައަށް ނަށާ، ޓިކްޓޮކްގައި މި ލަވަ ދައުރުކުރަމުންނެވެ.\nމި ލަވައިގެ އިތުރުންވެސް، މި ފިލްމްގައި ދެން ހިމެނޭ "އޫ އުންޓަވާ" ލަވަވެސް ވަނީ ވަރަށް ބޮޑަށް އިންޓަނެޓުގައި ވައިރަލްވެފަ އެވެ. މިއީ އަލޫ އަރުޖުންގެ އިތުރުން ބަތަލާ ސަމަންތާގެ ފަރި ނެށުމުގެ ހަރަކާތް ފެންނަ ލަވައެކެވެ.\nދިވެހިންގެ ތެރޭގައިވެސް ޓިކްޓޮކްގައި އެކްޓް ކުރާ އެތައް ފަރާތެއް އުޅޭއިރު، ދިވެހިންގެ ތެރޭގައިވެސް މި ދުވަސްވަރު މި ލަވަތައް ވަނީ ވަރަށް ބޮޑަށް ވައިގައި ހިފައިފަ އެވެ.


ލޮލުގެ ބަލިތަކުގެ ފަރުވާއާއި ގުޅޭ ކޮންފަރެންސްއެއް ރާއްޖޭގައި ފަށައިފި ލޮލުގެ ބަލިތަކުގެ ފަރުވާއާއި ގުޅޭ ކޮންފަރެންސްއެއް ރާއްޖޭގައި ފަށައިފި\nލޮލުގެ ބަލިތަކުގެ ފަރުވާއާއި ގުޅޭ ކޮންފަރެންސްއެއް ރާއްޖޭގައި ފަށައިފި\nލޮލުގެ ބަލިތަކާއި، އެ ބަލިތަކުގެ ފަރުވާ ފުޅާކޮށް ކުރިއެރުވުމާ ގުޅޭގޮތުން ސާކް ޤައުމުތައް ބައިވެރިވެގެން ރާއްޖޭގައި ކޮންފަރެންސްއެއް ފަށައިފިއެވެ.\n"ސައުތް އޭޝިއަން އެސޯސިއޭޝަން ޕީޑިއެޓްރިކް އޮޕްތޮމޮލޮޖީ އެންޑް ސްޓްރިބިސްމަސް އެސޯސިއޭޝަން ކޮންފަރެންސް"ގެ ނަމުގައި ފެށި މި ކޮންފަރެންސްގައި، ސާކްގެ ހުރިހާ ޤައުމުތައް ހިމެނޭހެން 35 ފަރާތަކުން ބައިވެރިވެއެވެ. މިއީ ލޮލުގެ ބަލިތަކާއި ގުޅޭގޮތުން ސާކް ޤައުމުތަކުގެ މެދުގައި ބާއްވާ ފުރަތަމަ ކޮންފަރެންސްއެވެ.\nޕީއެސްއެމް ނިއުސްއާ ވާހަކަދައްކަވަމުން ކޮންފަރެންސްގެ ލޯކަލް އޮގަނައިޒިންގ ކޮމިޓީގެ މެންބަރު ޑރ.މުޙައްމަދު އައްޒާމް ވިދާޅުވީ މިކޮންފަރެންސްގައި ބައިވެރިވަނީ ސާކް ޤައުމުތަކުގައި ލޮލުގެ ފަތުވާދޭ އެންމެ ފުންނާބު އުސް ޑޮކްޓަރުންކަމަށެވެ. އަދި މިކޮންފަރެންސްގައި ލޮލަށްޖެހޭ އެކިއެކި ބަލިތައް ޖެހެން މެދުވެރިވާ ސަބަބުތައް ދެނެގަތުމާއި، ބަލީގެ ކުރީކޮޅު ބަލި ދެނެގަންނާނެގޮތާއި، އަދި ދެވޭނެ ފަރުވަތަކާގުޅޭގޮތުން ފުޅާ ދާރާއެއްގައި މަޢުލޫމާތު ބަދަލުކުރާނެއެވެ.\n"ކުޑަކުދިންނަށް ދިމާވާ ލޮލުގެ މައްސަަލަތަކަށް ވަރަށް ބޮޑަށް އެބަ އަލިއަޅުވާލެވޭ. އެކަންކަން ޙައްލުކުރާނެ ގޮތާއި، ފަރުވާތަކާއި ގުޅޭގޮތުން ދިރާސީ ނަޒަރަކުން އެބަ ބަލާލެވޭ." ޑރ.އައްޒާމް ވިދާޅުވިއެވެ.\nމި ކޮންފަރެންސްގެ ފުރަތަމަ ދުވަހުގައިވަނީ އެކިއެކި ޑޮކްޓަރުން ހަދާފައިވާ ދިރާސާތަކާއި، ލޮލުގެ ނާޒުކު އޮޕަރޭޝަންތައް ކުރާ ގޮތްތައް ދައްކާލައްވާފައެވެ.\nމި ކޮންފަރެންސް ފައްޓަވައިދެއްވީ އެމްއެންޔޫގެ ސްކޫލް އޮފް މެޑިސިންގެ ޑީން ޑރ.ޝީޒާ ޢަލީއެވެ. ކޮންފަރެންސް ފަށްޓަވައިދެއްވައި ވާހަކަދައްކަވަމުން ޑރ.ޝީޒާ ވިދާޅުވީ މިފަދަ ކޮންފަރެންސްތަކުގެ ސަބަބުން އެކި ޤައުމުތަކުގައި ބޭނުންކުރާ ބެސްޓް ޕްރެކްޓިސްތައް އެހެން ޤައުމުތަކާއި ޙިއްސާކުރެވި، ދާއިރާ ކުރިއެރުމުގައި އެހީއަކަށް ވެގެންދާކަމަށެވެ.\n"ކޮންފަރެންސގައި ޕްރެސެންޓް ކުރާ ޕޭޕަރުތަކާއިއެކު އާ ގިނަ މަޢޫލޫމާތުތައް އެބަ ލިބޭ. އަދި އެއް ޤައުމު އަނެއް ޤައުމުމާއި އޮންނަ ގުޅުން ބަދަހިވެ، ދާއިރާ ކުރިއެރުވުމަށް ފަސޭހަވޭ." ޑރ ޝީޒާ ވިދާޅުވިއެވެ.\nމި ކޮންފަރެންސް މިމަހުގެ 29ވަނަ ދުވަހުގެ ނިޔަލަށް ކުރިއަށްދާނެއެވެ. މީގެ 2ވަނަ ކޮންފަރެންސް އޮންނާނީ ނޭޕާލްގައެވެ.


HEYRIYA | Vazeefa In Kandaalumun Restaurant Eh Hulhuvai Amilla Faimahchah Thedhuvi Zuvaaneh - Vaguthu\nޒެޕެލިން ރެސްޓޯރެންޓްގެ ވެރިޔާ އަހުސަން "ވަގުތު" އަށް އިންޓަވިއު ދެނީ-- ވަގުތު އިމޭޖެސް- މުހައްމަދު އަފްޒަލް\n(ފުވައްމުލައް ސިޓީ) ފަހުގެ ތާރީހެއްގައި ދުނިޔެއަށް ކުރިމަތިވި އެންމެ ނުރައްކާތެރި އެއް ބަލި މަޑު ކަމަކީ ކޮވިޑް-19ގެ ބަލި މަޑު ކަމެވެ. މި ބަލީގެ ސަބަބުން ރާއްޖެއަށް ވެސް ވަނީ އެކި ގޮތްގޮތަށް އަސަރުކޮށްފައެވެ. އެގޮތުން ރާއްޖެއަށް ބޭރު ފައިސާ ވަންނަ މައި ދޮރު ކަމުގައިވާ ފަތުރުވެރިކަން މީގެ ކުރިން ވަނީ އެއްކޮށް ހުއްޓުމަކަށް އައިސްފައެވެ. ރިސޯޓުތައް ބަންދު ކުރުމުން ރިސޯޓުގައި މަސައްކަތް ކުރާ ފަރާތްތަކަށް ވަނީ އާމްދަނީ ލިބޭނެ މަގު ހުއްޓިފައެވެ. ގިނަ މުވައްޒަފުން ވަނީ ވަޒީފާއިން ނޯޕޭ ނުވަތަ ވަޒީފާއިން ވަކިކޮށް ފޮނުވާލެވިފައެވެ.\nމިގޮތަށް ވަޒީފާއިން މުއްދަތެއް ނެތް ގޮތަށް ނޯޕޭއަށް ފޮނުވި އިރު، ގިނަ މުވައްޒަފުން އަނބުރާ ރިސޯޓުތަކަށް ނުގެންދެއެވެ.\nމިއީ އެގޮތަށް ރިސޯޓުން އެންމެ ފުރަތަމަ ނޯޕޭއަށް ފޮނުވާލާފައި ފަހުން ވަޒީފާއިން ވަކިކޮށްފައިވާ، ރިސޯޓެއްގައި ގިނަ ދުވަސްތަކެއް ވަންދެން މަސައްކަތް ކުރަމުން އައި ޒުވާނެއް ކަމުގައިވާ ހުސެއިން އަހުސަންގެ ވާހަކައެވެ. އަހުސަން މިވަގުތު އާމްދަނީ ހޯދުމުގެ ގޮތުން ވަނީ ފުވައްމުލަކުގައި އޭނާއާއި އާއިލާ ބޭބެގެ 50 އިންސައްތަ ހިއްސާ އޮވެގެން، އިތުރުން އެހެން ރަހުމަތްރެރިއަކާއި ގުޅިގެން "ޒެޕަލިން" ނަމަކަށް ކިޔާ ރެސްޓޯރެންޓެއް ހުޅުވައިފައެވެ.\nރެސްޓޯރެންޓް ހިންގުމުގެ ވިސްނުން އައި ގޮތް!\n"ރެސްޓޯރެންޓް ހިންގުމުގެ ވިސްނުން އައީ ކޮވިޑް-19ގެ ތެރޭގައި ރަށަށް އައިސް ވަޒީފާ ގެއްލިގެން، އެހާ ހިސާބުން ވިސްނީ މިކަންކުރަން. މިއީ އަބަދުވެސް ކުރަން ބޭނުންވެފައި އޮންނަ ކަމެއް" އަހުސަން ރެސްޓޯރެންޓެއް ހިންގުމުގެ ވިސްނުން އައިގޮތް ކިޔައިދިނެވެ.\nއަހުސަން މި މަސައްކަތް ފަށާފައިވަނީ އޭނާގެ އާއިލީ ބޭބެ، އަހުމަދު ނިލާމް އާއި ރަހުމަތްތެރިޔާ، އަލީ އައްމާރާއި ގުޅިގެންނެވެ. ތިން މީހުން ފެށި މި މަސައްކަތް މިހާރު އުއްމީދު ކުރިވަރާ ގާތް ކުރާ ކަމަށް އަހުސަން ބުންޏެވެ.\nޒެޕަލިން ރެސްޓޯރެންޓްގެ 50 އިންސައްތަ ހިއްސާ އޮންނަ ނިލާމް-- ވަގުތު އިމޭޖެސް މުހައްމަދު އަފްޒަލް\nރެސްޓޯރެންޓް ހުޅުވުމުގެ ކުރިން އަހުސަން އާއި އޭނާގެ ދެ ރަހުމަތްތެރިންގެ ވަޒީފާ ވަނީ ގެއްލިފައެވެ. އެގޮތުން ނިލާމް އަކީވެސް ގިނަ ދުވަސްތަކެއްގައި ރިސޯޓުގައި މަސައްކަތް ކުރި މީހެއް ނަމަވެސް، އޭނާ ވެސް ވަނީ ވަޒީފާއިން ކަނޑާލާފައެވެ.\nއަހުސަނަކީ މީގެ ކުރިން އެމެރަލްޑް ރިސޯޓުގެ އައިވީޑީ ރެސްޓޯރެންޓްގެ މެނޭޖަރުގެ މަގާމު އަދާ ކުރަމުން އައި މީހެކެވެ. އެހެން ކަމުން އޭނާގެ ގައިގައި ރެސްޓޯރެންޓް ހިންގުމުގެ ގާބިލު ކަމާއި ހިތްވަރު ހުއްޓެވެ. އޭނާ އެތަނުން ވަކިކޮށްފައި ފޮނުވާލާފައިވަނީ މިދިޔަ ސެޕްޓެމްބަރު މަހުގެ ތެރޭގައެވެ.\n"ރިސޯޓުން ފުރަތަމަ ފޮނުވީ ކޮވިޑް-19 އަށް ބަންދު ކޮށްފައި ރަށަށް. ތިން މަހު ވަކިވަރެއް ދީފައި ނުކަނޑާ ރަށަށް ފޮނުވީ. އޭގެ ފަހުން ތިން މަސް ކޮށްފައި ކޮންމެވެސް ރިޑެންޑެންސީ ޕޮލިސީގެ ދަށުން ކަނޑާލީ" އަހުސަން ބުންޏެވެ.\nފުރަތަމަ ތަން ހުރި ގޮތް!\nއަހުސަން ބުނީ، އެމީހުން އެތަން ހިންގަން ވެރިފަރާތް ކައިރިން ހޯދިއިރު، އެތަނަކީ އަނބު ގަސްތަކުން ފުރިފައިވާ ވަރަށްވެސް ގޮތަކަށް ހުރިތަނެއް ކަމަށެވެ. އަހުސަންމެން އެތަން ނެގުމުގެ ކުރިން އެތަނަށް ދީފައިވަނީ "މެންގޯ" ރެސްޓޯރެންޓްގެ ނަމެވެ.\n"މިތަން ފުރަތަމަ އައިއިރު ހުރީ ވަރަށް ކުރީ ޒަމާނުގެ ގޮތަކަށް. އެހެންވެ އަޅުގަނޑު ބޭނުންވީ މިތަން ޔަންގް ޖެނެރޭޝަނަށް ކަމުދާ ގޮތަކަށް ބަދަލު ކުރަން. މިތަން މީހުންނަށް ވެސް ފެންނަ ގޮތަށް، މާކެޓް އޮންނަ ގޮތަށް ބަލާފައި މިތަން ބަދަލު ކުރީ" އަހުސަން ބުންޏެވެ.\nމީގެ ކުރިން އެތަނުގެ އައުޓްޑޯ އޭރިއާ ހުރީ މީހުން ކާން އަންނަ ހިތް ނުވާނެ ގޮތަށް މުޅި ސަރަހައްދު ގަސްތަކުން ފުރިފައި ކަމަށް އަހުސަން ބުންޏެވެ. އަހުސަން ބުނީ އަންމު ގޮތެއްގައި މީހުން ކާން އަންނަ ހިތްވާނީ އެހާ ބެދިފައި ނުހުންނަ ކަހަލަ މާހައުލަކަށް ކަމަށެވެ.\nރެސްޓޯރެންޓް ހިންގުމަށް ބޮޑު ސާވޭއެއް!\nއަހުސަން ބުނީ، ކުރިން އެތަން ހުރި ގޮތަށް ބަލައި، މީހުން ނާންނާނެ ކަން އެނގޭތީ ތިން މީހުން ވެގެން ބޮޑު ސާވޭ އެއް ކުރި ކަމަށެވެ. އެ ސާވޭގައި މީހުން އަންނާނީ ކޮން ގޮތަކަށް ތަން ހުރީމަތޯ އާއި އެންމެން ހިތް ޖެހޭނީ ކޮންކަހަލަ ގޮތަކަށް ހުރީމަތޯ ބެލި ކަމަށް އޭނާ ބުންޏެވެ.\nއެގޮތުން އެތަން ފަރުމާ ކުރަންވީ ގޮތާއި ހަޓުތައް ކޮންގޮތަކަށް ހުރީމަތޯ މީހުން އަންނާނީ ބެލުމަށް ގިނަ ބައެއްގެ ހިޔާލު ހޯދި ކަމަށް އަހުސަން ބުންޏެވެ. ޒުވާން ޖީލަށް އަމާޒު ކޮށްގެން ހުޅުވި ތަނެއް ކަމުން ގިނަ މީހުންނަކީ "ޕްރައިވަސީ" އަށް ލޯބި ކުރާ ބައެއްކަން އެނގުނު ކަމަށް އޭނާ ބުންޏެވެ. އެ ވިސްނުމުގައި ޝީޝާ ބޯތަނެއްވެސް އަހުސަން ވަނީ އެތަނުގައި ހަދައިފައެވެ.\nޒެޕެލިން ރެސްޓޯރެންޓްގެ ވެރިޔާ އަހުސަން-- ވަގުތު އިމޭޖެސް- މުހައްމަދު އަފްޒަލް\nމި ރެސްޓޯރެންޓަކީ އެރަށުން ހަމަ އެކަނި ޝީޝާ ލިބޭ ރެސްޓޯރެންޓެވެ. އަހުސަން އާއި އޭނާގެ ދެ ރަހުމަތްތެރިން މި ރެސްޓޯރެންޓް ހުޅުވާފައިވަނީ ސެޕްޓެމްބަރު މަހުގެ 28 ވަނަ ދުވަހުއެވެ.\nއަހުސަން ބުނީ، އެތަނުގެ މަސައްކަތް ފެށީ ސުމަކުން ކަމަށާއި މި މަސައްކަތް ކުރުމަށް ފައިސާ ހޯދީ އާއިލީ މީހުންގެ އަތުން ކަމަށެވެ. އަދި ތަނުގައި ހުރި ގޮނޑިއާއި މޭޒު ފަދަ ތަކެއްޗަކީ އެސްޓާސް އިން މަހުން މަހަށް ފައިސާ ދައްކާ ގޮތަށް ނަގާފައިވާ ތަކެތި ކަމަށެވެ.\nއަމިއްލަ ވިޔަފާރިއެއް ފަށާއިރު، އެންމެންނަށްވެސް އެކި ކަހަލަ ގޮންޖެހުންތައް ދިމާވާނެއެވެ. އެގޮތުން އަހުސަން އާއި އޭނާގެ ރަހުމަތްތެރިންނަވެސް ވަނީ ރެސްޓޯރެންޓް ހުޅުވުމުގައި ގިނަ ގޮންޖެހުންތަކެއް ކުރިމަތިވެފައެވެ. އޭގެ ތެރޭގައި ރަށުން ބައެއް ކަހަލަ ތަކެތި ނުލިބުން، ކުއްޔަށް ތަކެތި ނުލިބުން، މީހުންގެ ފާޑުކިޔުން ފަދަ ކަންކަން ކުރިމަތިވި ކަމަށް އަހުސަން ބުންޏެވެ.\nއަހުސަން ބުނީ، އެތަން ހެދި އިރު، ގިނަ ތަކެތި އެ ރަށުން ނުލިބޭތީ ކައިރީގައި އޮންނަ އައްޑޫންނާއި މާލެ އިން ތަކެތި ގެންނަން ޖެހުނު ކަމަށާއި ކުއްޔަށްވެސް ބައެއް ތަކެތި ނަގާފައިވަނީ އައްޑޫއިން ކަމަށެވެ. އަދި ގިނަ މީހުން ތިން ނުވަތަ ހަ މަސް ކޮށްފައި އެތަން ނުހިނގައިގެން ބަންދު ކޮށްލަން ޖެހޭނެ ކަން ފާހަގަ ކުރި ކަމަށް އަހުސަން ބުންޏެވެ.\n"އެންމެން އައިސް ބުނި ނުކުރާށޭ ތިހާ ބޮޑު ހަރަދެއް. އަދި ހާއްސަކޮށް ކޮވިޑް-19ގެ ތެރޭގައި އެންމެންވެސް ބުނީ ނުވާނެއޭ. ރައްޓެހިންވެސް މިރަށު މީހުންވެސް އުމުރުން ދުވަސްވީ މީހުންވެސް ބުނީ އެގޮތަށް" އަހުސަން ބުންޏެވެ.\nގިނަ ބަޔަކު އެގޮތަށް ބުނެފައިވަނީ މީގެ ކުރިންވެސް އެތަން ހިންގުމަށް ނިކުތް ފަރާތްތަކަށް އެތަން ނުހިންގުނީމައެވެ. އެއީ ގިނަ ބަޔަކު ގަބޫލު ކުރާ ގޮތުގައި އެތަން ހުރީ މީހުން އެހާ ހިތްހަމަޖެހޭ ހިސާބެއްގައެއް ނޫނެވެ.\nއަހުސަން ބުނީ، އެތަން ހުޅުވުނީ އޭނާ އަސްލު ބޭނުންވި ގޮތަށް ނޫން ކަމަށާއި ނަމަވެސް ކުރިއަށް އޮތް ދުވަސްތަކުގައި ރަނގަޅުވާނެ ކަމަށް ގަބޫލު ކުރެވޭ ކަމަށެވެ. އަހުސަންގެ އަސްލު ވިސްނުން ހުރި ގޮތުން ނަމަ އެތަނުގައި ޒުވާނުންނަށް ހާއްސަ ކޮށްގެން ބިލިއާޑް ބޯޑެއްވެސް ބެހެއްޓޭނެއެވެ. އަދި މިހާރު ހުރި ޝީޝާ ލައުންޖަށްވުރެ ބޮޑުތަނެއް ހުންނާނެއެވެ.\n"ޒެޕަލިން" މިނަން ދެވުނީ ގިނަ ބަޔަކު ލޯބި ކުރާ ލެޑް ޒެޕަލިން ބޭންޑަށް ބަލައިގެންނެވެ. އެ ބޭންޑަކީ ޒުވާނުންގެ މެދުގައި މަޝްހޫރު، ގިނަ ބަޔަކު ލޯބި ކުރާ ބޭންޑެކެވެ.\nރެސްޓޯރެންޓް ހުޅުވައިގެން މާ ގިނަ ދުވަހެއް ނުވިނަ މަވެސް، މިވަގުތު ހީކުރިވަރަށްވުރެ މާ ރަނގަޅަށް ރެސްޓޯރެންޓް ހިނގާކަން ފާހަގަ ކުރަމުން އަހުސަން ބުނީ، އެތަނުން ދިވެހިންނަށް އެހެން ތަންތަނުން ނުލިބޭ ކަހަލަ ތަކެތި ލިބޭނެ ކަމަށެވެ.\nފުވައްމުލަކު ޒެޕެލިން ރެސްޓޯރެންޓް: ޒުވާނުން ބޭނުންވާ ގޮތަށް ހަދާފައިވާ ތަނެއް-- ވަގުތު އިމޭޖެސް: މުހައްމަދު އަފްޒަލް\nއެތަނުން ލިބޭ ބައެއް ކަހަލަ ތަކެތީގެ ތެރޭގައި އެކި ކަހަލަ ސެލަޑް، ތަފާތު މެއިންޑިޝް، ސީފުޑް، އަދި ރަށުގައި މަޝްހޫރުވެފައިވާ ޗިކެން ކެބާބް އާއި ކޯޑަން ބްލޫވެސް އަދި ބީފް ސްޓޭކް ވެސް ލިބޭނެ ކަމަށް އަހުސަން ބުންޏެވެ. އެތަކެތި އަހުސަންމެން ރައްޔިތުންނަށް ދެނީ ރަނގަޅު އަގެއްގައެވެ. އަދި ކުރިއަށް އޮތްތަނުގައި އެކި ކަހަލަ ތަކެތި ދިނުމަށް ރާވާފައިވާ ކަމަށްވެސް އަހުސަން ބުންޏެވެ.\nއަހުސަންގެ ޓާގެޓަކީ އެތަނަށް ފުރަތަމަ އަންނަ ކަސްޓަމަރުން ދެވަނަ ފަހަރަށްވެސް ގެނެވޭނެ ވަރުގެ ހިދުމަތެއް ދިނުމެވެ. އެވިސްނުމުގައި އެކި ކަހަލަ ތަކެތި ލިބޭ ގޮތަށް ހަދައި، އަހުސަންގެ މުވައްޒަފުންގެ ގޮތުގައި ނަގާފައިވަނީ ހުސް ދިވެހިންނެވެ. އެއީ އަހުސަން ގަބޫލު ކުރާ ގޮތުގައި ދިވެހިން ދޭ ސާވިސް އެއް ބޭރު ބަޔަކަށް ނުދެވޭނެތީއެވެ.\nހިއްވަރު ގަދަ3ކުދިންނަށް ސާބަސް. ބާއްޖަވެރިކަމާ ކުރި އެރުން އެދެން.\nއޭޕްރީލް 6, 2021 12:01\nޥަޒީފާއިން ވަކު ކުރުމާ ތިކަމަކާ ގުޅުމެއްނެތް....ފައިސާ ހުރިއްޔާ ހިތްވަރާއެކު މަސައްކަތް ކުރަންވީ...ކާމިޔާބު ވޭނެ އިންޝާﷲ\nއޭޕްރީލް 6, 2021 13:25\nތަނުގެ ފޮޓޯ ކޮޅެއް އަޅާލިނަމަ ވަރަށް ބަލާލާ ހިއްވެފަ\nއޭޕްރީލް 6, 2021 19:16\nތިޔަ ހިތްވަރާއި ވަރުގަދަ ޢަޒުމަށް ހަމަ ސާބަސް. ގިނަބަޔަކު ޒިޔާރަތްކުރުމަށް ލޯބިކުރާ ތަނެއްކަމުގައި ހެދުމަށް ތިކުރާ އުއްމީދު ﷲގެ ރަޙްމަތާއެކު ޙާޞިލުވުމަށް އެދިދުޢާކުރަން.


Fuluhun vadhe, Adheeb ge apartment faaskohfi\nއަދީބު ބޭސްފަރުވާ އަށް ކުރިން އިންޑިއާ އަށް ކުރި ދަތުރަށް ފަހު ރާއްޖެ އަށް އެނބުރި ވަޑައިގެންނެވުން.\nފުލުހުން ވަދެ، އަދީބުގެ އެޕާޓްމަންޓް ފާސްކޮށްފި\nބޮޑެތި މައްސަލަތަކެއްގައި ތުހުމަތު ކުރެވޭ ކުރީގެ ނައިބު ރައީސް އަހުމަދު އަދީބު ފިލައިގެން އިންޑިއާ އަށް ދިޔަ މައްސަލައާ ގުޅިގެން އޭނާ ދިރިއުޅުއްވި އެޕާޓްމަންޓަށް މިރޭ ފުލުހުން ވަދެ އެ ތަން ބަލައި ފާސްކޮށްފި އެވެ.\nއަދީބު ދިރިއުޅުއްވި ގ. ހުމަށީގެ ނުވަވަނަ ފަންގިފިލާގެ އިތުރުން އެ އިމާރާތުގެ ޓެރަހަށް މިރޭ 11:00 ހާއިރު ފުލުހުން ވަދެ، ދެ ގަޑިއެއްހާއިރު ބަލައި ފާސް ކުރި އެވެ. އެކަމަކު ފުލުހުން އެ ތަނުން ނިކުމެގެން ދިޔައިރު، އެއްވެސް އެއްޗެއް ގެންދިޔަކަން އެނގިފައެއް ނުވެ އެވެ.\nއެކަމާއި ގުޅޭގޮތުން ފުލުހުންގެ ރަސްމީ ބަހެއް ލިބިފައި ނުވާއިރު، އެނގިފައިވާ ގޮތުގައި އެ އެޕާޓްމަންޓަށް ފުލުހުން ވަނީ އަދީބު ފިލައިގެން އިންޑިއާ އަށް ދިޔަ މައްސަލާގެ ހެކި ހޯދުމަށް، ކްރިމިނަލް ކޯޓުން ދޫކޮށްފައިވާ ކޯޓު އަމުރެއްގެ ދަށުންނެވެ. އަދި ފުލުހުން އެ އެޕާޓްމަންޓް ބަލައި ފާސްކުރީ އަދީބުގެ ގާނޫނީ ވަކީލުންނާއި، އޭނާ ފިލައިގެން އިންޑިއާ އަށް ދިޔައިރު ރާއްޖޭން ބޭރުގައި ހުންނެވި އަނބިކަނބަލުން މަރިޔަމް ނަޝްވާގެ ހާޒިރުގަ އެވެ.\nއެނގިފައިވާ ގޮތުގައި އަދީބު ފިލައިގެން އިންޑިއާ އަށް ދިޔުމުގެ ކުރިން ނަޝްވާ ވަނީ ރާއްޖޭން ބޭރަށް ވަޑައިގެންފަ އެވެ. ބައެއް މަސްދަރުތަކުން ބުނާ ގޮތުގައި އޭނާ ވަޑައިގެންނެވީ ސިންގަޕޫރަށެވެ. ނަމަވެސް އެކަން ޔަގީނެއް ނުވެ އެވެ.\nފުލުހުން އަދީބުގެ އެޕާޓްމަންޓް ފާސްކުރި އިރު، އަދީބު ފިލައިގެން އިންޑިއާ އަށް ދިޔުމުން އެގައުމުގެ ސަލާމަތީ ބާރުތަކުން ހިފަހައްޓައި، ރާއްޖެ އަށް އަނބުރާ ފޮނުވާލުމުން މިހާރު އޭނާ ހުރީ ދިވެހި ފުލުހުންގެ ބެލުމުގެ ދަށުގަ އެވެ.\nފުލުހުން މިރޭ ޓްވިޓާގައި ބުނީ އަދީބު މިހާރު ހުރީ ފުލުހުންގެ ހައްޔަރުގައި ކަމަށެވެ. އަދި ފުލުހުންގެ ބެލުމުގެ ދަށުން އޭނާ މާލެ ގެނައުމަށް، ދަތުރު ކުރަމުން އަންނަ ކަމަށް ވެސް އެ ޓްވީޓްގައި ބުނެ އެވެ.\nއަހުމަދު އަދީބު ޕޮލިސް


SunOnline: Valencia ge ''mai than'bu'' aniyaagai hurumun coach Aathee ge kanboduvun\nވެލެންސިއާގެ "މައި ތަނބު" އަނިޔާގައި ހުރުމުން ކޯޗު އާތީގެ ކަންބޮޑުވުން\nޢަބްދުﷲ އައިމަން 21 Jan 2021, 11:41\nވެލެންސިއާއާއި ދަ ގްރާންޑޭ ކުޅުނު މެޗުގައި އަލީ އަޝްފާގު (ދަގަނޑޭ) އިދިކޮޅު ޓީމު ކުޅުންތެރިއެއް ގާތުން ނައްޓާލަނީ --- ފޮޓޯ// އެފްއޭއެމް\nކްލަބް ވެލެންސިއާގެ މައި ތަނބު ކަމަށްވާ އަލީ އަޝްފާގު (ދަގަނޑޭ) މިވަގުތު އަނިޔާގައި ހުރުމަކީ ޓީމަށް ދިމާވެފައިވާ ބޮޑު ދަތިކަމެއް ކަމަށާއި، ބޭނުންވަނީ އޭނާއަށް ލިބިފައިވާ އަނިޔާއިން އެއްކޮށް ރިކަވާވެގެން މެޗުތަކުގައި ކުޅުން ކަމަށް އެ ޓީމުގެ ކޯޗު މުހައްމަދު އާތިފް (އާތީ) ބުނެފި އެވެ.\nކުރީ ސީޒަނުގައި ގްރީންސްޓްރީޓްސްއާއި ޓީސީ ސްޕޯޓްސް ކުލަބުން ފެނުނު އަޝްފާގު މި ސީޒަނުގައި ވެލެންސިއާއަށް ކުޅެން އެ ޓީމާއި ގުޅުނީ ލީގު ފެށެން ކުޑަ ދުވަސްކޮޅަކަށް ވެފައިވަނިކޮށެވެ. އެއާ އެކު ވެލެންސިއާއިން އަޝްފާގު، އެ ޓީމުގެ "މައި ތަނބު" ގެ ގޮތުގައި ބަހައްޓައިގެން ލީގާއި ކުރިމަތިލި އިރު، އޭނާ ވަނީ ފަސް ގޯލު މިހާތަނަށް ޖަހައިފަ އެެވެ.\nރަނގަޅު ފޯމެއްގައި ކުޅެމުން ދިޔަ އަޝްފާގަށް ފުރަތަމަ އަނިޔާވީ މި މަހުގެ ކުރީކޮޅު ޓީސީ ސްޕޯޓްސް ކުލަބާ ދެކޮޅަށް ކުޅުނު މެޗުގަ އެވެ. އެ މެޗުގައި ގޯލެއް ވެސް ޖެހި އަޝްފާގަށް ލިބުނު އަނިޔާއާ ގުޅިގެން އެ މެޗުގައި އޭނާ ބަދަލު ކުރި އިރު، އެ ފަހުން ދަ ގްރާންޑޭއާ ދެކޮޅަށް ވެލެންސިއާ ކުޅުނު މެޗުގައި ވެސް އެ ޓީމުން މެޗު ފެށީ އަޝްފާގު ނުލަ އެވެ. އެހެން ނަމަވެސް ދަގްރާންޑޭ ލީޑުގައި އޮތް ވަގުތު، ފަހު ހާފުގައި އަޝްފާގު ވަނީ ކުޅެން ނުކުމެ ގޯލެއް ޖަހައި، ޕެނަލްޓީއެއް ވެސް ހޯދައިދީފަ އެވެ.\nއަނިޔާގައި ހުރެގެން ވެސް އާދައިގެ ކުޅުންތެރިއަކަށް ވުރެން ތަފާތުކޮށް އަޝްފާގުގެ ކުޅުން ފެނުނު ނަމަވެސް އޭނާ އެއްކޮށް ފިޓްނޫން ނަމަ މެޗުގައި އެއްވެސް ވަރަކަށް ކުޅުވަން ބޭނުން ނުވާ ކަމަށް ކޯޗު އާތީ ވަނީ ބުނެފަ އެވެ.\n"ވެލެންސިއާގައި އެބައުޅޭ... އަޅުގަނޑުމެންގެ މައި ތަނބު ކަމުގައިވާ އަލީ އަޝްފާގު އަނިޔާގައި ހުރުމުން ޓީމުގައި ކުޑަ އުނދަގޫތަކެއް އެބަހުރި. އެެހެން ނަމަވެސް ވެލެންސިއާ ޖެހޭނީ ވަކި ޕްލޭޔަރުން ނުލައި ވެސް ކުޅެން،" އާތީ ބުންޏެވެ.\nއާތީ ބުނީ އަޝްފާގަށް ލިބިފައިވަނީ ސީރިއަސް އަނިޔާއެއް ނޫން ކަމަށެވެ. އަދި އަނިޔާ ސީރިއަސް ނަމަ ކުރީ މެޗުގައި އަޝްފާގު އެއްވެސް ގޮތަކަށް ނުކުޅޭނެ ކަމަށެވެ.\n"އަޝްފާގު (ދަގަނޑޭ)ގެ އިންޖަރީ ދެން ޓެސްޓްތަކެއް ހަދާފައި ގޯސްނުވީމަ ކަންނޭނގެ އެންމެ ފަހުން މެޗުގައި ވެސް ކުޅެން އެ އެރީ. އެހެން ނަމަވެސް އެއް މެޗަށް ވުރެން މުޅި ލީގަށް ވިސްނާތީވެ އަޝްފާގު ނުކުޅެވޭތޯ މި ބަލަނީ. އެހެން ނަމަވެސް ކުރިން މެޗުގައި ވެސް ރިޒަލްޓް އައި ގޮތަކުން އަޝްފާގު މި ލީ. މި ވަގުތު އަޝްފާގު ހުރީ ކުޑަ ވަގުތު ކޮޅެއްގައި ކުޅެލެވޭ ވަރުގެ އިންޖަރީއެއްގައި. އަހަރެމެން މި ބަލަނީ މެޗު ނުކުޅެ ރިކަވާ ކުރެވޭތޯ. ބޭނުމީ އޭނާ ރިކަވާވެގެން މެޗު ކުޅުވަން،" އާތީ ބުންޏެވެ.\nލީގުގެ ދެވަނައިގައި އޮތް ވެލެންސިއާ މިއަދު ސުޕަ ޔުނައިޓެޑާ ދެކޮޅަށް ނުކުންނަ އިރު، އާތީ ބުނީ ލީގުގައި ބައްޔަކަށްފަހު އަންނައިރު، އެންމެ މުހިންމު ކަމަކީ ކުރިއަށް އޮތް މެޗަށް ކުޅުންތެރިން މެންޓަލީ ތައްޔާރުވުން ކަމަށެވެ.\nއަދި ކުޅުންތެރިންގެ ކުޅުމުގެ ފެންވަރު ހުންނާނީ އެއް ހަމައެއްގައި ކަމަށާއި، މިދިޔަ މެޗުން ބަލިވިއިރު، އެކަމުގެ ސަބަބުން އަސަރުކުރާނީ އެ ކުޅުންތެރިން ސައިކޮލޮޖިކަލީ ތައްޔާރުވެފައި ތިބި މިންވަރަކަށް ކަމަށްވެސް އާތީ ބުންޏެވެ. އެހެންކަމުން މިއީ ވެލެންސިއާގެ ކޯޗުންނަށްވެސް އައު ތަޖުރިބާއަކަށް ވެގެންދާނެ ކަމަށްވެސް އާތީ ވަނީ ބުނެފައެވެ.\n"ވިނިން ސްޕިރިޓެއްގައި ޓީމު އަންނައިރު އެ މީހުން (ކުޅުންތެރިން) ކުޅޭގޮތާއި ބައްޔެއް ވެގެން ޓީމު ކުޅެން އަންނަ ގޮތާ ހުރިހާ އެއްޗެއް ފެންނާނެ މި މެޗުން. ކުޅުންތެރިން ސައިކޮލޮޖިކަލީ ކިހާ ވަރަކަށްތޯ ތައްޔާރުވެފައި މި އިނީ އެ ވެސް އެނގޭނެ. އަހަރެމެންނަށް މިއީ ވަރަށް ރަނގަޅު އެކްސްޕީރިއަންސެއް. ބޭނުންވަނީ ވެލެންސިއާ ބައްޔަކަށް ފަހު އެނބުރި އަންނަނީ ކިހިނެއްތޯ ބަލާލަން."


BREAKING: Hisaan Ge Kibain Sun Siyam Maafah Edhivadaigenfi - Vaguthu\nޖުޑިޝަލް ސާވިސް ކޮމިޝަން (ޖޭއެސްސީ) ގެ ރައީސް އަދި ރައްޔިތުންގެ މަޖިލީހުގެ ތުޅާދޫ ދާއިރާގެ މެންބަރު ހިސާން ހުސައިންގެ ކިބައިން އެމްޑީއޭގެ ލީޑަރު އަދި ދ. މީދޫ ދާއިރާގެ މެންބަރު އަހުމަދު ސިޔާމް މުހައްމަދު މަައާފަށް އެދިވަޑައިގެންފިއެވެ.\nހިސާންގެ ކިބައިން ސަން ސިޔާމް މައާފަށް އެދިވަޑައިގަތީ ހިސާން "ދަންޖައްސަން" ޖެހޭ ކަމަށް މަޖިލީހުގައި ސިޔާމް ވިދާޅުވި މައްސަލާގައެވެ. ސިޔާމް އެހެން ވިދާޅުވީ އެ ކަން ކުރުމުގެ ނިޔަތުގައި ނޫން ކަމަށް ސިޔާމް ވިދާޅުވެފައިވެއެވެ.\nސަން ސިޔާމްގެ މައްސަލަ ރައްޔިތުންގެ މަޖިލީހުގެ އިމްތިޔާޒު ކޮމިޓީއަށް ފޮނުވާފައިވާއިރު، މި ކޮމިޓީން މިއަދު ބޭއްވި ބައްދަލުވުމުގައި ބައެއް މެންބަރުން ވަނީ ސިޔާމް މިހާރު ހިސާންގެ ކިބައިން މައާފަށް އެދިވަޑައިގެންނެވި ކަމަށް މައުލޫމާތު ލިބިފައިވާ ކަމަށެވެ.\nމި ގޮތަށް ކޮމިޓީގެ ބައެއް މެންބަރުން ވިދާޅުވިއިރު، ރައްޔިތުންގެ މަޖިލީހުގެ ބައެއް އެހެން މެންބަރުން ވެސް މި ކަން ވަނީ "ވަގުތު" އަށް ކަށަވަރު ކޮށްދެއްވައިފައެވެ. ހިސާންގެ އަރިސް ބޭފުޅަކު ވެސް މި ކަން ވަނީ "ވަގުތު" އަށް ކަށަވަރު ކޮށްދެއްވައިފައެވެ.\nމި މައްސަލަ އިމްތިޔާޒު ކޮމިޓީގެ އިތުރުން ފުލުހަށާއި، ޑިފެންސް މިނިސްޓްރީއަށް ވެސް ހުށަހަޅައިފައެވެ.\nއިދާރާތަކަށް މި މައްސަލަ ހުށަހެޅީ، ހިސާން މަޖިލީހުގެ ރިޔާސަތުގެ ސަމާލު ކަމަށް މި ކަން ގެނައުމުން މަޖިލީހުގެ ރިޔާސަތުންނެވެ.\nހިސާން "ދަންޖައްސަން" ޖެހޭ ކަމަށް ސިޔާމް ވިދާޅުވަނީ މަޖިލީހުުގެ ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) ގެ ބައްދަލުވުމެއް ނިންމާލި ވަގުތެއްގައެވެ. އެ ކޮމިޓީގައި ވެސް އިންނަވާ ހިސާނަށް ސިޔާމް ފާޑުވިދާޅުވެ ދެއްކެވި އެ ވާހަކައިގެ އޯޑިއޯއެއް ވަނީ ލީކުވެފައެވެ.\nޖޭއެސްސީ އާއި ހިސާނަށް ސިޔާމް ފާޑުވިދާޅުވެފައި މި ވަނީ، މަޖިލީހަށް ހާޒިރުވަޑައިނުގެން އަހަރު ދުވަހު ހުންނެވުމަށް ފަހު ކުއްލިއަކަށް އެ ކޮމިޓީއަށް ވަޑައިގަތަމުން އެމްޑީޕީގެ މެންބަރުން ސިޔާމަށް ފާޑުވިދާޅުވެފައިވަނިކޮށެވެ.\nޖޫން 9, 2021 16:20\nތިތަ ހިސާނުގެ ވަރެއްވެސް އެނގިދާނެތާ މާފަށް އެދުނީމަ\nޖޫން 9, 2021 17:18\nމާފަށްވެސް އެދެން ޖެހޭނީ....ފަ އިބުޑަށްވެސް ޖެހޭނީ ވެ އްޓެން..މި ފަހަރަކު ޕާޑްޕާޑެ އް ނުކުރެވޭނެ.\nޖޫން 9, 2021 17:19\nސިޔާމް މެންވެސް ރައީސް ޔާމީނަށް ދޯކާ ދިނީ މޮޅުތަކެއް ވާނެ ކަމަށް، މިހާރު ހުންނާނީ ހިތިރަހަލާފައި؟؟\nޖޫން 9, 2021 18:57\nދައުލަތައް ލާރި ގަނޑެއް ކާލާދެން އަވަހައް.\nޖޫން 9, 2021 19:42\nމާފަކުން ނުފުދޭނެ،،ދުލަކީވެސް ހަތިޔާރެ އް ، އޭގެސަބަބުން މީހާ އަށް ނަފުސާނީ ގޮތުން ލިބުނު ގެ އްލުމުގެ ބަދަލުވެސް ދޭންޖެހޭ.\nޖޫން 9, 2021 20:13\nތުނބުޅި ނުލާހުރިކަމުން ތިޔަ ސަލާމަތްވީ ދޯ، ތުބުޅިލީ މީހަކު ތިޔަކަހަލަ އެއްޗެއް ބުނިނަމަ ފުރަތަމަ ގިޔަރުގައި މިހާރު އެމީހަކަށް ކުރެވެން ހުރި ހުރިހާ ދަޢުވާއެއް ކޮށް ވީހީ ޖަލުގަ ހެން ހީވަނީ، މީ މިތާގެ ފެންވަރު ހުންނަވަރަކީ.\nޖޫން 10, 2021 18:41\nމާފަސްއެދުމައި މާފުދިނުމަކީ އެދެފަރަތުގެ އަމިއްލަކަމެއް އެކަމަކު ގާނޫނީގިތުން އަޅަންޖެހޭ ފިޔްވަޅު އެޅެންއޮތްގިތަކަށް އަޅަންޖެހޭނެ


Raees Nasheedhah kuraa haradhuthakah faadukiun\nރައީސް ނަޝީދު ކާރުކޮޅުގައި ދަތުރުކުރައްވާއިރު ބޮޑީ ގާޑުން ކާރުގެ ފަަހަތުން ދުވާ މަންޒަރުގެ ސްކްރީން ޝޮޓެއް. ރައީސް ނަޝީދަށް ކުރާ ހަރަދުތަކަށް ފާޑުކިއުން އަމާޒުވި--\nމަޖިލީހުގެ ރައީސް މުހައްމަދު ނަޝީދުގެ ސެކިއުރިޓީގެ ކަންކަމާ ގުޅޭ ހަރަދުތަކަަށް މަޖިލީހުގެ މައިނޯރިޓީ ލީޑަރު އަދި އޭދަފުށީ ދާއިރާގެ މެމްބަރު އަހުމަދު ސަލީމް ފާޑުވިދާޅުވެއްޖެ އެވެ.\nސަލީމް އެފަދައިން ފާޑުވިދާޅުވީ މިއަދު ރައްޔިތުންގެ މަޖިލީހުގައި ކުރިއަށް ދިޔަ ބަޖެޓުގެ ބަހުސްގައި ވާހަކަ ދައްކަވަމުން ނެވެ.\nސަލީމް ވިދާޅުވީ ރައީސް ނަޝީދަށް އިހުތިރާމް ކުރައްވާ ކަމަށާއި އަދި އެމަނިކުފާނަށް އަމާޒުކޮށް "ހައެއްް ފަހެއް"ގައި ދިން ޓެރަރިސްޓު ހަމަލާ ކުށްވެރިކުރައްވާ ކަމަށެވެ.\nނަމަވެސް އެ ހަމަލާއަށް ފަހު އެމަނިކުފާނަށް ދައުލުތުން ކުރަން ޖެހޭ ހަރަދު މާބޮޑުވާތީ ކަންބޮޑުވުން ފާޅުކުރެއްވި އެވެ. އަދި އޭގެ ބަދަލުގައި އެ ހަރަދުތައް ކުޑަކުރެވޭނެ ގޮތެެއް ހޯދަން ގޮވާލެއްވި އެވެ.\nރައީސް ނަޝީދަށް ދިން ހަމަލާއަށް ފަހު އެމަނިކުފާނު ރާއްޖެ ވަޑައިގެންނެވި ހޮޓެލް ޖެންގައި ހުންނެވި އިރު ދައުލަތުން ދިޔައީ ވަރަށް ބޮޑު ހޭދައެއް ކުރަމުން ނެވެ. އަދި އެމަނިކުފާނުގެ ސެކިއުރިޓީ ބްރީޗުވީގޮތް ބަލައި އެކުލަވާލި އިންކުއަރީ ރިޕޯޓުގައި ބުނެފައިވާ ކަންތައްތައް ތަންފީޒުކުރަން 50 މިލިއަން ރުފިޔާ ހިމަނަން ބަޖެޓުގައި ހިމަނާފައި ވެއެވެ.\nނަމަވެސް ސަލީމް ދެކެވަޑައިގަންނަވާ ގޮތުގައި އިންކުއަރީ ރިޕޯޓުގައި ހިމެނޭ ކަންކަން ތަންފީޒުކުރަން 50 މިލިއަން ރުފިޔާއަކީ މާބޮޑު އަދަދެކެވެ.\n"ދެން ހަމަ ނައިބު ރައީސްއަށް ބަލާލާއިރުވެސް އެހާ ބޮޑެތި ހަރަދުތަކެއް އެބަ ހިނގާ. މިހާރު އަޅުގަނޑުމެންނަށް މި ދެވުނީ އުއްތަމަ ފަނޑިޔާރަށް. ދެން ދައުލުތުން ތިން ބާރަަށް އެ ދިނީ މައްސަލައެއް ނެތް. ދެން މީގެ ނުރައްކަލަކީ މި އަންނައަހަރު އަޅުގަނޑުމެންނަށް ޖެހިދާނެ ހުރިހާ ވަޒީރުންނަށް ގެ ދޭން. މިހެން ވެއްޖިއްޔާ ދެން އަޅުގަނޑުމެން ކިހިނެއްތޯ އަމަލުކުރާނީ." ސަލީމް ވިދާޅުވި އެވެ.\nސަލީމް އިތުރަށް ވިދާޅުވީ ދައުލަތުގެ ހަރަދުތައް ބޮޑުވާގޮތަށް އެއްވެސް ކަމެއް ބައްޓަންކޮށްގެން ނުވާނެ ކަމަށެވެ. އަޅުގަނޑުމެން އަބަދުވެސް ވިސްނުން ހުންނަންވާނީ ކުރިން ކުރަމުން އައި ކަންތައްތަކުގެ ތެރެއިންވެސް ކަމެއް ހުއްޓާލެވެން އޮވެއްްޖިއްޔާ އެކަމެއް ހުއްޓާލައިފައި ދައުލަތުގެ ހަރަދުތައް ކުޑަކުރެވޭނެ ނިޒާމަކަށް ގެންދިއުން ކަމަށެވެ.\nރައީސް މުހައްމަދު ނަޝީދު ޕީޕީއެމް ރައްޔިތުންގެ މަޖިލިސް + ދައުލަތުގެ ބަޖެޓް އަހުމަދު ސަލީމް (ރެޑްވޭވް) ޕީޕަލްސް ނޭޝަނަލް ކޮންގްރެސް - ޕީއެންސީ ނަޝީދަށް އަމާޒު ކުރި ހަމަލަ


އިހްތިރާމު ކުރާށެވެ! އިޙުތިރާމު ލިބިގަންނާށެވެމިކަލް ނޫސް\nއިހްތިރާމު ކުރާށެވެ! އިޙުތިރާމު ލިބިގަންނާށެވެ.\nއިހްތިރާމު ކުރާށެވެ! އިޙުތިރާމު ލިބިގަންނާށެވެ\n19 އޯގަސްޓް 2015, 8:31 |\nމިދީބުގެ ދަރިވަރުންނޭވެ! އަހަރެންނަކީވެސް ދަރިވަރަކީމުއެވެ. ހެނދުނު ހެނދުނާ ނާސްތާކޮށްގެން، ބުރަ ހިތަކާއިގެން ސުކޫލަށް ދިޔަ ކުއްޖަކީމެވެ. ހަފްތާއަކު ފަސްދުވަހު، ދެފައި ވާޅުވަން ދެން އެސަމްބުލީގައި ކޮޅަށް ހުރީމެވެ. ވަގުތު ބޭކާރު ކުރުމަށް ކޮންމެ ކުލާހަކު ފާހަނަށް ދިޔައީމެވެ. ސިޔާސަ ކުއްޖަކީމެވެ. އެއި މާޒީއެވެ. ހަގީގަތެއް ބުނަން ހެއެޔެވެ؟ މިއަދުވެސް އަދި މާދަމާވެސް އުޅެން މިޖެހެނީ ސުކޫލު ހަޔާތުގައެ އެޅި ބިންގަލުގެ މަތީގައެވެ. އަހަރެންނަށް ދަސްވި އެންމެ ބޭނުންތެރި ކަމަކީ، އިޙްތިރާމުކުރުމެވެ. ތިޔަ ދަރިވަރުން, އިޙުތިރާމު ކުރަމުހެއްޔެވެ؟\nމުދައްރިސުންނަށް އިޙްތިރާމު ކުރާށެވެ. އެވެރިން އެވަނީ ބޮޑު ގުރުބާނީއެކެވެ. ސުކޫލުގައި އުޅުނު ދުވަސްވަރު އަހަރެންނަށް ވިސްނިފައި އޮތީ މުދައްރިސުން އެ އަދާކުރަނީ އެމީހުންގެ ވަޒީފާކަމެވެ. އުގަންނައިދެނީ އުޖޫރަޔަށް، މަޖުބޫރުވެގެން ކަމެވެ. އެހެނެއް ނޫނެވެ. ކިޔެވުމުގެ ދައުރު ނިންމާލުމަށް ފަހު ކޮންމެ މީހަކުވެސް ބަލާނީ ރަނގަޅު އާންމުދަނީ އެއް ލިބޭ، ތިމާ ހިތްހަމަޖެހޭ ވަޒީފާއެއް ލިބޭތޯއެވެ. ކޮންމެ ކޮންމެ މީހަކަށް އެދުރަކަށް /މުދައްރިސަކަށް ނުވެވޭނެއެވެ. އުގަންނައި ދިނުމުގެ ޢިލްމަކީ ފަސޭހަ ޢިލްމެއް ނޫނެވެ. ވަތަނީ ރޫހު އަށަގެންފައިވާ މީހުން އަސްކަރިއްޔާއަށް ވަނުމުގެ އެދުމެއް އޮވެއެވެ. ޓީޗަރުންނަކީ ވެސް އެފަދަ ބައެކެވެ. ދަރިވަރުން ތަކަކަށް، މުދައްރިބަކަށް ވަނީ ގައުމީ ވަރަށް މާތް ރޫހެއްގައެވެ.\nމުދައްރިސުން ކުދިން ދެކެނީ ދަރިންތަކެއްގެ ގޮތުގައެވެ. މިއަދުގެ ދަރިވަރުންނަށް ނުވިސްނިދާނެއެވެ. އެކަމަކު މާދަމާ މުދައްރިސަކަށް/ ބެލެނިވެރިޔަކަށް ވެވިއްޖެނަމަ މިކަން ފަހުމުވާނެއެވެ. ކޮނެމެ އެދުރަކުވެސް ބޭނުންވާނީ އެބަޔަކު އުގަންނައިދޭ ދަރިވަރުން ރަނގަޅު ބައެއްގެ ގޮތުގައި މުޖުތަމައަށް ނުކުންނާށެވެ. އެމީހުންގެ މަސައްކަތުގެ ފޮނި މީރު މޭވާއަކީ، ކުދިން ތަކަކަށް ކިޔަވައި ދިނުމެއް ނޫނެވެ. އެމީހުންގެ ހަގީގީ އުފަލަކީ އުގަންނައިދިން ދަރިވަރުން، މުޖުތައުގައި، އިހްތިރާމް ލިބިގެންވާ، ޒިންމާދާރު ބައެއްގެ ގޮތުގައި ފެނުމެވެ. އެއީ ތިމަންނަ ކިޔަވައިދިން ކުއްޖެކޭ ބުނެވޭނެ ދުވަހެވެ. މައިންބަފައިންގެ ހިތުގެ ހިތްހަމަ ޖެހުމަކީވެސް އެއީނޫންތޯއެވެ؟ ވީ އިރު މައިންބަފައިންނާ، އެދުރުންގެ މާ ބޮޑު ތަފާތެއް އެބެއޮތް ހެއްޔެވެ؟ އެމީހުންނަށް ވަޒީފާ ޒިންމާދާރުކަން ކުޑަކޮށް، އުޖޫރަޔަށް ކުރެވިދާނެއެވެ. އެހެންނަމަވެސް، އެމީހުންގެ ވަގުތާއި، އަމިއްލަ ދިރިއުޅުން ގުރުބާން ކުރުމަށް ފަހު، އެމަސައްކަތް ކުރަނީ ދަރިވަރުންގެ ކުރިއެރުމަށްޓަކައެވެ. އެމީހުންގެ އަގުވަޒަން ކުރާށެވެ. އެމީހުނަށް ޢިހުތިރާމު ކުރާށެވެ.\nމުދައްރިސުންގެ އިތުރުން ތިމަންނަގެ އެކުވެރިންނާއި އެކުގައި ކިޔަވަމުންދާ ކުދިންނަށް އިޙުތިރާމު ކުރަން ހެއްޔެވެ؟ ތިބާ ވަށައިގެން އުޅޭ އެންމެނަށްވެސް އިހްތިރާމް ކުރަންވާނެއެވެ. ވަރަށް ގިނަ ސަބަބުތަކެއް އޮތީމައެވެ. ތަފްސީލަކަށް ދާނަމެވެ.\nމިއަދު ތިޔައީ އެހެން ބައެއްގެ ތައްޕާހުގައި އުޅެމުންދާ ޅަ ޖީލެކެވެ. މާދަމާ ކަންވާނެ ގޮތް ލިޔުއްވާފައި ވަނީ ކިހިނެއްކަމެއް ނޭގެއެވެ. މިއަދު ހިމޭނުން ހުންނަ ކުއްޖަކު މާދަމާ އަޑުހަރު ސިޔާސި ލީޑަރަކަށް ވެދާނެއެވެ. އެންމެ ހީނުކުރާކަހަލަ ކުދިން އެންމެ ނުފޫޒުގަދަ ވަޒީފާތަކަށް ގޮސްދާނެއެވެ. އަދި މިއަދު އެންމެ ކޫލް ކުދިން ތަކެއްގެ ގޮތުގައި ބެލެވޭ ކުދިން ގޯސްމަގަކަށް އެޅިގެންވެސް ގޮސްދާނެއެވެ. ތަގުދީރަކީ އެކަހަލަ އެއްޗެކެވެ. އެހެންކަމުން މިއަދު ހިމޭނުން ހުންނަ ކުއްޖާޔަށް ނޫނީ އެންމެ މޮޅަށް ނުކިޔެވޭ ކުއްޖާޔަށް ޖެއްސުންކޮށް ހަނގާ ކޮށްގެން، މާދަމާ އެބައެއްގެ ބޭނުމެއް ޖެހިއްޖެނަމަ ދާނީ ކޮން މޫނަކާއިގެން ހެއްޔެވެ؟ މިއަދު އެންމެނާވެސް ގާތް ގުޅުމެއް ބާއްވައި، އިހުތިރާމު ކުރުމުގެ ސަބަބުން މާދަމާ ލިބިދާނެ އިނާޔަތެއް/ ރަހުމަތެއް ނޭގޭނެއެވެ. ގައިމުވެސް ދެރައެއް ނުލިބޭނެއެވެ.\nއަހެރެމެންގެ މާތްވި އިސްލާމްދީނުގައި އިހުތިރާމު ކުރުމަށް ބާރު އަޅުއްވާފައި ވަނީ އެކަމުގައި ޙިކުމަތްތަކެއް ވާތީއެވެ. ތިމާގެ އަޙުންނަށް، ގާބިލުކަން ހުރިވަރަކުން އެހީތެރިވާށެވެ. އެއިރުން ތިބާއަށް ވެސް އިހުތިރާމު ލިބި، ބޭނުންވާ ކަންކަމުގައި އެހީތެރިކަން ލިބޭނެއެވެ. ހެވެއް އޮތީ އެމަގުންނެވެ. މިއަދު ބޭއިޙްތިރާމު ކުރެވޭ މިހަކީ މާދަމާ، ތިބާގެ ދަރިޔަކުގެ މުދައްރިސަކަށް ވެދާނެއެވެ، މައިދައިތަޔަކަށް ވެދާނެއެވެ. އެހެންކަމުން އެންމެނަށްވެސް އިހުތިރާމުކުމަކީ އެންމެ ބުއްދިވެރި ގޮތް ނޫންތޯއެވެ. އަމަލުތައް ގޯސްނަމަ އަވަހަށް އިސްލާހުކުރާށެވެ.


Atholhu therein Omicron variant fenijje\nއަތޮޅު ތެރެއިން އޮމިކްރޮން ވޭރިއެންޓް ފެނިއްޖެ\nސޯޝަލް ސެންޓަރުގައި މީހަކު ޕީސީއާރް ޓެސްޓް ހެދުމަށް ސާމްޕަލް ނަގަނީ. — ފޮޓޯ: ފަޔާޒް މޫސާ / މިހާރު\nމާލެ ސަރަހައްދުގެ އިތުރު އަތޮޅު ތެރޭގެ ރަށްރަށުން ވެސް ކޮވިޑު-19 ގެ އާ ވޭރިއެންޓް، “އޮމިކްރޮން” ފެނިއްޖެ އެވެ.\nއެޗްއީއޯސީގެ ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާން ޑރ. ނަޒްލާ ރަފީގު ވިދާޅުވީ މިވަގުތު އޮމިކްރޯންގެ ކޭސްތައް މައިގަނޑު ގޮތެއްގައި މާލެ ސަރަހައްދުން ފެނުނު ނަމަވެސް ކ. މާފުށްޓާއި ދ. ކުޑަހުވަދޫން ވެސް އޮމިކްރޯންގެ ކޭސްތައް ފެނިފައިވާ ކަމަށް ވިދާޅުވި އެވެ. އޮމިކްރޯން އަށް ޕޮޒިޓިވްވީ މާލެ އިން ހަތަރެއް، މާފުށިން ތިނެއް އަދި ކުޑަހުވަދޫން އެކަކެވެ.\nނަޒްލާ ވިދާޅުވީ މި އަދަދުތަކަށް ބަލާއިރު އިތުރު ދިވެހިންނަށް އޮމިކްރޯން ޖެހިފައިވާނެ ކަމަށް ގަބޫލު ކުރެވޭ ކަމަށެވެ. އަދި އޮމިކްރޯންގެ ނުރައްކާ ކުރިއަށް އޮތް ދެ ހަފްތާގެ ތެރޭގައި ބޮޑުވާނެ ކަމަށް ފާހަގަކުރައްވާ ނަޒްލާ ވިދާޅުވީ ހަފްތާއެއްގެ ތެރޭގައި 1000 މީހުން ޕޮޒިޓިވް ވުމަކީ ނުރައްކާ އޮތް މިންވަރު އަންގައިދޭ ކަމެއް ކަމަށެވެ.\nޑރ. ނަޒްލާ މިއަދު ވިދާޅުވީ ޑެލްޓާގައި ކޭސްތައް ބޮޑަށް ފެނުނީ މާލެއިން ނަމަވެސް އޮމިކްރޯންގެ ކޭސްތައް ރާއްޖޭގެ އެކި ސަރަހައްދުތަކުން ފެންނާނެކަމަށް ބެލެވޭ ކަމަށެވެ. ޑރ. ނަޒްލާ ވިދާޅުވީ، އޮމިކްރޮން އުޅޭ ގައުމުތަކުގެ ތަޖުރިބާއިން 1 ދުވަހާއި3ދުވަސްތެރޭ ކޭސްތައް ޑަބަލްވާކަން ފާހަގަވެފައިވާ ކަމަށެވެ.\nރާއްޖެއިން ފުރަތަމަ އޮމިކްރޯންގެ ކޭސް އެއް ފެނުނީ މިދިޔަ ނޮވެމްބަރު މަހު ރާއްޖެ އައި ދެކުނު އެފްރިކާގެ ފަތުރުވެރިއެއްގެ ފަރާތުންނެވެ. އެއީ އާ ވޭރިއެންޓުގެ ކޭސްއެއްކަން ޔަގީންވީ ޖީނޯމިކް ސިކުއެންސިން ހެދުމަށް ރާއްޖެއިން ބޭރަށް ސާމްޕަލްތަކެއް ފޮނުވައި، އޭގެ ނަތީޖާ ލިބުމުންނެވެ.


Fehendhoo dingy massala vaanee hallu kohdheefai: Minister | Mihaaru\nފެހެންދޫ ޑިންގީގެ މައްސަލަ ވާނީ ހައްލު ކޮށްދީފައި: މިނިސްޓަރު\n18 އެޕްރީލް 2019 - 15:56 24 comments\nއާބާދީ ކުޑަވުމުން ސްކޫލު ބަންދުކޮށްފައިވާ ބ. ފެހެންދޫ ކުދިން ކިޔަވަން ކޮންމެ ދުވަހަކު ގޮއިދު އަށް ކުރާ ދަތުރުގައި ބޭނުންކުރާ ޑިންގީ އަކީ ރައްކާތެރި އެއްޗަކަށް ހަދަން ކުރަން ޖެހޭ ކަންކަން ކޮށްދީފައިވާ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ މިއަދު ވިދާޅުވެއްޖެ އެވެ.\nމިދިޔަ އަންގާރަ ދުވަހު މޫސުން ގޯސްވެފައި ވަނިކޮށް ފެހެންދޫން ކުޑަ ދެ ކުއްޖަކު ގޮވައިގެން އަންހެން ދެ ބެލެނިވެރިޔަކު ގޮއިދުއަށް ދަތުރު ކުރި ގޮތް ފެންނަ ވީޑިއޯއެއް ސޯޝަލް މީޑިއާގައި ވަނީ އާންމުވެފަ އެވެ. އެ ވީޑިއޯއިން ފެންނަނީ ޑިންގީގެ ދެ ފަރާތުން ހާމައަށް އޮތް ތަނެވެ. އަދި ވާރެއިން ހިޔާވާން އެއް ކުއްޖަކު ކޯޓު ލައްވާފައި އިން އިރު، އަނެއް ކުއްޖާ ހިޔާކުރަން ބެލެނިވެރިޔާ ހިފަހައްޓައިގެން އިނީ ކުޑައެކެވެ.\nފެހެންދޫ ކުދިން ދަތުރު ކުރާ ޑިންގީގައި އެޑިޔުކޭޝަން މިނިސްޓްރީން ސަތަރި ޖަހައިދީފައި\nއެއް ފަޅެއްގައި ޖެހިޖެހިގެން އޮންނަ މި ދެ ރަށާ ދެމެދު އެ ޑިންގީގައި ކުރާ ދަތުރަށް ނަގަނީ ގާތްގަނޑަކަށް ހަތް މިނިޓެވެ. ކޮންމެ ދުވަހަކު 26 ކުދިން ގޮއިދުއަށް ކިޔަވަން ދެ އެވެ. އެކަމަކު ވީޑިއޯ އިން ފެންނަނީ އޭގެ ތެރެއިން ޕްރީ ސްކޫލްގެ ދެ ކުއްޖަކު ގޮވައިގެން ދަތުރުކުރާ ތަނެވެ.\nމިނިސްޓަރު ވިދާޅުވީ، ޑިޒައިން ހުރި ގޮތުން ނަމަ ޑިންގީގެ ކުރިމަތިން ސަތަރި ވައްޓާލުމުން، ލޯންޗު ދުއްވާ މީހާ އަށް ކުރިމަތި ނުފެންނަ ކަމަށެވެ. އެހެންވެ، މިވަގުތު ލޯންޗު ދުއްވަނީ ސަތަރީގެ އެ ބައި ނަގައިގެން ކަމަށް ޑރ. އައިޝަތު ވިދާޅުވި އެވެ.\nޑރ. އައިޝަތު ވިދާޅުވީ، މިދިޔަ އަހަރުގެ ނޮވެމްބަރު މަހު މިނިސްޓްރީއާ ހަވާލުވެވަޑައިގަތުމަށް ފަހު، އެ ޑިންގީގައި ސަތަރި ޖަހައި ހިޔާކޮށްދީފައިވާނެ ކަމަށެވެ.\n"އަޅުގަނޑު މަގާމާ ހަވާލުވުމާ އެކު ތުޅާދޫ ދާއިރާ އިން އެންމެ ފުރަތަމަ އައި ކަމަކީ އެއީ. އެ މައްސަލަ އައުމާ އެކު، ޑިންގީގެ މައްސަލަ އަޅުގަނޑުމެން ވާނީ ހައްލު ކޮށްދީފައި،" ގޮއިދޫ ސްކޫލުން ބަލަހައްޓާ ޑިންގީއާ ގުޅޭ ގޮތުން ޑރ. އައިޝަތު ވިދާޅުވި އެވެ.\n"އެކަން ހައްލު ކުރުމަށް އަލިފުށީގެ ޓީމެއް އެބަ މަސައްކަތް ކުރައްވާ،" މިނިސްޓަރު ވިދާޅުވި އެވެ.\nފެހެންދޫ ކުދިން ދަތުރު ކުރާ ޑިންގީ: އެ ޑިންގީގެ ސަތަރިގަނޑުގެ ޒިބު ވަނީ ހަލާކުވެފައި\nމަތި ހިޔާކޮށް އަދި މޫސުން ގޯސް ނަމަ ދެ ފަރާތުން ވެސް ހިޔާވާނެ ގޮތަށް ޑިންގީގައި ސަތަރި ޖަހާފައިވެ އެވެ. އެކަމަކު ފެހެންދޫ ކައުންސިލްގެ ރައީސް މޫސާ ނަސީމް ވިދާޅުވީ އޭގެ ޒިބު ހަލާކުވެފައި ހުރުމުން، ދެ ފަރާތުގެ ސަތަރިގަނޑު މިހާރު ބޭނުންނުކުރެވޭ ކަމަށެވެ.\n"މިހާރު ޑިންގީގެ ސަތަރިގަނޑު ވެސް އިނީ ހަލާކުވެފައި. އެހެންވެ، ވާރޭ ވެހުނަސް، ކަނޑު ގަދަ ވިޔަސް ހުރިހާ ކުދިން ސްކޫލަށް ދާން ޖެހޭނީ ތެމި ފޯވެގެން،" މޫސަ ވިދާޅުވި އެވެ.\n"އިއްޔެ ވެސް މިއަދު ވެސް ސްކޫލަށް އެ ދިޔައީ ތެމިގެން."\nއިތުރު ލިޔުންތައް ތައުލީމް ބ. ގޮއިދޫ ބ.ފެހެންދޫ ޑރ. އާއިޝަތު އަލީ، އެޑިއުކޭޝަން މިނިސްޓަރު އެޑިއުކޭޝަން މިނިސްޓްރީ ބ. އަތޮޅު\nއަނެއްކާ ވެސް ފެހެންދޫގެ ހިތްދަތި މަންޒަރެއް